21 ފެބުރުއަރީ 2021 - 07:30\nޒިޔާންގެ މޫނުމަތިން ފެނުނު ކުލަވަރާއި، ވާހަކަދެއްކި ރާގުން ދީމާގެ ހިތް އަވަސްވާން ފެށިއެވެ. އަންނާނެކަމަށް ދީމާ ބިރުގަތް ދުވަސް އައިސް ޖެހުނީހެން ދީމާއަށް ހީވިއެވެ. ދީމާ ހިތަށްއެރިއެވެ. ޒިޔާން އެ އުޅެނީ ދީމާ ވަރިކުރާށެވެ. އެހެން މީހަކާ އިންނަން ނިންމި ވާހަކަ ބުނާށެވެ. އެއްޗެއް ބުނަން ދީމާ އަނގަ ހުޅުވައިލި ވަގުތު ދެ ދަރިން ދުވެފައި އައެވެ. އައިސް ކޮންމެވެސް އެއްޗެއް ކިޔަން ފެށިއެވެ. ކުދިން ދައްކާ ވާހަކައަށް ޒިޔާން ސަމާލުކަން ދޭ ހެނެއް ދީމާ އަކަށް ހިޔެއް ނުވެއެވެ.\n"މިފްޒާލް ދޭބަލަ ކޮއްކޮ ގޮވައިގެން ރޫމަށް،" ދީމާ ބުންޏެވެ. "ދެ ކުދިން ވެގެން ހުރިހާ ޓޯއީސްތައް ފޮށްޓަށް އަޅާ! މަންމަ އިރުކޮޅަކުން މި ދަނީ."\nދެބެން ދުވެފައި ގޮސް ކޮޓަރިއަށް ވަނެވެ. ޒިޔާން އައިސް ސޯފާއަށް ވެއްޓިގަތެވެ. އެއްވެސް ވާހަކައެއް ނުދައްކައެވެ. ދީމާ ބޭނުންވަނީ ސުވާލެއް ނުކުރާށެވެ. އެކަމަކު ނުކޮށެއް ވެސް ނުހުރެވުނެވެ.\n"ކިހިނެއްވީ ޒިޔާން؟" ވަރަށް ލޯތްބާ އެކުގައި ދީމާ އެހިއެވެ. "ކީއްވެ މި ގަޑީގަ ތި އައީ؟"\nދީމާއަށް ޒިޔާން ބަލައިލިއެވެ. ޒިޔާންގެ ދެ ލޮލުން ދީމާއަށް ފެނުނީ ނުތަނަވަސްކަމެވެ. ކަންބޮޑުވުމެވެ. ދުވަހަކު ވެސް ޒިޔާން އެހާ ހާސްވެފައި ވަނިކޮށް ދީމާއަށް ފެނިފައެއް ނުވެއެވެ.\n"އަހަންނާ ތިހާ ލޯބިން ވާހަަކަނުދައްކާ!" ޒިޔާން މަޑުމަޑުން ބުންޏެވެ. "އަހަންނަކީ ދީމާ ތި ހީކުރާހާ ރަނގަޅު ފިރިއެއް ނޫން. އަހަންނަކީ ވައިފަށް ޗީޓްކުރާ މީހެއް. އަހަރެން ބުނަން އޮތްހާ ވެސް އެއްޗަކީ އަހަންނަށް މާފުކުރާށޭ! މާފުކުރާށޭ މާފުކުރާށޭ މާފުކުރާށޭ!"\nޒިޔާނަށް ރޮވޭ ގޮތް ވިއެވެ. ނުރޯން މަސައްކަތް ކުރަމުން ޒިޔާން އެހެން ދިމާއަކަށް އެނބުރުނެވެ. ޒިޔާން މާފުކުރަން އެދުމުން ދީމާއަށް ކުޑަ ހިތްހަމަޖެހުމެއް ލިބުނެވެ.\n"މަންމީ!" އެ ވަގުތު ކޮޓަރި ތެރެއިން އަފްރާހު ގޮވައިލި އަޑު އިވުނެވެ.\nދީމާއަކަށް ނީނދެވުނެވެ. ޗޮކެއްކަނޑައިފައި ކޮޓަރިއާ ދިމާއަށް ހިނގައިގަތެވެ. ޒިޔާން ގޮނޑީގައި ހަމަޖެހިލިއެވެ. މަނާރަތުގެ ވާހަކަ ދީމާ ގާތުގައި ބުނާނެ ގޮތެއް ޒިޔާނަކަށް ނޭނގެއެވެ. ދައްކާފައި ނުދައްކާނެ ވާހަކައެއް ވެސް ނޭނގެއެވެ. ލިބުނު ވަގުތުކޮޅުގައި ޒިޔާން ވިސްނީ އެންމެ ކަމަކަށެވެ. މަނާރަތުގެ ވާހަކަތައް ޒިޔާން ކިޔައިދޭނީ މަތިމަތިން ހެއްޔެވެ؟ ހުރިހާ ތަފުސީލަކާ އެއްކޮށް ހެއްޔެވެ؟ ލަދުވެތި ކަމެކެވެ. ހިތްދަތި ކަމެކެވެ. އެހެނަސް ވިސްނަންވީ ވަގުތު ނުވިސްނައިފައި ދެން ވިސްނަންވީ ކީއްކުރަން ހެއްޔެވެ؟ ވަޒީފާއިން ކަނޑައިނުލި ނަމަ އަދިވެސް ޒިޔާން އެ ވާހަކަތަކެއް ދީމާ އަކަށް ކިޔައެއް ނުދޭނެއެވެ. އެ ކުޅިވަރެއް ވެސް ނުހުއްޓޭނެއެވެ. ހަގީގަތަކީ އެއީއެވެ. ދީމާއަށް ޝައްކުވާތާ ކިހާ ދުވަހެއް ހެއްޔެވެ؟ ބޭނުން ނަމަ، ދެން ވެސް ޒިޔާނަށް ދޮގުހެދިދާނެއެވެ. އޮޅުވައިލެވިދާނެއެވެ. ކޮންމެ މީހަކު ކޮންމެ އެއްޗެއް ކިޔަސް ޒިޔާން އެއްބަސްނުވީމައި ނިމުނީއެވެ. ހަސަދަވެރިވާ ބަޔަކު ޒިޔާން މަޅިއެއްގައި ބައްދައިލަން ވާހަކަތަކެއް އުފަންކުރީއޭ ވެސް ޒިޔާނަށް ބުނެވިދާނެއެވެ. ލިބުނު ވަގުތުކޮޅުގައި ޒިޔާން ފޯނު ހިފައިގެން ބެލުކަންޏަށް ނުކުތެވެ. މަނާރަތަށް ގުޅިއެވެ. އާދޭސްކުރާކަށް ނޫނެވެ. އެންމެ ސުވާލެއްގެ ޖަވާބު ހޯދާށެވެ. މަނާރަތު ބުނި ކަންކަމަށް ޒިޔާން ރުހި ގަބޫލުވުމުން ޒިޔާނަށް އެ ވަރުގެ ލަނޑެއްދިނީ ކީއްވެގެން ހެއްޔެވެ؟ ކަން ދިމާކުރި ގޮތުން މަނާރަތު ފޯނެއް ނުނެގިއެވެ. ޒިޔާން ވިސްނިއެވެ. އެންމެ އަންހެނެއްގެ މުށުތެރެއަށް ފުލުހުންގެ މުޅި މުވައްސަސާ ލެވިދާނެ ހެއްޔެވެ؟ ގަބޫލުކުރަން ޒިޔާން ކިތަންމެ ބޭނުން ނޫނަސް ކަން އޮތީ އެހެންނެވެ. ގާނޫނަކާއި، ސަރުކާރަކާއި، ވަރުވަރުގެ ވެރިން ފުލުހުންގެ ތެރޭގައި ތިބެމެ މުޅި މުވައްސަސާ މަނާރަތުގެ ކޮންޓުރޯލުގެ ދަށަށް ގެނައީ ކިހިނެއް ހެއްޔެވެ؟ އެންމެ އިންސާނެކެވެ. އެންމެ އަންހެނެކެވެ. ހަށި ވިއްކައިގެން މީހަކަށް އެހާ ބޮޑު ބާރެއް ހޯދިދާނެ ހެއްޔެވެ؟ ވަޒީފާއިން ވަކިކުރިއެއް ކަމަކު، ޒިޔާނަށް ހެޔޮއެދޭ އެކުވެރިން ފުލުހުންގެ ތެރޭގައި އުޅެއެވެ. ކަމުގެ ހުރިހާ މައުލޫމާތެއް އެނގޭނެކަމަށް ޒިޔާން އުންމީދުކުރި ދެތިން އެކުވެރިޔަކަށް ޒިޔާން ގުޅިއެވެ. ހިތުގައި އުފެދިފައިވާ ބައެއް ސުވާލުގެ ޖަވާބު ހޯދިއެވެ.\nކުދިންގެ ހުރިހައި ކަމެއް ހަމައަކަށް އަޅުވައިފައި، ކުދިން ނިންދަވައިފައި ދީމާ އައި އިރު ވެސް ޒިޔާން ސޯފާގައި އޮށޯވެލައިގެން އޮތެވެ.\n"މިރޭ ދެން ޑިއުޓީއަށް ނުދަނީތަ؟" ސޯފާގައި އިށީންނަމުން ދީމާ އެހިއެވެ.\n"ޖޮބުން ކަނޑައިލައިފި!" ޒިޔާން ބުންޏެވެ.\nދީމާއަށް ލިބުނީ ޝޮކެކެވެ. ވަޒީފާއަށް ވަފާތެރި ޒިޔާން ކަހަލަ ތެދުވެރި މީހަކު ވަޒީފާއިން ކަނޑާލަންވީ ކީއްވެގެން ހެއްޔެވެ؟ ޒިޔާން ވަން ފަހުން ތަނަށް ލިބުނިއްޔާ ލިބުނު ރީތި ހުރިހާ ނަމެއްގައި ޒިޔާންގެ ހިއްސާ ނުހަނު ބޮޑެވެ. ޒިޔާނަށް ދުވަހަކު ވެސް އިންޒާރެއްދީ، އޭނަގެ ބަޔާނެއް ނަގައި، ޖޫރިމަނާއެއް ކޮށްފައެއް ވެސް ނެތެވެ.\n"އެ ޔޯ؟" ދީމާ އެހިއެވެ.\nޒިޔާނަށް އޮތީ ދެ ގޮތެވެ. ދީމާއަށް އޮޅުވައިލުމެވެ. ޒިޔާންގެ އަގު ހިފާއްޓައި ބަދުނާމުން ސަލާމަތްވުމެވެ. އަނެއް ގޮތަކީ ތެދު ބުނުމެވެ. ދީމާގެ ކުރިމަތީގައި ކުށްވެރި ވިޔަސް މުސްތަގުބަލު ފަސޭހަކުރުމެވެ. ކުރެވުނު ކުށަށް މާފަށް އެދުމެވެ. ދީމާގެ އެހީތެރިކަމާއި އެއްބާރުލުން ހޯދުމެވެ. އެންމެ ހިތްދަތިވި ދަނޑިވަޅު ކުދިން ދޫކޮށްލައިފައި ނުވަތަ ކުދިން ގޮވައިގެން ވިޔަސް ދީމާ ހިނގައްޖެއްޔާ ދެން ޒިޔާނަކަށް ހިންދަމައެއް ނުލެވޭނެއެވެ. އެހާ ހިތްވަރެއް ނުހޯދޭނެއެވެ. ޒިޔާން ވަރަށް އެކަނިވާނެއެވެ. ލޯބިވަންޏާ ދީމާ މާފުކުރާނެ ކަމުގެ ޔަގީންކަން ޒިޔާނަށް އޮތެވެ.\n"ހުރިހާ ވާހަކައެއް އަހަރެން ކިޔައިދޭނަން،" ޒިޔާން ބުންޏެވެ. "އެކަމަކު އޭގެ ކުރިން ވެސް ފަހުން ވެސް ބުނަން އޮތީ، އަހަންނަށް މާފުކުރާށޭ! އަހަންނަކީ ނުބައި މީހެކޭ، ކުރެވުނު ހުރިހާ ކަމެއް ވެސް ގޯހޭ، ދެއްކޭނެ އެއްވެސް ބަހަނާއެއް ނެތޭ! ދީމާގެ އެއްވެސް ކުށެއް ނެތޭ!"\nކަންތައް ވީ ގޮތް ޒިޔާން ކިޔައިދިނެވެ. އެއްވެސް ކަމެއް ސިއްރުނުކޮށް އަލިފުން ޔާއަށެވެ. މުލަކު ހާދިސާއާއި، ހުޅުމާލެ ހާދިސާއާއި، މަސްވެރިންގެ ޕާކުގައި ހިނގައިދިޔަ ހާދިސާއެވެ. މަނާރަތާ މައްސަލަ ޖެހުނު ގޮތެވެ. ޒިޔާންގެ ބޮލުގައި އެޅުވި ތުހުމަތުތަކެވެ. އިތުރު މުވައްޒަފުންތަކެއް ދިން ބަޔާން ވެސް މެއެވެ. ވާހަކަތައް ކިޔައިދެމުން ގެންދިޔަ އިރު ދީމާގެ ލޮލުން ކަރުނަ އަކަށް ފަހު ކަރުނައެއް ފޭދެމުންދާ ތަން ޒިޔާނަށް ފެނުނެވެ. އެއީ ޒިޔާން ދެކެ ދީމާ ލޯބިވާކަމުގެ ހެކިތަކެވެ. ރުޅިއަންނަ އަންބަކު ނަމަ ވަކި ހިސާބުން ހަޅޭއްލަވައިގެންފައި ނުކުމެގެން ދާނީއެވެ. ފޮއްޓަށް އެއްޗެހި އަޅަން ވެސް އަންނާނީ ފަހުންނެވެ. އެހެން ހެދި ނަމަ ޒިޔާން މާ އުފާވީހެވެ. ޒިޔާންގެ ހިތަށް ލުޔެއް ލިބުނީހެވެ. ޒިޔާންގެ ވާހަކަތައް ނިމުމުން ވެސް ދީމާ ގާވެފައި އިނީއެވެ. ތަނަށް ވެރިވެފައިވާ ހަމަހިމޭންކަން ފުންވެފައި އަނދިރިއެވެ. ކުރެވުނު ކުށުން ސަލާމަތްވެވޭނެ އެއްވެސް މަގެއް ޒިޔާނަކަށް ނުފެނެއެވެ.\n"ކޮންމެވެސް އެއްޗެކޭ ބުނޭ ދީމާ!" ބަރާބަރު ހަތް މިނެޓަށް ފަހު ޒިޔާން އެދުނެވެ. "ވަރިހަމަ ކިތަންމެ ވަރަކަށް އަހަންނާ ދިމާއަށް އެއްޗެހި ކިޔަސް. ދީމާގެ ކޮންމެ ނިންމުމެއް ގަބޫލުކުރާނަން. އެކަމަކު މި ވަގުތު އަހަރެން މިހިރީ ވަރަށް އެކަނިވެފަ. އަހަރެން ދޫކޮށްލާފަ ދީމާ ގޮއްސިއްޔާ އަހަރެން ވަރަށް ދެރަވާނެ."\nދީމާ ބުނީ ޒިޔާން އުންމީދު ވެސް ނުކުރާ ކަހަލަ އެއްޗެކެވެ.\n"ޒިޔާން ބެހުނޭ އެ ބުނާ ހުރިހާ އަންހެނުންގެ ސިފަތައް އަހަންނަށް ކިޔައިދީ!" ޒިޔާނަށް ނުވެސް ބަލާ އިނދެ ދީމާ ބުންޏެވެ.\nޒިޔާން ވިސްނައިލިއެވެ. ނަސީބަކުން އެހެން މުވައްޒަފުންގެ މައުލޫމާތު ވެސް ކޮންމެވެސް ވަރަކަށް ޒިޔާނަށް ހޯދިއްޖެއެވެ. އެއްވެސް ވަރަކަށް ދަބަރު ނުކަހައި އަދި ހަކުރު ވެސް ނުލައި ޒިޔާން އެ ވާހަކަތައް ކިޔައިދިނެވެ. މަނާރަތުގެ ހުރިއްޔާ ހުރި ރީތިކަމަކާ އެކުގައެވެ. އަނެއްކާ ވެސް ދީމާ އެއްޗެއް ނުބުނެ އެތައް އިރަކު ވިސްނަން އިނެވެ.\n"ޒިޔާން ގަދަކަމުން އެ މީހުނަކާ ނުބެހޭނެ،" ބެދެން ކައިރިވެފައިވާ އަޑަކުން ދީމާ ބުންޏެވެ. "އަހަރެން ޒިޔާން ދަންނަން."\nޒިޔާނަށް ކުރެވުނީ އަންބެއްގެ ހިތް ފަޅައިގެންދާ ވަރުގެ ކަމެކެވެ. ރުޅިއައިސްގެން ގޮހެވެ. ނުވަތަ ލަދުންނެވެ. ދެރަވެގެން ގޮހެވެ. ނުވަތަ ފޫހިންނެވެ. އެހެނަސް ދީމާގެ ފަރާތުން ފެނުނީ ތެދުވެރިކަމާއި ސާބިތުކަމެވެ. ލޯތްބާއި އިތުބާރެވެ. އެ ހިސާބުން ޒިޔާނަށް ރޮވުނީއެވެ.\n"އެހެން މީހަކު ނަމަ އުފަލުން ދެން އިތުރު ސުވާލެއް ނުކުރާނެ،" ޒިޔާން ބުންޏެވެ. "އެކަމަކު އަހަރެން އަހާލަން ބޭނުން، ދީމާއަށް ކީއްވެ ތިހެން ހީވަނީ؟"\n"މައްސަލައެއް ނެތް. ތި ބުނާ މަނާރަތަކީ ވަރަށް ރީތި ކުއްޖެއް،" ދީމާ ބުންޏެވެ. "ދޮން ކުއްޖެއް. ޒިޔާން ލައިކުވާ ކަހަލަ ކުއްޖެއް. އެހެންވެ ޒިޔާން ފޯލްވީ. އެކަމަކު ދެން ތި ބުނި އަންހެނުންނަކީ އެ މީހުން ޒިޔާން ގާތަށް އައިސް އާދޭސްކުރިޔަސް ޒިޔާން އެ މީހުންނާ ދިމާއަށް ބަލައިލަން ވެސް ބޭނުން ނުވާ ކަހަލަ އަންހެނުން. އެ މީހުންނަކާ ޒިޔާން ނުބެހޭނެ. ތީ ޒިޔާންގެ އަގުވައްޓާލަން ބަޔަކު ކުރި ކަމެއް."\nއޮފީހުގެ މޭޒު ކައިރީގައި ހަމަޖެހިލައިގެން އިން މަނާރަތުގެ ކަޅި ހުރީ، މޭޒުމަތީގައި ބަހައްޓައިފައިވާ ހަނދާނީ ފިލަޔަކަށެވެ. އެއީ މަނާރަތު އެމެރިކާގައި ތަމުރީނު ހެދުމުން އެފްބީއައިއިން ދީފައިވާ ހަނދާނީ ހަދިޔާއެކެވެ. ޖެހިގެން ހުރި ބިއްލޫރި ފޮށިތެރޭގައި އޮތީ އިނގެރޭސިވިލާތުގެ ކޯހެއް ފުރިހަމަކުރުމުން އެ ތަނުން ދިން ހަނދާނީ ބެޖެކެވެ. މަނާރަތުގެ ޝަރަފަކީ އެއީއެވެ. ލިބިފައިވާ މަގާމު މުހިންމުވާ ސަބަބަކީ ވެސް އެއީއެވެ. އެ ކަމަށް ހުރަސްއަޅަން އެކަކަށް ވެސް މަނާރަތު ފުރުސަތެއް ނުދޭނެއެވެ. ދެން އެއްލި ކަޅިޔަކުން ފެނުނީ، އަޑު ކަނޑައިލައިފައިވާ ފޯނުން ދިއްލެމުންދާ ފެހި ސިގުނަލެކެވެ. ފޯނު ބަލައިލި އިރު ގުޅާފައި އޮތީ ޒިޔާންއެވެ.\n"ދީމާ އަހަންނަށް މާފުކުރާނަންތަ؟" ޒިޔާން އިސްޖަހައިލައިގެން އިނދެ ދީމާއާ ސުވާލުކުރިއެވެ. "އެ ސުވާލަށް ޖަވާބުދީ!"\nހަމަ އެ ވަގުތު މަނާރަތު ފޯނުކުރިއެވެ. ފޯނު އޮތީ ދީމާއަށް ފެންނަ ހިސާބުގައެވެ. އަރާފައި އޮތީ މަނާރަތުގެ ނަމެވެ. އެއީ އެ ފަދަ ކޯލެއް އަންނަން އެންމެ ސުންޕާ ދަނޑިވަޅެވެ.\nފަލީހަތް ދިގު ވާހަކަ ބިންމާ އިބްރާހީމް ވަހީދު\nބިންމާ ދެން މިވާހަކަ ނިންމާލަބަލަ، ޖިންނިއެއްގެ ޝަކުވާއެކޭ މިއެކޭ ތަފާތެއް ނެތް. ވާހަކަ ދަންމަ ދަންމަ ތި ހުންނަނީ.\nގަދައަޅާ މަސެއްކައް ކުރާ ނަމަ ކޮންމެވެސް ދުވަހަކުން އިންސާފު އަދި ލިބޭނެ، ހިއްވަރުކޮއްލާ.....\nނުބައިމީހުންނަށް ކަންކަން ކާމިޔާބުވާގޮތަށް ބިންމާ ވަރަށްގިނައިން ވާހަކަލިޔޭ. އެކަމަކު އެމީހުންނަށްވެސް އަދަބުލިބެންޖެހޭނެ. ތިޔަ ޒިޔާނަކީވެސް ކިޔަވައިގެންހުރި މީހެއްވިއްޔާ ހައްގުހޯދަން ދާނެ ތަންތަން ހުންނާނެ. ހަމައެކަނި މުޅި މުއައްސަސާ މަނާރަތަށް ކޮންޓްރޯލްކުރެވޭ އޮތުމީ ބޮޑު ޖޯކެއް.\nކޮއިފުޅާ ހަމަ ޖެހޭ، ވާހަކަ އަދި ނުނިމެ!\nހޫން އަންހެނުންގެ ސިފައަށް ބަލާފަތަ ދީމާ މި ނިންމީ ފިރިސޮރު އެމީހުންނާ ނުބެހޭނެކަމަށް؟ ދީމާ ކޮއިފުޅާ... ދެން ޒިޔާން. އަސްލު މީހަކާ އިންނައިރު އިންނަންވާނީ ފޫހި ނުވާކަހަލަ މީހަކާ. އެއީ ހަމައެކަނި ސިފައެއް ނޫން ޕާސަނަލިޓީވެސް. ވަކި ހިސާބަކުން އެއްވެސް މީހެއްގެ ރީތިކަމެއް ނޯންނާނެ. ދިވެހި ފިރިހެނުން ގިނަފަހަރަށް މި އިންނަނީ ދަރިން ހޯދާފަ ބަލަން ބައިންދާނެ މީހަކާ... ދެން އެމީހުން ދާންވީ ޕާޓީކުރަން...\nކީއްވެތަ މިހާ ކުރުކޮށް ގެނެސްދެނީ. އެންމެ ނުބައި ހިސާބުން ތި ނިންމާލަނީ. ދެން މިވާހަކަ ކިޔާނީ އެއްކޮށް ނިމުނީމަ. ކޮންމެސް ކުއްޖަކު ބޭބެއަށް އަންގާލާތި ވާހަކަ ނިމުނީމަ.\nއަހަންނަށް ވެސް ރޮވިއްޖެ. ޕްލީޒް ދީމާ ހެލްޕް ހިމް. ނިކަން މަނާރަތުގެ ކޯލަށް ދީމާ ޖަވާބުދީބަލަ!\nބިންމާ ވަރަށް ޕްރޮމޯޓްކުރަން ބޭނުންވާ ކަމެއްމީ ރަނގަޅު އަނބެއްވިއްޔާ ފިރިމީހާ ކޮންމެފަދަ ކަމެއް ކުރިއަސް އޭނައަށް ކުރެވުނީ ވަރަށް އާދައިގެ ކަމެކޭ ކިޔާފަ ވަށައިގެން ފިރުމާފަ މާފުކުރުން ހަމަ އެކުން އެއަންހެންމީހާ ކުރިނަމަ އޭނަ ހަވަރަށް ދޭނެ ކޮންމެ މީހަކުވެސް ކުއްކުރީމަ އެވާނީ ކުށަށް ކޮންމެ ކަމަކީ މާފުކޮށް ނުވާކަމަކަށް ހެދޭނެ ކަންކަމެއް ނޫން އެހެން އުޅޭ މީހަކު އެއުޅުން ނުހުއްޓާނެ\nފިރިމީހާ އެހާ ރީތިކޮށް މަޢާފަށް އެދިފަ ހަޤީޤަތަށް ކިޔާދިނީމަ ހެޔޮ ވިސްނޭ ކޮންމެ އަންބަކުވެސް ހަޤީޤަތް ޤަބޫލު ކުރާނެ. އަންހެންނުންނަކީ ނުބައި ބައެއްނޫން. ހެޔޮވިސްނޭ މީހުން ހެޔޮވާނެ. ކޮންމެ ކަމެއް ކޮށްފަވެސް އެ ކުރި ކުށް ފޮރުވަން ދޮގު މައްޗަށް ދޮގު ހަދާ ފިރިންދެކެ ފޫހިވާނެ. ހަވަރަށް ވެސް ދޭނެ.މަޢާފެއްވެސް ނުކުރެވޭނެ.\nމާފައް އެދުމަކަށް ވާނީ ޗޮއިސް އޮވެ މާފަށް އެދުން ގޮތްހުސްވީމަ މާފައްއެދުމެއްނޫން\nއެކްސް ޕޮލިސް ސަރޖެންޓް\nފުލުހުންގެ ވަޒީފާއިން ކަނޑާލުމަކީ ފެން ފޮދެއް ބޯލާފައި ވައެއްލުންހާ ފަސޭހަކަމެއް. އެކަމަކު އެއްބަޔަކު ޖިނާއީކުށެއް ކުރީމައި މައްސަލަ ބަލާފައި ކުޑަކުޑަ އަދަބެއްދީ ނިންމާލާ. ވަޒީފާއިން ވައްކެއް ނުކުރޭ. އެކަމަކު ވެރިއަކާ ދިމާލަށް އެއްޗެއް ބުނީމައި ވަޒީފާއިން ވަކިކުރޭ. މިއީ މޯލްޑިވްސް ޕޮލިސް ދަންނަ އިިންސާފް.\nބަޔަކުމީހުން ފޫކޮޅުގަ ރޯކޮއްލީމައެއްނޫން ހަގީގަތް ކިޔާދީފަ މާފަށް އެދޭނީ. އޭގެ ކުރިން އެނގެންވާނެ މީހެއްގެ ފިރިއެއްކަމާ ދެދަރިންގެ ބަފައެއްކަން.\nއަޅެ ބިންމާ :(\nޗޮއް..ކިޔާހިތުން އިންދާ އެ ނިމުނީ


Nafusaanee balithakah faruvaadhey marukazeh IGMH gai hulhuvaifi | Mihaaru\nއައިޖީއެމްއެޗްގައި ގާއިމްކުރި މެންޓަލް ހެލްތު ސެންޓަރު، ރައީސް ސޯލިހު ހުޅުވައިދެއްވަނީ.-- ފޮޓޯ: ރައީސް އޮފީސް\nނަފްސާނީ ބަލީގެ މީހުންނަށް ފަރުވާދޭ މަރުކަޒެއް އައިޖީއެމްއެޗުގައި ހުޅުވައިފި\n25 މާޗް 2019 - 10:11 21 comments\nއެފަދަ މަރުކަޒެއް ގާއިމްކޮށް އާސަންދައިގެ ދަށުން ފަރުވާދޭން ފެށުމަކީ މި ސަރުކާރުގެ ފުރަތަމަ 100 ދުވަހުގެ ތެރޭގައި ކުރަން ނިންމާފައިވާ ކަމެކެވެ.\nސެންޓަ ފޯ މެންޓަލް ހެލްތު ހުޅުވައި ދެއްވުމަށް ފަހު، ރައީސް އިބްރާހިމް މުހައްމަދު ސޯލިހް ވިދާޅުވީ ނަފްސާނީ ބަލިތަކަށް ފަރުވާދޭ ހާއްސަ މަރުކަޒަކީ އެކަމުގެ އުނދަގޫ ތަހައްމަލު ކުރާ މީހުންނަށް ކޮންމެ ވެސް ވަރެއްގެ ލުޔެއް ލިބޭނެ ކަމެއް ކަމަށެވެ. އަދި އެ ބަލީގެ ހާލަތަށް ބަދަލެއް އަންނާނެ ކަމަށް އުއްމީދު ކުރައްވާ ކަމަށް އެމަނިކުފާނު ވިދާޅުވި އެވެ.\nކޮންމެ މީހަކަށް ވެސް ނަފްސާނީ ބަލީގެ އަސަރުކުރުމަކީ އެކަށީގެންވާ ކަމެއް ކަމަށާއި އަމިއްލަ އަށް ނޭނގި ނަމަވެސް ނަފްސާނީ ބަލި ތަހައްމަލުކުރާ މީހުން މަދެއްނޫން ކަމަށް ރައީސް ވިދާޅުވި އެވެ.\nނަފްސާނީ ބަލީގެ ތަޖުރިބާކާރުންނަށް ދެއްކުމަށް ނަން ނޯޓުކޮށްފައި ތިބި މީހުންގެ ލިސްޓު ވަރަށް ދިގުކަން އެމަނިކުފާނު ފާހަގަކުރެއްވި އެވެ. އަދި އެކަމަށް ބޭނުންވާ ބޭސް ރާއްޖެ އިން ފަސޭހައިން ލިބޭނެ ގޮތެއް ނެތް ކަމަށް ރައީސް ވިދާޅުވި އެވެ.\n"އަޅުގަނޑު އެދެނީ މި ހާލަތު މި އަށް ވުރެ ރަނގަޅު ގޮތަކަށް ބަދަލުވުން. މިއަދު މި ހުޅުވި މެންޓަލް ހެލްތް ސެންޓަރަކީ ނަފްސާނީ ބަލި ތަހައްމަލް ކުރާ މީހުންނަށް ކުރިމަތިވާ އުނދަގޫތަކަށް ކޮންމެވެސް ވަރެއްގެ ލުޔެއް ލިބޭނެ މަރުކަޒަކަށް ވާނެ ކަމަށް އަޅުގަނޑު އުއްމީދުކުރަން،" ރައީސް އިބްރާހިމް މުހައްމަދު ސޯލިހް ވިދާޅުވި އެވެ.\nއެމަނިކުފާނު ވިދާޅުވި ގޮތުގައި، މެންޓަލް ހެލްތު ސެންޓަރު އިތުރަށް ތަރައްގީކުރާނެ އެވެ. އެކަމަށްޓަކައި ތަޖުރިބާ ލިބިފައިވާ ޑޮކްޓަރުންނާއި ފަންނީ މީހުން ތަމްރީނުކުރަން ސަރުކާރުން ވަރަށް އިސްކަންދޭނެ ކަމަށް ވިދާޅުވި އެވެ.\nމެންޓަލް ހެލްތު ސެންޓަރު ހުޅުވައިދެއްވުމަށް ރައީސް ސޯލިހު (މ) އަދި އެމަނިކުފާނުގެ އަނބިކަނބަލުން ފަޒްނާ އައިޖީއެމްއެޗުގައި.-- ފޮޓޯ: ރައީސް އޮފީސް\nސިއްހީ ހިދުމަތްދޭ ތަނެއް ގާއިމްކޮށްގެން އެކަނި ނަފްސާނީ ބަލިތަކަށް ޝިފާއެއް ނުލިބޭނެ ކަމަށާއި އާއިލާގެ ލޯތްބާއި އޯގާތެރިކަމާއި އެހީތެރިކަން ބޭނުންވާނެ ކަމަށް ރައީސް ވިދާޅުވި އެވެ. އަދި އެފަދަ މީހުންގެ އާއިލާތަކަށް ވެސް މުޖްތަމައުގެ އޯގާތެރިކަމާއި އެހީތެރިކަން ބޭނުންވާ ކަމަށް އެމަނިކުފާނު ވިދާޅުވި އެވެ.\n"އެފަދަ އުނދަގޫތައް ތަޙައްމަލް ކުރަމުންދާ މީހުންނަށް އަޅުގަނޑުގެ އޮތް އިލްތިމާސަކީ އެކަނި މި ބުރަ އުފުއްލަވަން ނުހައްދަވާށޭ. ނަފްސާނީ ބަލީގެ ތަޖްރިބާކާރެއްގެ އެހީ ހޯއްދަވާށޭ. އަޅުގަނޑުމެން އެންމެން ވެސް މި ތިބީ ތިބޭފުޅުންނާ އެކުގައި،" ނަފްސާނީ ބަލީގެ މީހުންނަށް ހިތްވަރު ދެއްވަމުން ރައީސް ވިދާޅުވި އެވެ.\nމެންޓަލް ހެލްތު ސެންޓަރުގައި އެޑްމިޓްކޮށްގެން ވެސް ފަރުވާދޭނެ އެވެ. އަދި ކައުންސެލިން ދިނުމާއި ބަލިތައް ދެނެގަނެ ފަރުވާދޭނެ އެވެ. އޭގެ އިތުރުން ނަފްސާނީ ބައްޔަށް ހޭލުންތެރިކަން އިތުރުކުރުމަށް އެ ސެންޓަރުން ހަރަކާތްތައް ހިންގާނެ ކަމަށް އައިޖީއެމްއެޗުން ބުންޏެވެ.\nއިތުރު ލިޔުންތައް އައިޖީއެމްއެޗު ރައީސް އިބްރާހިމް މުހައްމަދު ސޯލިހް ރައީސް އޮފީސް މެންޓަލް ހެލްތް ސަރުކާރުގެ ފުރަތަމަ 100 ދުވަސް ދިވެހި ސަރުކާރު ހެލްތު މިނިސްޓްރީ ސިއްހަތު ނަފްސާނީ ފަރުވާދޭ މަރުކަޒު


ސަރުކާރުގެ ސިޔާސަތަކީ އަމިއްލަ މިނިވަންކަމާއި ސިޔާދަތު ދެމެހެއްޓުން: ރައީސް – Dhen.mv\nސަރުކާރުގެ ސިޔާސަތަކީ އަމިއްލަ މިނިވަންކަމާއި ސިޔާދަތު ދެމެހެއްޓުން: ރައީސް\nދެން އެމްވީ February 17, 2020 - 12:50 pm\nސަރުކާރުގެ އެންމެ އިސް ސިޔާސަތަކީ، ރާއްޖޭގެ އަމިއްލަ މިނިވަންކަމާއި ސިޔާދަތު ރައްކާތެރިކޮށް ދެމެހެއްޓުންކަމަށް ރައީސް އިބްރާހިމް ސޯލިހު ވިދާޅުވެއްޖެއެވެ.\nރައީސް މިހެން ވިދާޅުވެފައިވަނީ، ދިވެހި ޤައުމީ ދިފާޢީ ބާރުގެ "ކޮމާންޑަރސް ކޮންފަރެންސް 2020" އިފްތިތާޙުކޮށްދެއްވުމަށް ބަންޑާރަކޮށީގައި މިއަދު ބޭއްވެވި ރަސްމިއްޔާތުގައި ވާހަކަފުޅުދައްކަވަމުންނެވެ.\nރައީސް ވިދާޅުވީ ބައިނަލްއަޤްވާމީ މަޝްރަހުގައި ކުރިމަތިލާންޖެހިފައިވާ ގޮންޖެހުންތަކަށް އަލިއަޅުއްވާލައްވާ އެމަނިކުފާނު ވަނީ އެކަމަށް ކުރިމަތިލުމަށް ބޭނުންވާ ހުނަރާއި ޤާބިލްކަން އިތުރުކުރުމަށް، ސަރުކާރުން ވަރަށް ޚާއްޞަ އިސްކަމެއް ދެއްވާކަން ފާހަގަ ކުރައްވާފައެވެ. އެގޮތުންދިވެހި ޢަސްކަރިއްޔާ އިތުރަށް ތަރައްޤީކުރުމަށްޓަކައި، ސިފައިންނަށް ބޭނުންވާނެ ފަންނީ އަދި ޢަސްކަރީ އާލާތްތަކާއި، ވަސީލަތްތަކާއި އުޅަނދުފަހަރު ހޯދުމަށް، ސަރުކާރުން ވަރަށް ޚާއްޞަ ސަމާލުކަމެއް ދޭއްވާކަމުގައި ރައީސުލްޖުމްހޫރިއްޔާ ވިދާޅުވިއެވެ.\nމި ރަސްމިއްޔާތުގައި ވާހަކަފުޅުދައްކަވަމުން ރައީސުލްޖުމްހޫރިއްޔާ ވިދާޅުވީ، ޤައުމެއްގެ މިނިވަންކަމާއި ސިޔާދަތާ އެންމެ ބޮޑަށް ލާމެހިފައިވާ ބަޔަކީ، އެ ޤައުމެއްގެ ސިފައިންކަމުގައެވެ. އެހެންކަމުން ސިފައިންގެ ހުނަރާއި ޤާބިލްކަން އިތުރުކުރުމަކީ، މެދުކެނޑުމެއް ނެތި އަބަދު ކުރަންޖެހޭ ކަމެއްކަމަށް ފާހަގަކުރައްވާ، އެ މަޤްޞަދުގައި ސިފައިންގެ ހުރިހާ ކޮމާންޑަރުން އެއްތަންކޮށް، މިފަދަ މަހާސިންތާއެއް އިންތިޒާމުކުރެއްވި ކަމަށްޓަކައި އުފާކުރައްވާ ޝުކުރުއަދާކުރެއްވިއެވެ.\nމަހާސިންތާއާ ގުޅޭގޮތުން އިތުރަށް ވާހަކަފުޅުދައްކަވަމުން، މަހާސިންތާގެ ބައިވެރިންގެ ފަރާތުން އެމަނިކުފާނު ވަނީ މި މަހާސިންތާގައި ހުށަހެޅިގެންދާ ދިރާސާ ކަރުދާސްތަކާ މެދު މަޝްވަރާކުރައްވާފައެވެ. އެގޮތުން ޤައުމީ މަޞްލަޙަތުތައް ޙިމާޔަތްކޮށް، ޤައުމީ އެއްބައިވަންތަކަމާއި ޞުލްޙަ މަސަލަސްކަން ނެގެހެއްޓޭނެ ފަދަ ނިންމެވުންތަކަކަށް އަމާޒު ހިފުމަށާއި، ރާއްޖޭގެ މިހާރުގެ ޙާލަތަށް ބަލާއިރު، އެންމެ ބޮޑަށް އިސްކަން ދޭންޖެހޭ ކަންތައްތަކަށާއި، ބައިނަލްއަޤްވާމީ މަޝްރަހުގައި ދިމާވާ ނުރައްކާތަކުން ރައްކާތެރިވުމަށް އަޅަންޖެހޭ ފިޔަވަޅުތައް އެކަށައެޅުމަށް ރައީސް ވަނީއެދިވަޑައިގެންފައެވެ.\nއަދި ދައުލަތް ހިންގުމުގެ އިދާރީ އޮނިގަނޑުގައި، މިހާރު އަންނަނީ ލާމަރުކަޒީ ކުލަތައް ޖެހެމުންކަމަށާއި، މިމުހިންމު ބަދަލާއެކު، ކޮމާންޑަރުންގެ ވިސްނުންވެސް އެމިސްރާބަށް އަމާޒުކުރުމަކީ މުހިންމު ކަމެއްކަމުގައި ރައީސުލްޖުމްހޫރިއްޔާ ފާހަގަކުރެއްވިއެވެ.\nމި ރަސްމިއްޔާތުގައި ރައީސުލްޖުމްހޫރިއްޔާ ވަނީ ދިވެހި ރައްޔިތުންގެ ލާބަޔާއި މަންފާއަށްޓަކައި، ދިވެހި ސިފައިން ވަމުންދާ ޤުރުބާނީއަށް، މި ސަރުކާރުގެ ފުރިހަމަ އެއްބާރުލުން ދެއްވާނެކަމުގެ ފުރިހަމަ ޔަޤީންކަން އަރުވާފައެވެ. އަދި ސިފައިންގެ ޚިދުމަތަކީ، އިނާމަކުން މުދަލާއި ފައިސާއިން ނުވަތަ ތަޢުރީފުގެ ބަސްތަކަކުން، އޭގެ އަގު ވަޒަންކުރެވޭނެ ކަންކަމެއް ނޫންކަމުގައި ވިދާޅުވެ ސިފައިންވަމުންދާ ޤުރުބާނީއަށް އެމަނިކުފާނު ޝުކުރުއަދާކުރެއްވިއެވެ.


ކާނާގެ ބާވަތްތަކުގެ ތެރެއިން ތަލްބީނާއަކީ އޭގެ ޙަޤީޤަތް ރަނގަޅަށް ދެނެގަނެވިފައި ނުވާ އަދި ޢިލްމީ ނަޒަރަކުން އެއާއިމެދު އެކަށޭނަ ދިރާސާއެއް ކުރެވިފައިނުވާ ކާނާގެ ބާވަތެކެވެ. މިހެންވާން ދިމާވެފައިވާ ސަބަބެއް ކަމުގައި ބެލެވެނީ ތަލްބީނާއަކީ ކޮންއެއްޗެއް ކަން ބަޔާންކުރައްވައި މާތް ރަސޫލާ މުޙަންމަދު ޞައްލަﷲ ޢަލައިހި ވަސައްލަމް ވާހަކަފުޅު ދައްކަވާފައިވުމުން، އެއީ ހަމައެކަނި ދީނީ އެއްޗެއް ކަމުގައި ބަލައި، ދީނާ ގުޅުންހުރި މައުޟޫޢުތަކުގައި ވާހަކަދެއްކުމަކީ ގިނަ މީހުންނަށް ރުހެވޭ، ނޫންނަމަ ބަލައިގަނެވޭ ކަމަކަށް ނުވާތީ އެވެ. މިޒަމާނުގެ ސައިންސާއި، ބޭސްވެރިކަމުގެ ތެރެއިން ތަލްބީނާގެ ފައިދާތައް ބަޔާންކޮށްދިނުމަށް ވަނީ އެތަކެއް ހުރަސްތައް ކުރިމަތިކުރުވާފަ އެވެ. މީގެ އިތުރުން، މުސްލިމް ސައިންޓިސްޓުންނާ ރިސާޗަރުން ބޮޑަށް މަސައްކަތްކުރެވޭތޯ ބަލާފައިވަނީ ހުޅަނގުގެ މީހުން ޝައުޤުވެރިވާނެ ޢިލްމީ ދާއިރާތަކާއި، މައުޟޫޢުތަކަށް ބަލައިގެންނެވެ. މިހެންކަމުން، ނިއުޓްރިޝަންގެ ތެރެއިން ފާހަގަކޮށްލެވޭ ތަލްބީނާއާއި ގުޅުންހުރި ދިރާސާތަކާމެދު ވަނީ އަޅާނުލެވި ދޫކޮށްލެވިފަ އެވެ.\nމުސްލިމް މުޖުތަމަޢުތަކުގައި އާދައިގެ މަތިން ކައިއުޅޭ ކާނާގެ ބައެއް ބާވަތްތަކާމެދު ލިޔެވި ދިރާސާތަކެއް ކުރެވިފައި ވީކަމުގައި ވިޔަސް، ތަލްބީނާ އާއިމެދު ޢިލްމީ ނަޒަރަކުން ބަލައިލެވިފައި ނުވެ އެވެ. އެކަމަކު ތަލްބީނާ އަކީ މުސްލިމުން ކެއުމަށް ބޭނުންކުރާ ބާވަތްތަކުގެ ތެރެއިން އެންމެ ޢަޖާއިބުވާފަދަ ގިނަ ފައިދާތައް އެކުލެވޭ ބާވަތެވެ. ޙަޤީޤަތް ދެނެގަތުމަށްޓަކައި ތަލްބީނާ އާއި ބެހޭ ދިރާސާތައް ތަހުލީލްކުރާ މަރުކަޒުތަކުގައި ކުރަން ފެންނަނަމަ އެކަންކުރަންވީ އެވެ. އެންމެ ކުޑަމިނުން މުސްލިމުން އޭގެ ވާހަކަދައްކާ އުޅޭތީ ވަކިވަކި ޖަނަވާރުތަކަށް ތަލްބީނާ ކާންދީގެން އެތަކެއްޗަށް އަންނަ ބަދަލުތައް ދެނެގަތުމުގެ ގޮތުން އެކަން ކުރަންވެއްޖެކަމުގައި ދެކެމެވެ.\nއަންދާޒާކުރެވިފައިވާ ގޮތުގައި ތަލްބީނާގައި އެތަކެއް ޖިސްމާނީ އަދި ނަފްސާނީ ބަލިތަކުން އިންސާނާ ދިފާޢުކޮށްދޭ ބާރުތަކެއް ވަނީ ލައްވާފަ އެވެ. މިގޮތުން ލޭމައްޗަށްދިޔުމާއި، ހިތުގެ ބަލިތަކާއި، ކޮލެސްޓްރޯލް މަތިވުމާއި، އޮބީސިޓީ ނުވަތަ އާދަޔާއި ޚިލާފަށް ފަލަވުމާއި، ނާރވަސް ޑިޕްރެޝަން ފަދަ އެތައް ބަލިތަކެއްގެ ފަރުވާއެއް ކަމުގައި ތަލްބީނާ ހިމެނެ އެވެ. ބަޔާންވެދިޔަ ބާވަތުގެ ބަލިތަކުންކުރެ އެއްވެސް ބައްޔަކަށް ފަރުވާއެއްގެ ގޮތުގައި ކާންދޭނެ އެއްޗެއް ކަނޑައަޅައިދިނުމަށް ޑޮކްޓަރެއްގެ ގާތުގައި ބުނެވިއްޖެނަމަ ބުނާނީ އޭނާ ދޭ ބޭހާއެކު އެވެނިމިވެނި އެއްޗެއް ކެއުމަށެވެ. އެކަމަކު ބޭސް ބޭނުންނުކޮށް ހަމައެކަނި ތަލްބީނާ ކައިގެން މި ބުނެވިދިޔަ ބަލިތަކުން ޝިފާ ލިބޭނެކަމުގައި ބުނެފިނަމަ ޑޮކްޓަރު ވެސް ޙައިރާންވާނެ އެވެ. މިބުނެވިދިޔަ ބަލިތަކަށް ޝިފާއެއްގެގޮތުން ކާންދޭނެ ވަކިއެއްޗެއް ކަނޑައެޅުމުގައި ބޭސްވެރިންނަށް އެއްބަސްވެވޭ ވަކި ކާއެއްޗެއް ހޯދިފައި ނުވެ އެވެ. އެހެންވީމާ ބަލިމީހާއަށް ކާންދޭ ކޮންމެ އެއްޗަކާއެކު ވެސް ވަކި ބޭސްތަކެއް ކާންޖެހެ އެވެ. މި ފަހަކަށް އައިސް ހޯދުނުގޮތުގައި، ކިތަންމެ ބަލިތަކަކަށް ޤުދުރަތީ ޝިފާއެއްގެ ގޮތުން ކާންދެވިދާނެ ވަކި ބާވަތެއްގެ ކާނާ އެބަހުރިކަން ޑޮކްޓަރުންނަށް ވަނީ ހޯދިފަ އެވެ. އެފަދަ ބާވަތްތަކުގެ ތެރޭގައި ގޮވާމުގެ ބާވަތެއްކަމުގައިވާ ބާރުލީގެ ފެހިފަތް ވެގެންގޮސްފައި ވަނީ ކާނާއާއި ބެހޭ ސައިންޓިސްޓުންނަށް ހޯދުނު އަޖާއިބުވާފަދަ އައު ހޯދުމަކަށެވެ. ބާރުލީ އާއި އޭގެން އުފައްދާ ތަފާތު ބާވަތްތައް ދުނިޔޭގައި ފަސޭހަކަމާއެކު ފުދޭވަރަށް ލިބެން ނުހުންނާތީ، ބަލި މީހުންގެ ތެރެއިން ގިނަ މީހުންނަކަށް އެތަކެތި ލިބޭނެގޮތެއް ނޯވެ އެވެ. ޤުދުރަތީ ކާނާގެ ބާވަތްތަކުން ޝިފާ ލިބިގަންނަން އެދޭ ބަލިމީހުންނަށް އެތަކެތި ފޯރުކޮށްދެވޭނެ ވަކި ނިޒާމެއް ހަމަޖެހިފައި ނޯންނާތީ، ބާރުލީގެ ވިޔަފާރިކުރާ ކުންފުނިތަކުން ވެސް ވަރަށް މަދު އަދަދަކަށް މެނުވީ އެތަކެތި ނުއުފައްދަ އެވެ.\nތާޒާ ބާރުލީ ގޮވާމަކީ ބާރުލީގެ ފެހިފަތަށްވުރެ މީހުން މާ ޝައުޤުވެރިކުރުވާ ބާވަތެކެވެ. ދުނިޔޭގެ ބައެއް މުޖުތަމަޢުތަކުން ވަނީ ބާރުލީގެ ފެހިފަތުގައި އެކުލެވިގެންވާ ޤުދުރަތީ ބައެއް ފައިދާތައް ހޯދައި ދެނެގެންފަ އެވެ. އެކަމަކު ފެހި ބާރުލީ ގޮވާމުގައި ހިމެނިގެންވާ ގިނަގުނަ ޤުދުރަތީ ފައިދާތައް އެބައިމީހުން ހޯދައި ބަލައިފައެއް ނުވެ އެވެ. މާތް ނަބިއްޔާ މުޙަންމަދު ޞޮއްލަﷲ ޢަލައިހި ވަސައްލަމްގެ ޙަދީޘްފުޅުތަކުން އެނގޭގޮތުގައި ތަލްބީނާ އަކީ ތާޒާ ބާރުލީ ގޮވާމުން ތައްޔާރުކުރެވޭ ޚާއްޞަ ކާނާގެ ބާވަތެކެވެ. ތަލްބީނާ އެއީ ކޮންއެއްޗެއްކަން ބަޔާންވެގެން އަންނަ އެކަލޭގެފާނުގެ ބަސްފުޅުތައް އިޝާރާތްކުރަނީ އޭގެ ޒަރީއާއިން ތަފާތު ބަލިތައް ޖެހުން ހުއްޓުވުމާއި، ޖެހިފައިވާ އެތަކެއް ބަލިތަކަށްވާ ޝިފާއެއްކަމުގަ އެވެ. މި މޭރުމުން ބަލާއިރު އެތަކެއް ބަލިތަކަށް ފަރުވާކުރުމުގެ މަސައްކަތްތައް ހިނގަމުންދާއިރު ބަލި ފަސޭހަކޮށްދޭ އިތުރު ބާރެއްގެ ގޮތުން ވެސް ތަލްބީނާ ބޭނުންކުރެވިދާނެ އެވެ. މިގޮތުން ކެންސަރާއި، ނޭވާހިތްލުމާއި، އެލާޖީއާއި، ހައިޕަރޓެންޝަން އަދި އޮބީސިޓީ ފަދަ ބަލިތަކަށްވާ ފަރުވާއެއްކަމުގައި ތަލްބީނާ ވާކަން ވަނީ ހޯދިފައެވެ.\nފެހި ބާރުލީގެ ފައިދާތަކާމެދު ވާހަކަދެއްކުމުގެ ކުރިން ތާޒާ ބާރުލީ ގޮވާމުން ތައްޔާރުކުރެވޭ ޚާއްޞަ ކާނާއެއް ކަމުގައިވާ ތަލްބީނާގެ ވާހަކަ ބަޔާންކޮށްދޭ ޙަދީޘްތަކަށް ބަލައިލުން މުހިންމުކަމުގައި ދެކެމެވެ. ތަލްބީނާ މިއީ ޢަރަބި ބަހުގެ ލަފްޒެކެވެ. މިލަފްޒުގެ އަސްލު އައިސްފައިވަނީ 'ލަބަން' އިންނެވެ. ލަބަން އަކީ ކިރެވެ. ގަސްގަހާގެހިން ނުކުންނަ ދިޔައިގެ ތެރޭގައި އޮލަކަމެއް ހުންނަ ހުދުކުލައިގެ ކޮންމެ ބާވަތަކީ ވެސް ކިރު ކަމުގައި ބެލެވިފައި ވެއެވެ. ބާރުލީ ގޮވާން ފައްކާވެގެން އަންނައިރު އޭގެ އެތެރެ ހުންނަނީ ކިރު ފަދަ ސާފު ހުދުކުލައެއްގަ އެވެ. މިހެންކަމުން، ބާރުލީ ހިމުންކޮށް މުގުރައި، ކިރާއި އަދި އެނޫންވެސް ބާވަތްތައް އަޅައިގެން ތައްޔާރުކުރެވޭ މި ކާނާގެ ނަމަކަށް ތަލްބީނާ ކިޔާފައި ވަނީ އެވެ.\nޢާއިޝާ ރަޟިޔަﷲ ޢަންހާ ބަލިމީހުންނަށާއި، ގާތްތިމާގެ މީހަކު މަރުވުމުން ހިތާމަކުރަމުންދާ މީހުންނަށް ތަލްބީނާ ކާންދިނުމަށް ބާރުއަޅުއްވާ ކަމުގައި ވެއެވެ. އެކަމަނާ ވިދާޅުވާގޮތުގައި ތަފާތު ހިތާމަތައް ޖެހިފައިވާ މީހުންނަށް ތަލްބީނާ ކާންދިނުމަށް ރަސޫލުﷲ ޞޮއްލަﷲ ޢަލައިހި ވަސައްލަމް އަންގަވާފައި ވެއެވެ. ރިވާވެގެންވާ ގޮތުގައި ޢާއިޝާ އެކަމަނާގެ ތިމާގެ މީހަކު ނިޔާވެއްޖެކަމުގައި ވާނަމަ، އާއިލާގެ އަންހެންތަކުން އެއްކުރައްވައި ތަލްބީނާ ކެއްކުމަށް ތެއްޔެއް ގެނައުމަށް ވިދާޅުވެ އެވެ. އެއަށްފަހު އެކަމަނާ ޘަރީދާ ނަމަކަށް ކިޔާ ކެއުމެއް ތައްޔާރުކުރައްވަ އެވެ. އެއީ މައިގަނޑު ގޮތެއްގައި ރޮށްޓާއި ސޯސް ފަދަ އެއްޗެއް އެއްކޮށްގެން މޮޑެވިފައި ހުންނަ ކެއުމެކެވެ. ދެން އޭގެ ތެރެއަށް ތަލްބީނާ އަޅުއްވަ އެވެ. އެއަށްފަހު އެތަކެތި ކެއުމަށް އާއިލާގެ އެންމެހާ އަންހެނުންނަށް އެކަމަނާ އަންގަވަ އެވެ.\nޢާއިޝާ ރަޟިޔަﷲ ޢަންހާ ވިދާޅުވެފައިވަނީ، "ﷲގެ ރަސޫލާ ޞޮއްލަﷲ ޢަލައިހި ވަސައްލަމް ވިދާޅުވި އަޑު ތިމަން ކަމަނާ އެއްސެވީމެވެ. ތަލްބީނާ ބަލިމީހާގެ ހިތަށް ހަމަޖެހުން ގެނެސްދިނުމާއެކު، ހިތް ތާޒާކުރުވައި، ޖެހިފައިވާ ގިލަންވެރިކަމާ ހިތާމަތަކުން ދުރުކޮށްދެ އެވެ." (ޞަޙީޙުލްބުޚާރީ 5325).\nއަދިވެސް ޞަޙީޙް ބުޚާރީގައި ވެއެވެ. "ޢާއިޝާ ރަޟިޔަﷲ ޢަންހާ އެކަމަނާގެ ޢާއިލާ މީހަކު ނިޔާވުމާވިދިގެން އެކަމަނާގެ ތިމާގެ މީހުންނާ ގާތް އެކުވެރިން ފިޔަވައި ޖަމާވި އަންހެނުންތައް އެނބުރި ދިޔުމުން ތެއްޔެއްގައި ތަލްބީނާ ކައްކައިގެން ގެނައުމަށް ވިދާޅުވެ އެވެ. އެއަށްފަހު (ރޮށްޓާއި މަސް އެއްކޮށްގެން މޮޑެފައި ހުންނަ) ޘަރީދް ތައްޔާރުކުރައްވާ އޭގެ ތެރެއަށް ތަލްބީނާ އަޅުއްވަ އެވެ. ދެން އޭގެން ކެއުމަށް އަންހެނުންނަށް އަންގަވަ އެވެ. އަދި ވިދާޅުވެ އެވެ، ރަސޫލުﷲ ޞޮއްލަﷲ ޢަލައިހި ވަސައްލަމް ޙަދީޘް ކުރެއްވިއަތީ ތިމަން ކަމަނާ އެއްސެވީމެވެ، ތަލްބީނާ ބަލިމީހާގެ ހިތަށް ވެރިވެފައިވާ ކަންބޮޑުވުން ފިލުވާދިނުމާއެކު އޭނާގެ ހިތާމަތަކުން ބައެއް ދުރުކޮށްދެ އެވެ." (ޞަޙީޙުލްބުޚާރީ 5058)\nހިޝާމްގެ ބައްޕާ ވިދާޅުވި އެވެ. "ޢާއިޝާ ރަޟިޔަﷲ ޢަންހާ ތަލްބީނާ ބޭނުންކުރުމަށް ބާރުއަޅުއްވަ އެވެ. އަދި ވިދާޅުވެ އެވެ. (ބަލިމީހުން) ކާހިތްނުވާ އެއްޗެއް ކަމުގައި އެ ވެއެވެ. އެކަމަކު އެއީ ވަރަށް ފައިދާހުރި އެއްޗެކެވެ." (ޞަޙީޙުލްބުޚާރީ 5326).\nއަދިވެސް ޢާއިޝާ ރަޟިޔަﷲ ޢަންހާ ރިވާކުރައްވާފައިވާ ޙަސަން ޙަދީޘެއްގައި ވެއެވެ. " ރަސޫލު ޞޮއްލަﷲ ޢަލައިހި ވަސައްލަމް އެކަލޭގެފާނުގެ އާއިލާގެ ބޭފުޅަކަށް އާލާސްކަންފުޅެއް ކުރިމަތިވެއްޖެކަން އެނގިވަޑައިގަތުމުން ވިދާޅުވާކަމުގައި ވެއެވެ. ތިޔަބައިމީހުންގެ ތެރެއިން މީހަކު މޫނުގައިވާ ހަޑިތައް ފެނުން ދޮވެ ސާފުކޮށްލާ ފަދައިން، އޭގައި (ތަލްބީނާގައި) ހިތާމަ އާއި މޮޅިވެރިކަން ޖެހިފައިވާ ހިތް ސާފުކޮށްލަދޭނެ ފަރުވާ ވެއެވެ." (ޞަޙީޙް ސުނަން އިބުނު މާޖާ 3445).\nއަދިވެސް ޢާއިޝާ ރިވާކުރެއްވިކަމަށް ޞަޙީޙް ސުނަން އިބްނު މާޖާގައި ވެއެވެ. ރަސޫލުﷲ ޞޮއްލަﷲ ޢަލައިހި ވަސައްލަމް ޙަދީޘްކުރެއްވި އެވެ. "ކާހިތްނުވާ ފައިދާހުރި އެތި ތިބާ ކާހުށިކަމެވެ." މާނައަކީ އޮލަ ސުރުވާއެއް ފަދައިންވާ ތަލްބީނާ ކާށެވެ. ރަސޫލު ޞޮއްލަﷲ ޢަލައިހި ވަސައްލަމްގެ އާއިލާގެ ބޭފުޅަކު އާލާސްކަންފުޅެއްގައި ވުމުން ދެގޮތުންކުރެ އެއްގޮތެއް ވެއްޖައުމަށް ދާންދެން ކައްކާ ތެލި އުނދުންމަތިން ނުބޭލޭ ހުއްޓެވެ. އެގޮތަކީ ބަލީގައިވާ މީހާ ގަދަވެއްޖައުމަށް ނުވަތަ މަރުވެއްޖައުމަށް ދާންދެނެވެ. (ޞަޙީޙް ސުނަން އިބްނު މާޖާ 3446).\nމާތް ރަސޫލުﷲ ޞޮއްލަﷲ ޢަލައިހި ވަސައްލަމްގެ ޒަމާނުގައި މަދީނާގެ ރަށްބޭރުގައި ދިރިއުޅެމުން ދިޔަ އަންހެންތަކުން ވެސް ތަލްބީނާ ތައްޔާރުކުރާނެ ގޮތް ދަނެއެވެ. ތަލްބީނާ ތައްޔާރުކުރެވެނީ ތާޒާ ބާރުލީ ގޮވާމުންނެވެ. ގޮވާމުގެ ތަނޑުތައް ވަކިކޮށްލުމަށްޓަކައި ފުރަތަމައިނުން އަލިފާނުން ހޫނުކޮށްލެވެ އެވެ. ކޮފީ ތައްޔާރުކުރުމަށްޓަކައި އޮށްތައް އަންދާލެވޭ ފަދައިން ބާރުލީ ގޮވާން އަންދާލެވެ އެވެ. ކިސަޑު އުނދުން ނުވަތަ ތަވައެއްގައި ނޫނަސް ގޮވާންތައް ރަނގަޅަށް ރޯފިލާވަރަށް އަންދާލާނެ ކޮންމެ އެއްޗެއް ވެސް ބޭނުންކުރެވިދާނެ އެވެ. މިގޮތުން ހަނާކުރާއިރު ހުރިހާ ގޮވާމެއް އެއްވަރަށް ރޯފިލާވަރު ބަލައިގެން ހޫނުކުރަމުން ގެންދަންވާނެ އެވެ. އެހެނީ ދެން އެ ހިމުންކޮށް މުގުރައިންގެން އިތުރަށް ނުކައްކާ ވެސް ކެއުމަށް ބޭނުންކުރެވޭނީ އޭރުންނެވެ.\nތަލްބީނާ އެ އެއްޗަކުން ތައްޔާރުކުރެވޭ ބާރުލީ ގޮވާމުގެ ބައެއް ފައިދާތަކަށް ބަލައިލުން ބޭނުންތެރި ކަމުގައި ދެކެމެވެ. ފަހުގެ ދިރާސާތައް ދައްކާގޮތުގައި ބާރުލީ ކިރާއި އެއްކޮށްގެން ބޭނުންކުރުމުން ހަށިގަނޑަށް ލިއްބައިދޭ މިނެރަލް އާއި ވިޓަމިންގެ މިންވަރު އިތުރުކޮށްދެ އެވެ. މިގޮތުން ލޭމަދުވުމާއި (އެނީމިޔާ) ވަރުދެރަވުން އަދި ބަނޑުހަރުވެގެން ބޮޑުކަމުދިޔުމަށް ދަތިވުންފަދަ ކަންކަމުން އެއްކިބާކޮށްދެ އެވެ. ކިރުން ކާރޑް ހަދައިގެން ނުވަތަ ކުޑަކޮށް ހުތްވަންދެން ބެހެއްޓުމަށްފަހު ބާރުލީ އާއި އެއްކޮށްގެން ބޭނުންކުރުމުން ވަކިން ފައިދާ ބޮޑެވެ. އެއީ ހުތްވެފައި ހުންނަ ކިރުގައި ގިނަ އަދަދެއްގެ ލެކްޓިކް އެސިޑް އުފައްދާ ބެކްޓީރިޔާ އެކުލެވިގެންވާތީ، ދަގަނޑާއި، ކެލްސިއަމް އަދި މެގްނީޒިޔަމް ފަދަ މާއްދާތައް ގިނައިން އުފައްދާތީ އެވެ.\nބާރުލީގެ ފެހިފަތަކީ ކުރީޒަމާނުގައި ވެސް ރަށްފުށުގެ ސަރަހައްދުތަކުގައި އޭގެ ތަފާތު ބޭނުންތައް ހިފަމުން އައި އެއްޗެކެވެ. މިގޮތުން ފިނި މޫސުމުގެ ދުވަސްތަކުގައި ގެންގުޅޭ ޖަނަވާރުތަކަށް ކާންދޭނެ ވިނަ ނުހެދޭތީ ނުވަތަ މަދުން ނޫނީ ނުލިބޭތީ އެތަކެތީގެ ޞިއްޙަތު ރަނގަޅުކޮށް ބެހެއްޓުމަށްޓަކައި ބާރުލީގެ ފެހިފަތް ކާންދެވެ އެވެ. ޙަކީމީ ބޭސްވެރިކަމުގެ ތެރޭގައި ވެސް ބާރުލީ ފަތުގެ ބޭނުން ހިފަމުން އައިސްފައި ވެއެވެ. ބޮލުން އިސްތަށިފޭބުން ހުއްޓުވުމާއި، ބަނޑުގެ ބަލިތަކަށް ފަރުވާކުރުމުގައި ބާރުލީގެ ފެހިފަތް ފާހަގަކޮށްލެވެ އެވެ. ބާރުލީގެ ފެހިފަތަކީ ކުޑަކުދިންގެ ޞިއްޙީ މައްސަލަތަކާއި ބަނޑުގެ ނިޒާމް ރަނގަޅުކުރުމަށް ވެސް ނުހަނު ބޭނުންތެރި އެއްޗެކެވެ. ޢުމުރުން އެންމެ ތިންމަހުގެ ކުޑަކުދިންގެ ހަޖަމުކުރުމުގެ ނިޒާމަށް ދިމާވާ މައްސަލަތައް ވެސް ބާރުލީ ފެހިފަތުގެ އެހީގައި ރަނގަޅުކުރެވިފައި އެބަހުއްޓެވެ. ލޭމަދުވުމާއި، ބޮޑުކަމުދިޔުން ދަތިވުމުގެ މައްސަލަތައް ދިމާވެފައިވާ ކުޑަކުދިންގެ ބުއްފުޅިއަށް ހިމުންކޮށް މުގުރާފައި ހުންނަ ބާރުލީ ފެހިފަތުން ސައި ސަމްސަލެއްގެ މިންވަރު އަޅާފައި ބޯންދިނުމުން އެކަންކަން މުޅިން ރަނގަޅުވެގެންދެ އެވެ.\nފަހުގެ ހޯދުންތަކުން ދެއްކިގޮތުގައި، ބާރުލީގެ ފަތުގައި ގިނަ ޢަދަދަކަށް މިނެރަލްސް، ވިޓަމިންސް، އެންޒައިމްސް އާއި ކްލޮރޮފީލް އަދި އެމިނޯ އެސިޑްސް އެކުލެވިގެން ވެއެވެ. ތާޒާ ބާރުލީ ފެހިފަތުގެ ކޮންމެ 100 ގްރާމެއްގައި 8800 މިލިގްރާމްގެ ޕޮޓޭސިއަމް، 1108 މިލިގްރާމްގެ ކެލްސިއަމް، 224.7 މިލިގްރާމްގެ މެގްނީޒިއަމް، 15.8 މިލިގްރާމްގެ ދަގަނޑު، 1.36 މިލިގްރާމްގެ ކޮޕަރ، 594 މިލިގްރާމްގެ ފޮސްފަރަސް، 5.6 މިލިގްރާމްގެ މެންގަނީޒް، 7.33 މިލިގްރާމްގެ ޒިންކް އަދި 775 މިލިގްރާމްގެ ސޯޑިއަމް ހިމެނިގެން ވެއެވެ. ބަޔާންވެދިޔަ މިނެރަލްސް ތަކުގެ އިތުރުން ތަޒާ ބާރުލީ ފެހިފަތުގައި ހިމެނޭ ތަފާތު ވިޓަމިންސްގެ މިންވަރު ހުރިހާ ތަރުކާރީގެ ބާވަތަކާ އަޅާބަލާއިރު މާ މަތިވެގެން ވެއެވެ.\nހުރިހާ ބާވަތެއްގެ ފަތްޕިލާވެއްޔާއި އަޅާބަލާއިރު ބާރުލީގެ ފެހިފަތުގައި ކްލޮރޮފީލް އެކުލެވޭ މިންވަރު މާ މައްޗެވެ. މިހެންކަމާއެކު ހަށިގަނޑުގައި އެންޓި އޮކްސިޑަންޓެއް ފަދައިން އެތަކެތި މަސައްކަތްކުރަން ފަށައިގަނެ އެވެ. ނަތީޖާއަކަށް ވެގެންދަނީ ހަށިގަނޑުގެ ފްރީ ރެޑިކަލްސް އާއި އެހެނިހެން ހުރިހާ އޮކްސިޑޭޝަން ލެވެލް ދަށް މިންވަރެއްގައި ހިފަހައްޓައިދިނުމެވެ. މިކަމަކީ ކެންސަރުޖެހުމުން ދުރުކޮށްދޭކަމެކެވެ.\nތަލްބީނާ ތައްޔާރުކުރާނެ ގޮތް:\nހިމުންކޮށް މުގުރާފައި ހުރި ސާފު ބާރުލީ ފުށުގެ ދެ މޭޒުމަތީ ސަމުސާ ½ ޖޯޑު ކިރުގެ ތެރެއަށް އަޅުއްވާ އެއްކޮށްލައްވާނީ އެވެ. އެއަށްފަހު ކުޑަ ތެއްޔަކަށް އަޅުއްވާ މަޑު ގިނީގައި 10-15 މިނިޓް ވަންދެން ކައްކަވާނީ އެވެ. ދެން ބޭނުންފުޅުނަމަ އިތުރު ފެންފޮދެއް އަޅުއްވާ، ޔޯގާޓް ފަދަ އެއްޗަކާއެކު މާމުއި ކޮޅެއް އަޅުއްވާ އިތުރަށް ހޫނުކޮށްލައްވާނީ އެވެ. މިހާރު ތަލްބީނާ އެހުރީ ތައްޔާރުކުރެވިފަ އެވެ. ރަހަ މީހު ކޮށްލެއްވުމުގެ ގޮތުން އިތުރު ކާނާއެއްގެ ތެރެއަށް ތަލްބީނާ އަޅުއްވައިގެން ފަރިއްކުޅުއްވިދާނެ އެވެ. ނުވަތަ ތަލްބީނާ މިކްސަރަކަށް އަޅުއްވައި، ތަފާތު މޭވާއާއި އާމަންޑް ފަދަ އެއްޗެއް އަޅުއްވާ ހިމުންކޮށްލައްވާށެވެ.


Majilis inthikhaabugai bahahttaa vote fosheege adhadhu madhu koffi Majilis inthikhaabugai bahahttaa vote fosheege adhadhu madhu koffi\nމަޖިލިސް އިންތިޚާބުގައި ބަހައްޓާ ވޯޓު ފޮށީގެ ޢަދަދު މަދުކޮށްފި\nރާއްޖޭގައި ކުރިއަށްދިޔަ އިންތިޚާބެއްގައި މީހަކު ވޯޓުލަނީ - ފައިލް ފޮޓޯ:ޕީއެސްއެމް\nކުރިއަށް އޮތް ރައްޔިތުންގެ މަޖިލިސް އިންތިޚާބުގައި ބަހައްޓާ ވޯޓު ފޮށީގެ ޢަދަދު 501 އަށް މަދުކޮށްފިއެވެ.\nޕީއެސްއެމް ނިއުސްއާއި ވާހަކަފުޅު ދައްކަވަމުން އިލެކްޝަންސް ކޮމިޝަންގެ ރައީސް އަޙްމަދު ޝަރީފް މިއަދު ވިދާޅުވީ، މަޖިލިސް އިންތިޚާބުގައި ބަހައްޓާ ވޯޓު ފޮށީގެ ޢަދަދު މިހާރު ކަށަވަރު ކުރެވިފައިވާ ކަމަށެވެ. މަޖިލިސް އިންތިޚާބުގައި މިހާރު ބެހެއްޓުމަށް ނިންމާފައިވާ ވޯޓު ފޮށީގެ ޢަދަދަކީ އިލެކްޝަންސް ކޮމިޝަނުން މީގެކުރިން އިޢުލާންކުރި ވޯޓު ފޮށިތަކަށްވުރެ ހަ ވޯޓު ފޮށި މަދު ޢަދަދެކެވެ.\nޝަރީފް ވިދާޅުވީ، މާލެ، ވިލިމާލެ އަދި ހުޅުމާލޭގައި 144 ވޯޓް ފޮށި ބަހައްޓާނެ ކަމަށެވެ. އަދި އަތޮޅުތަކާއި، ރާއްޖެއިން ބޭރުގައާ ރިސޯޓް އަދި ސިނާޢީ މަސައްކަތްކުރާ ތަންތަނާއި، ޖަލުތަކުގައި ޖުމްލަ 357 ވޯޓް ފޮށި ބަހައްޓާނެ ކަމަށެވެ.\nމަޖިލިސް އިންތިޚާބުގައި 389 ކެނޑިޑޭޓުން ވާދަކުރައްވާނެއެވެ. މިފަހަރުގެ އިންތިޚާބުގައި ކޮންމެ ވޯޓު ފޮށްޓަކަށްވެސް އެންމެ ގިނަވެގެން ވޯޓުލާނީ 1000 މީހުންކަމަށް އީސީން ވަނީ މީގެކުރިން ބުނެފައެވެ. އަދި ވޯޓު ފޮށްޓަކަށް ވޯޓުލާ ޢަދަދަކީ 700 އާއި 1000 އަށް ދެމެދު ޢަދަދެއްކަމަށްވާ ނަމަ ވޯޓް ކަރުދާސް ދޫކޮށް ހެދުމަށް ދެ މޭޒެއް ކޮންމެ މަރުކަޒެއްގައި ޤާއިމްކުރައްވާނެ ކަމަށްވެސް އިސީން ބުނެއެވެ.\nމި އިންތިޚަބުގައި ދުއިސައްތަ ފަސްދޮޅަސް ހަތަރުހާސް ފަސްސަތޭކަ އަށްޑިހަ ނުވަ މީހުންނަސް ވޯޓުލުމުގެ ހައްޤުލިބިގެންވެއެވެ.


SunOnline: Gulhifalhu bin hikkan dhinee maaliyyathu gavaidhaa ehgothah\nއައިޝަތު ފަރީޙާ 22 Oct 2019, 17:14\nވިލިމާލެއިން ގުޅިފަޅު ފެންނަ މަންޒަރެއް -- ސަން ފޮޓޯ/ ފަޔާޒު މޫސާ\nގުޅީފަޅު ބިން ހިއްކުމުގެ މަޝްރޫއު ބިޑަކާ ނުލާ ބޮސްކާލިސް ވެސްޓްމިންސްޓާ ކޮންޓްރެކްޓިން ލިމިޓެޑްއާ ހަވާލުކުރީ މާލިއްޔަތު ގަވައިދާ އެއްގޮތަށް ކަމަށް ޕްލޭނިން މިނިސްޓްރީ އިން ބުނެފިއެވެ.\nބިޑަކާ ނުލާ ގުޅީފަޅު ބިން ހިއްކުމުގެ މަސައްކަތް ހަވާލު ކުރުމުން އެކަމާ ފާޑުކިޔަމުން ދަނިކޮށް އެ މިނިސްޓްރީއިން ބުނީ ބިންހިއްކަން ހަވާލުކުރި ކުންފުންޏަކީ މީގެ ކުރިންވެސް ރާއްޖޭގައި އެފަދަ މަޝްރޫއުތައް ހިންގާފައިވާ ގާބިލު ކުންފުންޏެއް ކަމަށެވެ.\nގުޅީފަޅުން ހަ މިލިއަން ކިއުބިކް މީޓަރުގެ ބިން 53 މިލިއަން ޑޮލަރަށް ހިއްކުމަށް ބޮސްކާލިސް ވެސްޓްމިންސްޓާ ކޮންޓްރެކްޓިން ލިމިޓެޑާ ހަވާލުކުރި އިރު އެކުންފުންޏަކީ މީގެ ކުރިންވެސް ރާއްޖޭގައި ބިން ހިއްކުމުގެ މަޝްރޫއުތައް ކުރިއަށް ގެންގޮސްފައިވާ ކުންފުންޏެކެވެ. ޕްލޭނިން މިނިސްޓްރީން ބުނީ، ހަ މިލިއަން ކިއުބިކް މީޓަރުގެ ބިން ހިއްކަނީ، މާލޭޭ ވިޔަފާރީ ބަނދަރު ގުޅީފަޅަށް ބަދަލުކުރާއިރު އެ މަސައްކަތުގެ ފުރަތަމަ ފިޔަވަހީގެ ދަށުން ކަމަށެވެ.\nއެގޮތުން 2007 އިން 2015 އާ ދެމެދު ރާއްޖޭގެ މީހުން ދިރިއުޅޭ 10 ރަށުއްގައި ޖުމްލަ 198 ހެކްޓަރުގެ ބިން އެކުންފުނިން ވަނީ ހިއްކައިފައެވެ.\nޕްލޭނިން މިނިސްޓްރީގެ މީޑިއާ ޔުނިޓުން "ސަން"އަށް ބުނީ އެ ކުންފުންޏާ މަސައްކަތް ހަވާލުކުރީ ޓެކްނިކަލީ އެސްކުރަންޖެހޭ ކަންތަކަށް ބެލުމަށްފަހު ކަމަށާއި ފޭވަރަބްލް ޓާމްސްގައި ނެގޮޝިއޭޓު ކުރުމަށްފަހު ކަމަށެވެ.\n"ވެސްޓްމިންސްޓާ ކޮންޓްރެކްޓިންއަކީ މީގެ ކުރިންވެސް މަޝްރޫއުތައް ހިންގާ ނަތީޖާ ދައްކާފައިވާ ކުންފުންޏެއް. އިތުބާރާ ޔަގީންކަމާއެކު މުއްދަތުގެ ތެރޭގައި މަސައްކަތް ނިންމާނެކަމުގެ ޔަގީންކަން އޮތުމުން އެކުންފުންޏަށް މަޝްރޫއު ހަވާލުކުރީ،" ޕްލޭނިން މިނިސްޓްރީން ބުންޏެވެ.\nގުޅީފަޅު ބިން ހިއްކަން އެމްޓީސީސީއަށް ހަވާލުނުކުރީ ކީއްވެތޯ ސުވާލު އުފައްދާތީ، އެކަމާގުޅޭގޮތުން ޕްލޭނިންއިން ބުނީ މިހާރުވެސް 30 އަށް ވުރެ ގިނަ މަޝްރޫއު އެމްޓީސީސީއިން ކުރިއަށް ގެންދާ ކަމަށާއި ކުރިއަށް ވެސް ގިނަ ރަށްތަކެއްގެ ބިން ހިއްކުމުގެ މަސައްކަތް އެމްޓީސީސީއަށް އެވޯޑުކުރެވޭނެ ކަމަށެވެ.\n"ކެޕޭސިޓީއަށް ބަލާއިތު ވެސްޓްމިނިސްޓާ ގެ ކެޕޭސިޓީ އެބަހުރި ދުވާލަކު 120،000 ކިޔުބިކް މީޓަރުގެ ބިން ހިއްކުމުގެ. ރާއްޖޭގައި އޮތީ 15،000 ކިޔުބިކް މީޓަރުގެ ބިން ދުވާލަކު ހިއްކޭނެ ކެޕޭސިޓީ. އަވަސްކަމާ އިތުބާރާއެކު ނަތީޖާ ދައްކާފައިވާ ބަޔަކާއެކު ކުރިއަށް ދިޔުމަށް ނިންމީ،" ޕްލޭނިން އިން ބުންޏެވެ.\nމާލިއްޔަތު ގަވައިދުގެ 10.27 (ށ) ގައި ބުނާގޮތުން ބޭރުގެ ގައުމެއްގެ އެހީގައި ހިންގާ ނުވަތަ ކޮންސެޝަނަލް ލޯނެއްގެ ދަށުން ހިންގާ މަޝްރޫއުތަކާއި ސަރުކާރުން ހިންގަން ކަނޑައަޅާ މަޝްރޫއެއް ހިންގުމުގައި ބިޑްކުރުމަކާ ނުލައި ވަޒީރުންގެ މަޖިލީހުގެ ނުވަތަ ވަޒީރުންގެ މަޖިލީހުގެ ކޮމިޓީއެއްގެ މަޝްވަރާގެ މަތިން ރައީސުލްޖުމްހޫރިއްޔާ ކަނޑައަޅާ ފަރާތަކާ ހަވާލުކޮށްގެން އެ މަޝްރޫއެއް ހިންގިދާނެކަމަށެވެ. މިގޮތުން މަޝްރޫއު ހަވާލުކުރެވޭއިރު އެ ފަރާތަކީ މާލީގޮތުންނާއި ފަންނީގޮތުން އެ މަޝްރޫޢެއް ހިންގުމަށް އެކަށީގެންވާ ފަރާތެއްކަން ކަށަވަރު ކުރަންވާނެ ކަމަށް ބުނެފައިވެއެވެ.\nގުޅީފަޅު ބިން ހިއްކަން ނެދަލޭންޑްސްގެ ކުންފުންޏަކާ ހަވާލުކޮށްފައިވާއިރު މާލޭ ވިޔަފާރި ބަނދަރު ގުޅީފަޅަށް ބަދަލުކުރުމުގެ މަސައްކަތުގެ ކޮންސަލްޓެންސީ މަސައްކަތް ހަވާލުކޮށްފައިވަނީ ޑެންމާކާއި ހޮލެންޑުގެ ދެ ކޮންސަލްޓަންސީ ކުންފުންޏެއްގެ މައްޗަށް އެކުލެވޭ ޖޮއިންޓް ވެންޗާއަކަށެވެ. އެއީ ޑެންމާކްގެ ކުންފުނި ނީރާސްއާއި ހޮލެންޑުގެ މެރިޓައިމް އެންޑް ޓްރާންސްޕޯޓު ބިޒްނަސް ކުންފުންޏަށެވެ.\nމި މަސައްކަތުގެ ސަބް ކޮންސަލްޓެންޓުންނަކީ ވޯޓާ ސޮލިއުޝަންސް އަދި ކްލެރިއަން މޯލްޑިވްސް އަދި ބީޗް ރޮކް ވެންޗާސްއެވެ.\nގުޅީފަޅުގައި ޕޯޓު އެޅުމުގެ ކޮންސަލްޓެންސީ މަސައްކަތް އެވޯޑުކޮށްފައިވަނީ މިދިޔަ އޮގަސްޓުމަހުގެ 28 ވަނަ ދުވަހުއެވެ. މަސައްކަތުގެ ޖުމްލަ އަގަކީ 1,050,362.00 ޑޮލަރެވެ.\nސަރުކާރުގެ ވިސްނުމަކީ ގްރޭޓާ މާލެ ސަރަހައްދުގައި ހިމެނޭ މާލެ، ވިލިމާލެ އަދި ގުޅީފަޅާއި ތިލަފުށި ގުޅާލުމެވެ. މާލެއިން ތިލަފުއްޓަށް އަޅާ ބްރިޖުގެ މަސައްކަތް އަންނަ ފެބްރުއަރީގައި ފަށާނެކަމަށް ރައީސް ސޯލިހުވެސް ވަނީ މީގެ ކުރިން ވިދާޅުވެފައެވެ.\n"މާލޭގެ ޕޯޓު، ކޮމާޝަލް ޕޯޓު ގުޅީފަޅަށް ބަދަލުކުރުން އެއީ މި ސަރަހައްދުގައި ހިންގޭނެ އެންމެ ބޮޑު އެއް މަޝްރޫއު. ހަމަ އެއާއެކު، މާލެއާއި ތިލަފުއްޓާ ދޭތެރެ ކޯޒްވޭއަކުން ގުޅާލުން އެއީ ކުރެވޭނެ އެންމެ ބޮޑު އެއް މަސައްކަތް. މިހާރު ވަނީ އެ މަސައްކަތުގެ ޕްރޮޖެކްޓް ކޮންސަލްޓެންސީއަށް ހުޅުވާލެވި، ޝޯޓްލިސްޓް ކުރެވިފައި. މިކަމުގެ މަސައްކަތް، އިރާދަކުރެއްވިއްޔާ ހިއްކުމުގެ މަސައްކަތް ނޮވެމްބަރު މަހު ފަށައި އެތަނުގެ ސްޓްރަކްޗާ މަސައްކަތް އަންނަ އަހަރުގެ ފެބްރުއަރީ މަހުގެ ތެރޭ ފެށިގެންދާނެ. މި މަޝްރޫއަށް ގާތްގަނޑަކަށް ދެ އަަހަރު ހޭދަވާނެކަމަށް ލަފާކުރެވޭ،" ޖުލައި މަހު ބޭއްވި ނޫސްވެރިންގެ ބައްދަލުުވުމުގައި ރައީސް ވިދާޅުވިއެވެ.\nމާލެއާއި ވިލިމާލެ، ގުޅިފަޅު އަދި ތިލަފުށި ގުޅާލާ ބްރިޖެއް އެޅުމުގެ މަސައްކަތްކުރުމަށް ނިންމާ އެ ޕްރޮޖެކްޓުގެ ޕްރޮޕޯޒަލް މިދިޔަ މަހު ބޭއްވި ޕާޓްނާޝިޕް ފޯރަމަށް ވަނީ ހުށަހަޅައިފައެވެ. މި ޕްރޮޖެކްޓަށް 488 މިލިއަން ޑޮލަރު (7.6 ބިލިއަން ރުފިޔާ) ހަރަދުވާނެކަމަށް ވަނީ ލަފާކޮށްފައެވެ.\nމި ސަރަހައްދު ބުރިޖުން ގުޅާލުމުން ދަތުރުފަތުރު ފަސޭހަވެ، އިގްތިސޯދީ ގޮތުން ފައިދާ ކުރާނެކަމަށާއި މިހާރު މާލޭގައި ހުރި ގުދަންތައް، އިންޑަސްޓްރިއަލް ސަރަހައްދަށް ބަދަލުކޮށް، މުދާ އުފުލުމުގައިވެސް ފަސޭހަތައް ލިބޭނެ ކަމަށް ސަރުކާރުން ވަނީ މީގެ ކުރިން ހާމަކޮށްފައެވެ.\nމި ޕްރޮޖެކްޓު ފެސިލިޓޭޓު ކުރާނީ ޕްލޭނިން މިނިސްޓްރީއާއި މޯލްޑިވްސް ޕޯޓްސް ލިމިޓެޑް (އެމްޕީއެލް) އަދި ގްރޭޓާ މާލޭ އިންޑަސްޓްރިއަލް ޒޯނުގެ އިތުރުން ޓްރާންސްޕޯޓު މިނިސްޓްރީއިންނެވެ.\nއެޑިޓަރުގެ ނޯޓު: މި ޚަބަރުގައި ކުރިން 16 މިލިއަން ކިއުބިކް މީޓަރޭ ލިޔެވިފައި އޮތީ ޕްލޭނިންގް މިނިސްޓްރީން ހިއްސާކުރި މައުލޫމާތު ކަރުދާހުގައި އޮތް ކުށެއްގެ ސަބަބުންނެވެ. މިނިސްޓްރީން އެ ކުށް އިސްލާހުކޮށް، އެ ކަރުދާސް އަލުން ހިއްސާކުރުމާއެކު މި ޚަބަރުގައި ކުރިން ލިޔެވިފައި އޮތް އަދަދުވެސް މިހާރު ވަނީ އިސްލާހުކުރެވި،6މިލިއަން ކިއުބިކް މީޓަރަށް ބަދަލުކުރެވިފައެވެ.\nފުރަބަންދަށްފަހު އެމިރޭޓްސްގެ ފުރަތަމަ ފްލައިޓު އައިސްފި


Hazard ge badhalugai Real in2kulhuntherin dhenee | Mihaaru\nޗެލްސީގެ މެޗެއްގެ ތެރެއިން ހަޒާޑް.-- ފޮޓޯ: އޭއެފްޕީ\nހަޒާޑްގެ ބަދަލުގައި ރެއާލުން ދެ ކުޅުންތެރިން ދެނީ\n07 ޑިސެމްބަރ 2018 - 10:552comments\nމެޑްރިޑް (ޑިސެމްބަރު 7) - މި ސީޒަނަށް ފަހު ރެއާލް މެޑްރިޑުން ޗެލްސީގެ ބެލްޖިއަމް މިޑްފީލްޑަރު އެޑެން ހަޒާޑް ހޯދަން ކުރާ މަސައްކަތް ވަރުގަދަކުރަން ނިންމާފައިވާއިރު ބަދަލުގައި ދެ ކުޅުންތެރިން ވެސް ދޭން ތައްޔާރަށް ތިބި ކަމަށް ސްޕެއިނުގެ މީޑީއާ ރިޕޯޓްތައް ބުނެފި އެވެ.\nހަޒާޑްގެ ބަދަލުގައި ޗެލްސީ އަށް ދޭން ރެއާލުން ހުށަހަޅާފައިވާ ދެ ކުޅުންތެރިންނަކީ މަޓެއޯ ކޮވަސިޗް އާއި މާކޯ އަސެންސިއޯ އެވެ. މީގެ ތެރެއިން ކޮވަސިޗް އަންނަނީ މި ވަގުތު ލޯން އެއްބަސްވުމެއްގެ ދަށުން ޗެލްސީގައި މޮޅު ކުޅުމެއް ދައްކަމުންނެވެ. އަދި ރެއާލުގެ ކޯޗުކަމަށް ސަންޓިއާގޯ ސޮލާރީ އައި ފަހުން އަސެންސިއޯ އަށް ޓީމުން އެކަށީގެންވާ ވަރަށް ފުރުސަތު ނުލިބެ އެވެ. ރެއާލުން މި ދެ ކުޅުންތެރިން ދޫކޮށްލާނީ އަލުން ގަނެވޭ އުސޫލެއް އެއްބަސްވުމުގައި ހިމަނައިފަ އެވެ. އެއީ ޗެލްސީން މި ދެ ކުޅުންތެރިން ވިއްކާލަން ނިންމައިފިނަމަ ފުރަތަމަ އެ ކުޅުންތެރިން ގަތުމުގެ ފުރުސަތު ރެއާލަށް ލިބޭ ގޮތަށެވެ.\nމި ސީޒަން ފެއްޓުމުގެ ކުރިން ހަޒާޑް ވަނީ ޗެލްސީ ދޫކޮށްލަން އުޅޭ ކަމުގެ އިޝާރާތްތައް އެތައް ފަހަރެއްގެ މަތިން ދީފަ އެވެ. އެކަމަކު ފަހަކަށް އައިސް ކްލަބްގައި މަޑުކޮށްފާނެ ކަމަށް ވެސް ހަޒާޑް ވަނީ ބުނެފަ އެވެ. އެކަމަކު އެންމެ ފަހުން ބެލްޖިއަމް ޓީވީ އަކަށް ދިން އިންޓަވިއުއެއްގައި ހަޒާޑް ބުނީ ކުރިމަގާ ބެހޭގޮތުން ވަކި ގޮތެއް ނިންމާނީ މި ސީޒަނަށް ފަހު ކަމަށެވެ. އަދި ޖެނުއަރީ މަހުގެ ޓްރާންސްފާ މާކެޓްގައި ކްލަބް ބަދަލުނުކުރާނެ ކަމަށް އޭނާ ބުންޏެވެ.\nކޮވަސިޗް (ކ) އާއި އަސެންސިއޯ: ހަޒާޑްގެ ބަދަލުގައި ރެއާލުން ޗެލްސީ އަށް ދޭން އެއްބަސްވާ ދެ ކުޅުންތެރިން. -- ފޮޓޯ: އޭއެފްޕީ\nޗެލްސީން އަންނަނީ ހަޒާޑް އެ ޓީމުގައި މަޑުކުރުވަން ކުރެވެން ހުރި ހުރިހާ މަސައްކަތެއް ކުރަމުންނެވެ. އަދި ހަޒާޑަށް އެ ކްލަބްގެ ތާރީހުގައި ކުޅުންތެރިއަކަށް ދޭ އެންމެ ބޮޑު މުސާރައެއް ވެސް ދޭން ވެސް މިހާރު ވަނީ ހުށަހަޅައިފަ އެވެ. ރިޕޯޓްތައް ބުނާގޮތުން ހަޒާޑް ވަނީ އަންނަ ސީޒަނުގައި ރެއާލަށް ބަދަލުވާން ބޭނުންވާ ކަމަށް ޗެލްސީގެ ބައެއް ބޯޑު މެމްބަރުންނަށް އަންގައިފަ އެވެ.\nފާއިތުވި ހަފްތާގައި ހަޒާޑާ އެކު ޗެލްސީގެ ކޯޗު މައުރީޒިއޯ ސާރީ ވަނީ ބައްދަލުވުމެއް ބާއްވައިފަ އެވެ. އެ ބައްދަލުވުމާ ބެހޭގޮތުން ސާރީ ވާހަކަ ދައްކަން ބޭނުމެއް ނުވެ އެވެ. އެކަމާ ގުޅޭގޮތުން ކުރި ސުވާލުތަކަށް ސާރީ ދިނީ ނުސީދާ ޖަވާބެކެވެ. އޭނާ ބުނީ ގޮތެއް ނިންމުމުގެ އިހުތިޔާރު މިހާރު އޮތީ ހަޒާޑް އަތުގައި ކަމަށެވެ.\nސްޕެއިނުގެ މީޑިއާތަކުން ރިޕޯޓްކުރާ ގޮތުގައި ކޮވަސިޗާއި އަސެންސިއޯގެ އިތުރުން ރެއާލުން އޮތީ ދެ އަހަރަށް ބަހާލައިގެން ހަޒާޑަށް އިތުރު 20 މިލިއަން ޔޫރޯ ވެސް ހަރަދުކުރާ ގޮތަށް ތައްޔާރަށެވެ. އެ ހުށަހެޅުމާ މެދު ޗެލްސީން އެއްބަސްވާނެ ކަމަށް ރެއާލުން އުއްމީދުކުރެ އެވެ.\nއުމުރުން 27 އަހަރުގެ ހަޒާޑް ޗެލްސީއާ އެކު ހަދާފައިވާ އެއްބަސްވުން ހަމަވާނީ 2020 ވަނަ އަހަރުގެ ޖޫން މަހުގަ އެވެ. ފްރާންސްގެ ލިއްލޭ ދޫކޮށް 2012 ވަނަ އަހަރު ޗެލްސީ އަށް ހަޒާޑް ބަދަލުވީ 32 މިލިއަން ޕައުންޑަށެވެ.\nއިތުރު ލިޔުންތައް ރިއަލް މެޑްރިޑް ޗެލްސީ އެޑެން ހެޒާޑް\nހަޒާޑް މެޑްރިޑަށް ބަދަލުވުމާ ދާދި ގާތުގައި\n"މެޑްރިޑަށް ބަދަލުވާން ހަޒާޑް ނިންމައިފި"\nރެއާލަށް ކުޅުމަކީ އަބަދުވެސް ދެކޭ ހުވަފެނެއް: ހަޒާޑް


އެމްއީސީ ބަދަހި ކަޕް މާދަމާ މީދޫގައި ފަށަނީ، ސަޕޯޓަރުންނަށް ކުޅިބަލަން ނުވަދެވޭނެ – adduLIVE\nހުޅުދޫ-މީދޫގައި ބާއްވާ އެންމެ ބޮޑު ނެޓްބޯޅަ މުބާރާތް މާދަމާ ފަށަނީ، ސަޕޯޓަރުންނަށް ކުޅިބަލަން ނުވަދެވޭނެ\nJan 14, 2022, 20:40 މުރުޝިދު އަބްދުލް ހަކީމް\nއެމްއީސީ ބަދަހި ކަޕްގައި ބައްދަލުކުރާ ޓީމްތަކާއެކު ޗެއިންޖަމިއްޔާއިން ބައްދަލިކުރަނީ\nއައްޑޫ ސިޓީ މީދޫގެ މީދޫ އެކުވެރިންގެ ޖަމިއްޔާ އާއި ނެޓްބޯޅަ އެސޯސީއޭޝަނުން ބާއްވާ އެމްއީސީ ބަދަހި ކަޕް މާދަމާ ފެށޭނެ އެވެ.\nއެމްއީސީ ބަދަހި ކަޕް މާދަމާ މީދޫގައި ފަށާއިރު އައްޑޫގައި ކޮޮވިޑް ފެތުރެމުންދާތީ ސަލާމާތީ ފިޔަވަޅެއްގޮތުން މުބާރާތް ކުރިއަށް ގެންދަނީ ކުޅިބަލަން ސަޕޯޓަރުން ނުވަދެވޭނެ ގޮތަށެވެ. ޗެއިން ޖަމިއްޔާއިން ބުނީ މުބާރާތް ކުރިއަށް ގެންދާނީ އެޗްޕީއޭއިން ކަނޑައަޅާފައިވާ މިންގަނޑުތަކާ އެއްގޮތަށް ކަމަށެވެ.\nއެމްއީސީ ބަދަހި ކަޕްގެ ގުރުއަތު ނެގުނު ގޮތް، މުބާރާތް ފަށާނީ މާދަމާ\nއައްޑޫ ސިޓީގައި ކޮވިޑް19 ފެތުރެމުންދާ މިންވަރު މި ވަގުތު އިތުވި ނަމަވެސް އައްޑޫ ސިޓީގެ ފިހާރަތަކާއި ކެފޭ ރެސްޓްރޯރެންޓްތަކާއި އޮފީސްތަކެއް ބަންދެއް ނޫނެވެ. އަދި ޕާޓީތަކާއި އެކި ރަސްމިޔާތުތައް ވެސް ގެންދަނީ ބާއްވަމުންނެވެ.\nއެމްއީސީ ބަދަހި ކަޕްގައި ފަސް ޓީމަކުން ބައިވެރިވެ އެވެ. އޭގެ ތެރޭގައި އަމިއްލަ ދެ ޓީމަކާއި ވެމްކޯ އާއި ހުޅުމީދޫ ފުލުހުންގެ ފަރާތުން ޓީމެއް ބައިވެރިކޮށްފައިވެ އެވެ. މުބާރާތް ކުރިން ބޭއްވުމަށް ހަމަޖައްސާފައި އޮތީ ހުޅުމީދޫ ޕޮލިސް ދަނޑުގަ އެވެ. ނަމަވެސް މިހާރު މުބާރާތް ބާއްވާ ގޮތައް ހަމަޖައްސާފައިވަނީ މީދޫ ބަނދަރު ކުރިމަތީ އޮތް ހުސްބިމުގަ އެވެ. އަދި ކުރިއާ ހިލާފަށް މިފަހަރު ހުރިހާ މެޗްތައް ކުޅެން ނިންމާފައިވަނީ ހަވީރެވެ.\nމިއަހަރުގެ މުބާރާތުގައި ޗެންޕިއަންޓީމަށް 10000ރުފިޔާ އަދި ރަނަރަޕްޓީމަަށް 5000 ރުފިޔާ ހުށައަޅާފައިވެ އެވެ.\nމި މުބާރާތަކީ ހުޅުދޫ އާއި މީދޫގައި އުޅޭ އާއްމުންގެ މެދުގައި ގުޅުންބަދަހިކޮށް އެކުވެރިކަން އާލާކުރުމުގެ މަގުސަދުގައި ޗެއިން ޖަމިއްޔާއިން ކޮންމެ އަހަރަކުވެސް ބާއްވާ މުބާރާތެކެވެ. މި މުބާރާތުގައި ޓީމްތަކުން ރަށުން ބޭރުން ކުޅުންތެރިންވެސް ބައިވެރިކުރެ އެވެ. އޭގެ ތެރޭގައި ގައުމީ ޓީމްގެ ކުޅުންތެރިންވެސް ހިމެނެ އެވެ.\nމި މުބާރާތުގެ މީޑިޔާ ޕާޓްނަރަކަަށް ހަމަ ޖައްސާފައިވަނީ އައްޑޫލައިވް އެވެ. އައްޑޫލައިވް ފޭސްބޫކް ޕޭޖްމެދުވެރިކޮށް މުބާރާތުގެ މެޗްތައް ލައިވްކޮށް ގެނެސްދިނުމަށް ވަނީ ހަމަޖެހިފައި އެވެ.\nމުބާރާތް ކުރިއަށްދާނީ މި މަހުގެ 15 ވަނަ ދުވަހުން ފެށިގެން 21 ވަނަ ދުވަހުގެ ނިޔަލަށެވެ.


DDPL: Sentey ge hattrick aa eku, New in Fehendhoo kolhah 11 goal jahaifi - Vaguthu\nސެންޓޭގެ ހެޓްރިކާއެކު ނިއުއިން ފެހެންދޫ ކޮޅަށް 11 ގޯލް ޖަހައިފި\nދިރާގު ދިވެހި ޕްރިމިއާ ލީގުގައި މިއަދު ހަވީރު ކުޅުނު މެޗުގައި ނިއު ރޭޑިއަންޓް ސްޕޯޓްސް ކްލަބުން ބ. ފެހެންދޫ ކޮޅަށް 11 ގޯލް ޖަހައިފިއެވެ.\nގައުމީ ފުޓުބޯޅަ ދަނޑުގައި މިއަދު ކުޅުނު މެޗުގައި ނިއުގެ ކެޕްޓަން ބޭންޑް އަޅައިގެން ކުޅުނު އަލީ ފާސިރު (ސެންޓޭ) ހެޓްރިކް ހަދާފައިވާ އިރު، ނިއުއިން މެޗު ކާމިޔާބުކުރީ 11-0ގެ ނަތީޖާއަކުންނެވެ.\nސާފް ޗެމްޕިއަންޝިޕަށް ދެ މަހެއްހާ ދުވަހަށް ލީގު މެދު ކަނޑާލުމާ ގުޅިގެން އަތޮޅު ތެރެއިން ޕްރިމިއާ ލީގުގައި ކުޅޭ ޓީމުތަކަށް މާލި ގޮތުން ދަތިތަކެއް ދިމާވެފައިވާ އިރު، މިއަދު މެޗަށްފަހު ފެހެންދޫ ޓީމުންވެސް ބުނީ ޓީމުގައި ފިޓްނަސް މައްސަލައިގެ އިތުރުން އެހެނިހެން ގިނަ މައްސަލަތަކެއް އުޅޭ ކަމަށެވެ. އަދި މިއަދުގެ މެޗަށް ނުކުތް އިރު، ޓީމު އޮތް ހާލަތުންވެސް ނިއު މެޗު ކާމިޔާބުކުރާނެކަން އެނގޭ ކަމަށްވެސް ފެހެންދޫން ބުނެފައިވެއެވެ.\nމެޗުގެ ފުރަތަމަ ހާފްގައިވެސް ގިނަ ފުރުސަތުތައް ތަނަވަސްކޮށް، މެޗު ޑޮމިނޭޓްކުރީ ނިއުއިންނެވެ. ފެހެންދޫގެ ފަރާތުން ފެނުނީ މަދު ހަމަލާތަކެކެވެ. އެގޮތުން މެޗުގެ ކުރީކޮޅުގައި އަހުމަދު ނިޒާމް (ނިޒާމްބެ)އަށް ލިބުނު ފުރުސަތުގެ އިތުރުން އާދަމް ނިޒާމަށް ލިބުނު ފުރުސަތުތައް ފާހަގަކޮށްލެވުނެވެ. އެ ފުރުސަތުތަކުގައި ނިއުއަށް މާބޮޑު ނުރައްކަލެއް ކުރިމަތިވެފައެއް ނުވެއެވެ.\nމެޗުގެ 10 ވަނަ މިނެޓުގައި ނިއުގެ ފުރަތަމަ ހަމަލާ ފެނިގެންދިޔައެވެ. އަލީ ފާސިރު (ސެންޓޭ)އަށް ލިބުނު ހަމަލާ އޭނާ ބާރަށް ފޮނުވާލި ނަމަވެސް، ދިޔައީ ގޯލާ އަމާޒުނުވެ މަތިންނެވެ. އަދި އޭގެ ހަތަރު މިނެޓް ފަހުން ނިއު ލީޑު ނެގިއެވެ. އަހުމަދު އަބްދުﷲ (ލިލީ) އަރިމަތިން ނަގައިދިން ހުރަސް، ވަރަށް ރީތިކޮށް ގޯލްގެ ކަނަށް، ބޮލުން ފޮނުވާލީ ކަންޑެލާއެވެ.\nއޭގެ އިރުކޮޅެއްފަހުން ނިއުއިން ލީޑު ފުޅާކުރިއެވެ. އަތޫރޭ ކިޕްސަންގެ ތުރޫ ބޯޅަ، ހަމްޒާ މުހައްމަދު (ހަމްޕު) ކުރިއަށް ފޮނުވާލުމުން ފެހެންދޫ ގޯލްކީޕަރު މަތަކުރި ނަމަވެސް، ރީބައުންސްގައި ސެންޓޭ ބޯޅަ ގޯލަށް ވައްދާލިއެވެ.\nހާފް ނިމުމުގެ ކުރިން ނިއުއިން ވަނީ އިތުރުން ދެ ގޯލް ޖަހައި، މެޗުގެ ނަތީޖާ 4-0އަކަށް ބަދަލުކޮށްލައިފައެވެ. އެ ދެގޯލްވެސް ނިއުއަށް ކާމިޔާބުކޮށްދިނީ ރުވާންޑާގެ ފޯވަޑް އަތޫރޭއެވެ.\nދެވަނަ ހާފްވެސް ނިއުއިން ފެށީ ވަރުގަދަކޮށެވެ. 59 ވަނަ މިނެޓުގައި މެޗުގެ ފަސްވަނަ ގޯލް އެޓީމަށް ޖަހައިދިނީ ސެންޓޭއެވެ. ސެންޓޭގެ ބަރު ހަމަލާ ދިފާއުކުރަން ފެހެންދޫގެ ޑިފެންޑަރު ފައިން ބޯޅައިގައި ޖެއްސި ނަމަވެސް، އެ ހަމަލާ ވަނީ ގޯލްގެ ތެރެއަށެވެ.\nދެވަނަ ހާފްގައި ނިއުއަށް ދެ ޕެނެލްޓީވެސް ލިބިފައިވެއެވެ. މުހައްމަދު ރަޝީދު (ހޮކޭ)އަށް ކުރި ފައުލަކާ ގުޅިގެން ލިބުނު ފުރަތަމަ ޕެނަލްޓީ ހަމްޕު ކާމިޔާބުކޮށްދިން އިރު، ސެންޓޭއަށް ކުރި ފައުލާ ގުޅިގެން ލިބުނު ޕެނެލްޓީ ކާމިޔާބުކޮށްދިނީ މުހައްމަދު އުމައިރެވެ.\nސެންޓޭ އޭނާގެ ހެޓްރިކް ކާމިޔާބުކުރީ މެޗުގެ 74 ވަނަ މިނެޓުގައެވެ. އޭގެ ފަހުން ނިއުއިން ޖެހި ތިން ގޯލަކީވެސް ބަދަލު ކުޅުންތެރިންގެ ގޮތުގައި ނުކުތް ތިން ކުޅުންތެރިން ޖެހި ތިން ގޯލެވެ. ރިހާމް އަބްދުލްޣަނީ (ބޮބީ)އަށް އޭރިއާ ތެރެއިން ލިބުނު ބޯޅަ އޭނާ ނިންމާލި އިރު، ހަސަން އަދުހަމް (ސަޑޭ) ޖެހި ގޯލަކީ އޭނާ ޑިފެންޑަރު ކައިރިން ވަރަށް ރީތިކޮށް ނައްޓާލުމަށްފަހު ގޯލްގެ ތިރީ ކަނަށް ފޮނުވާލައިގެން ކާމިޔާބުކުރި ގޯލެކެވެ.\nމެޗު ނިމެން ދަނިކޮށް ނިއުގެ 11 ވަނަ ގޯލް ޖަހައިދިނީ ޒުވާން ފޯވަޑް އިބްރާހީމް އަތީގެވެ. އަތީގު ދުރުން ފޮނުވާލި ބާރު ހަމަލާއަށް ފެހެންދޫ ގޯލްކީޕަރަށް ކުރެވޭނެ މާ ބޮޑު މަސައްކަތެއް ނެތެވެ.\nމެޗުން މޮޅުވި ނިއުއަށް ހަ މެޗުން 13 ޕޮއިންޓް ލިބިފައިވާ އިރު، އެޓީމު އޮތީ ތާވަލުގެ ދެވަނައިގައެވެ. އެއްވަނައިގައި އޮތީ ފަސް މެޗުން 15 ޕޮއިންޓާއެކު، ބައްޔެއް ނުވެ އޮތް ޓީސީއެވެ. ހަ މެޗުން ހަތަރު ޕޮއިންޓާއެކު ފެހެންދޫ އޮތީ ތާވަލުގެ އަށްވަނައިގައެވެ.\nދިރާގު ދިވެހި ޕްރިމިއާ ލީގުގެ ދެ މެޗު މާދަމާ އޮންނާނެއެވެ. ހަވީރު 4:00ގައި އޮންނަ މެޗުގައި ށ. ފޯކައިދުއާއި ފ. ނިލަންދޫ ވާދަކުރާ އިރު، މާދަމާ ރޭ 9:00ގައި އޮންނަ މެޗުގައި ވާދަކުރާނީ ކްލަބު އީގަލްސްއާއި ތ. ތިމަރަފުއްޓެވެ.\nފެހެންދޫ ޓީމް ބޮޑުކަންނެއްޔަށް ފުރާ 115 ފޫޓްގެ ފައިބަރ ކަންނެލި ދޯންޏެއް އަޅުގަޑު ދީފާނަމެ


Modi aa dhekolhah bai million meehun nukumejje | Mihaaru\nއިންޑިއާގެ ޕާޓީތައް ގުޅިގެން ބޮޑު ވަޒީރު މޯދީއާ ދެކޮޅަށް އެއްވުން ބާއްވަނީ. --ފޮޓޯ:އޭއެފްޕީ\n20 ޖެނުއަރީ 2019 - 14:443comments\nނިއު ދިއްލީ (ޖެނުއަރީ 20) - އިންޑިއާގެ ބޮޑު ވަޒީރު ނަރެންދުރަ މޯދީއާ ދެކޮޅަށް ބައި މިލިއަނެއްހާ މީހުން އިރުމަތީގެ ކޮލްކަތާގެ މަގުތަކަށް އިއްޔެ ނުކުމެއްޖެ އެވެ.\n"ޔުނައިޓެޑް އިންޑިއާ"ގެ ނަމުގައި އިދިކޮޅު ފަރާތްތަކުން މޯދީއާ ދެކޮޅަށް ބޮޑު އެއްވުމެއް ބާއްވާފައި މި ވަނީ އަންނަ މެއި މަހު އިންޑިއާގައި އާއްމު އިންތިޚާބު ބޭއްވުމަށް ތައްޔާރުވެފައި ވަނިކޮށެވެ. އެއްވުމުގައި އިދިކޮޅު 20 ލީޑަރަކު ވަނީ ބައިވެރިވެފަ އެވެ.\n"މޯދީގެ ސަރުކާރަކީ މިހާރު އެއީ މާޒީ. އެ ސަރުކާރުގެ މުއްދަތު ދަނީ ހަމަވަމުން،" ވެސްޓް ބެންގާލް ސްޓޭޓުގެ ޗީފް މިނިސްޓަރު މަމާތާ ބަނެރްޖީ ވިދާޅުވި އެވެ.\nއިންޑިއާގެ ޕާޓީތައް ގުޅިގެން ބޮޑު ވަޒީރު މޯދީއާ ދެކޮޅަށް ބޭއްވި އެއްވުމުގައި ވެސްޓް ބެންގާލްގެ ޗީފް މިނިސްޓަރު މަމާތާ ބަނެރްޖީ ވާހަކަ ދައްކަވަނީ. --ފޮޓޯ:އޭއެފްޕީ\nއެއްވުން އިންތިޒާމް ކުރި ބަނެރްޖީގެ ސަރުކާރުން ބުނެފައި ވަނީ އެއްވުމުގައި ހަތަރު މިލިއަން މީހުން ބައިވެރިވި ކަމަށެވެ. ނަމަވެސް ކޮލްކަތާ ފުލުހުންގެ ވެރިޔާ ރަޖީވް ކުމާރު ވިދާޅުވީ އެއްވުމުގައި ބައިވެރިވީ 500،000 މީހުން ކަމަށެވެ.\nއެއްވުމުގައި އިދިކޮޅު ލީޑަރު ރާހުލް ގާނދީ ބައިވެރިވެވަޑައިނުގަންނަވަ އެވެ. ނަމަވެސް ކޮންގްރެސް ޕާޓީގެ މަންދޫބުން ވަނީ ފޮނުވައިފަ އެވެ.\nމިލިޓަރީ ހާޑްވެއާ އިންސްޕެކްޓް ކުރުމަށް ގުޖުރާތަށް ވަޑައިގެން މޯދީ ވިދާޅުވީ އެއީ އެމަނިކުފާނާ ދެކޮޅަށް ބޭއްވި މުޒާހަރާއެއް ނޫން ކަމަށާއި އެއީ އިންޑިއާއާ ދެކޮޅަށް ބޭއްވި މުޒާހަރާއެއް ކަމަށެވެ.\nދެހާސް ސާދަ ވަނަ އަހަރު ބޭއްވި އިންތިޚާބު މޯދީގެ ބީޖޭޕީ ކާމިޔާބުކޮށްފައި ވަނީ އިގްތިސާދީ ހެޔޮ ބަދަލުތައް ގެންނާނެ ކަމުގެ ވައުދާ އެކު އެވެ. ނަމަވެސް ވަޒީފާ ނެތް މީހުންގެ އަދަދު އިތުރުވެ އިގްތިސާދު ހީނަރުވާން ފެށުމުން ބީޖޭޕީ އަށް ފާޑުކިޔުން ވަނީ އިތުރުވެފަ އެވެ. ޑިސެމްބަރު މަހު ބޭއްވި ސަރަހައްދީ އިންތިޚާބުގައި ބީޖޭޕީ އަށް ވަނީ ތިން ސްޓޭޓުން ނާކާމިޔާބުވެފަ އެވެ.


SunOnline: CP hameed aai anbikanbalun ves covid ah positive vehjje\nސީޕީ ހަމީދާއި އަނބިކަނބަލުންވެސް ކޮވިޑަށް ޕޮޒިޓިވްވެއްޖެ\n15 Apr 2021, 21:21\nކޮމިޝަނަރު އޮފް ޕޮލިސް މުހައްމަދު ހަމީދާއި، އޭނާގެ އަނބިކަނބަލުން ނަޒީހާ އަހުމަދު — ފޮޓޯ/ ރައީސް އޮފީސް\nކޮމިޝަނަރު އޮފް ޕޮލިސް މުހައްމަދު ހަމީދާއި، އޭނާގެ އަނބިކަނބަލުން ނަޒީހާ އަހުމަދުވެސް ކޮވިޑް 19 އަށް ޕޮޒިޓިވްވެއްޖެ އެވެ.\nކޮމިޝަނަރު އޮފް ޕޮލިސް މުހައްމަދު ހަމީދު މިއަދު ކުރެއްވި ޓްވީޓެއްގައި ވިދާޅުވީ ކޮވިޑް 19 އަށް ޕޮޒިޓިވްވެފައި ވުމާއެކު ހޯމް އައިސޮލޭޝަންގައި އިންނެވި ކަމަށެވެ. ފުލުހުންގެ ބޯޑު އެކުލަވާލާ ބޭވި ފުރަތަމަ ބައްދަލުވުމުގައި އޭނާ ބައިވެރިވެ ވަޑައިގަތީ ވާޗުއަލްކޮށެވެ.\nއެނގިފައިވާ ގޮތުން ސީޕީ ހަމީދު އަނބިކަނބަލުން ނަޒީހާ އަހުމަދުވެސް ވަނީ ކޮވިޑް 19 އަށް ޕޮޒިޓިވްވެފަ އެވެ.\nއޭގެ އިތުރުން ނަޒީހާގެ އެއްބަނޑު އެއްބަފާ ދައްތަ ފަސްޓްލޭޑީ ފަޒްނާ އަހުމަދުވެސް ވަނީ ކޮވިޑް 19 އަށް ޕޮޒިޓިވްވެފަ އެވެ. އެކަން ރައީސް އޮފީހުން ވަނީ ކަށަވަރުކޮށްދެއްވާފަ އެވެ. އެހެން ނަމަވެސް ރައީސް އިބްރާހިމް މުހައްމަދު ސޯލިހު ކޮވިޑަށް ޕޮޒިޓްވްވެފައި ނުވާ ކަމަށް ރައީސް އޮފީހުން ބުންޏެވެ.\nއެކަން ހާމަކުރަމުން ރައީސް އޮފީހުން މިރޭ ނެރުނު ކުރު ބަޔާނެއްގައި ބުނީ ކޮވިޑަށް ގުޅިގެން ފަޒުނާ މިހާރު ހުންނެވީ އާއިލާއާ އެކަހެރިވެވަޑައިގެންނެވެ. އަދި، އެކަމަނާ ކޮވިޑަށް ޕޮޒިޓިވްވީ ނަމަވސް ހާލުކޮޅު ރަނގަޅު ކަމަށް ވެސް ރައީސް އޮފީހުން ބުންޏެވެ.\nކޮމިޝަނަރ އޮފް ޕޮލިސް\nމާފަންނު ޕޮލިސް ސްޓޭޝަންގެ އާ އިމާރާތް ހުޅުވައިފި\nބެހުނު ދެ މީހުންނަކީ ލަންކާ މަސްވެރިން: ފުލުހުން


މިނިސްޓަރ އިރުތިޝާމް އާދަމް ރ.އުނގޫފާރު ސްޕޯޓްސް އެރީނާ ފުޓްސަލް ދަނޑާއި ބަށި ކޯޓު ރަސްމީކޮށް ހުޅުވައިދެއްވައިފި!\n22 އޯގަސްޓް 2017 - 11:08\nމިނިސްޓަރ އިރުތިޝާމް އާދަމް ރ.އުނގޫފާރު ސްޕޯޓްސް އެރީނާ ފުޓްސަލް ދަނޑާއި ބަށި ކޯޓު ރަސްމީކޮށް ހުޅުވައިދެއްވައިފިއެވެ.\nމިއަދު އުނގޫފާރުގައި އަލަށް ޤާއިމްކުރެވުނު ފުޓްސަލް ދަނޑާއި ބަށި ކޯޓު ރަސްމީކޮށް ހުޅުވުމުގެ ރަސްމިއްޔާތުގައި ވާހަކަފުޅު ދައްކަވަމުން މިނިސްޓަރ އޮފް ޔޫތު އެންޑް ސްޕޯޓްސް އިރުތިޝާމް އާދަމް ވިދާޅުވީ، 22 ހާހަށްވުރެ ގިނަ ރައްޔިތުން ދިރިއުޅެމުންދާ ރ.އަތޮޅަކީވެސް ސަރުކާރުން ނުހަނު އިސްކަމެއްދޭ، އަދި ތަރައްޤީގެ ގިނަ މަޝްރޫޢުތަކެއް ހިންގަމުންދާ އަތޮޅެއްކަމުގައެވެ. އަދި ރ.އަތޮޅަކީ ޒުވާނުންގެވެސް ބޮޑު އާބާދީއެއް އޮތް ކުޅިވަރަށް ނުހަނު ލޯބިކުރާ ޒުވާނުންތަކެއް އުޅެމުންދާ އަތޮޅަކަށްވުމުން ރ.އަތޮޅުގައިވެސް މިނިސްޓްރީން ގިނަ މަސައްކަތްތަކެއް ކުރެވެމުން އަންނަކަމުގައި މިނިސްޓަރ އިރުތިޝާމް އާދަމް ވިދާޅުވިއެވެ. "މިރަށުގައި މިރޭ މިހުޅުވޭ ފުޓްސަލް ދަނޑަކީވެސް މީގެ ތެރެއިން އެއް މަސައްކަތް ކަމުގައި ދަންނަވާލަން. ޒުވާނުންނަށް ބޭނުންވާ ކުޅިވަރުގެ ވަސީލަތްތަކާއި ކުޅިވަރު ކުޅޭނެ ސާމާނު ފަސޭހަ ކަމާއިއެކު ލިބޭނެ ގޮތްތައް ތަނަވަސް ވެގެން މިދަނީ ހަރުދަނާ ލީޑަޝިޕެއްގެ ދަށުން މަސައްކަތް ކުރެވެމުންދާތީ. މި ފުރުސަތުގައި ޒުވާނުންނަށް ގެނެސްދެއްވާ ބޮޑެތި ތަރައްގީއަށްޓަކައި އަދުގެ ރައީސުލް ޖުމްހޫރިއްޔާ އަބްދުﷲ ޔާމިން އަށް ނުހަނު އިހުލާސްތެރި ކަމާއިއެކު ޝުކުރު ދަންނަވަން،" މިނިސްޓަރ އިރުތިޝާމް ވިދާޅުވިއެވެ.\nމިނިސްޓަރ އިރުތިޝާމް އާދަމް ވިދާޅުވިގޮތުގައި އުނގޫފާރު ފުޓްސަލް ދަނޑަށް މިނިސްޓްރީއިން ވަނީ 1.8 މިލިޔަނަށްވުރެ ގިނަ ދިވެހި ރުފިޔާ ޚަރަދުކުރެވިފައެވެ. އަދި މިހާރުވެސް ޒުވާނުން ނުހަނު ބޮޑު ހިންހަމަ ޖެހުމަކާއިއެކު ބޭނުން ކުރަމުންދާ މި ފުޓްސަލް ދަނޑުގެ އިތުރުން އަންހެން ކަނަބަލުންނަށް ޚާއްސަކޮށްގެން ބަށި ކޯޓެއް ޤާއިމްކޮށް ޒުވާނުންގެ މަރުކަޒު މަރާމާތުކުރެވިފައިވާކަމަށް މިނިސްޓަރ އިރުތިޝާމް އާދަމް ވިދާޅުވިއެވެ.\n"މިއަތޮޅުގައި މިނިސްޓްރީގެ މަޝްރޫއެއް ނުހިނގައި އަދި ނުނިމި އޮތް އެއްވެސް ރަށެއް ނޯންނާނެ. މިއަތޮޅުގެ 8 ރަށުގައި ފުޓްސަލް ދަނޑުގެ މަސައްކަތް ނިމި ބޭނުން ކުރަމުންދާއިރު ބާކީ ހުރި ރަށްތަކުގައި މިހާރުވެސް މަސައްކަތް ކުރިއަށްދާކަން އުފަލާއިއެކު ފާހަގަކޮށްލަން. އެރީނާގައި ހިމެނޭ މަޝްރޫއުތައް ރ.އަތޮޅުގައި ހިންގުމަށް ދައުލަތުގެ ބަޖެޓުން މިހާތަނަށް 18 މިލިޔަނަށްވުރެ ގިނަ ރުފިޔާވަނީ ހޭދަކޮށްފަ. ޒުވާނުންނަށްޓަކައި، ޒުވާނުން ބޭނުންވާ ވަސީލަތްތައް ގާއިމްކޮށްދިނުމަށް އެއްވެސް ސަރުކާރަކުން މިފަދަ ބޮޑު ހޭދައެއް ކޮށްފައި ނުވޭ. މިހޭދަ ޒުވާނުންނަށްޓަކައި ކޮށްދެއްވަނީ ރައީސް ޔާމީން. މިސަބަބަށްޓަކައި ރައީސް ޔާމީންއަށް ނުހަނު އިޚުލާސްތެރި ކަމާއިއެކު އަދިވެސް އެއްފަހަރު ޝުކުރު ދަންނަވަން،" މިނިސްޓަރ ވިދާޅުވިއެވެ.\nމިނިސްޓަރ އިރުތިޝާމް އާދަމް އާއި، ރައްޔިތުންގެ މަޖިލީހުގެ އުނގޫފާރު ދާއިރާގެ ޢިއްޒަތްތެރި މެމްބަރު ޖައުފަރު ދާވޫދު އަދި މިނިސްޓްރީގެ ޓީމް ރ.އަތޮޅަށް ކުރައްވަމުންގެންދަވާ ދަތުރުގައި ރ.އުނގޫފާރުގެ އިތުރުން ރ.އިނގުރައިދޫ ފުޓްސަލް ދަނޑުވެސް ވަނީ ރަސްމީކޮށް ހުޅުވިގެންގޮސްފައެވެ.


ރީމާ –6– Esfiya\nބިރުވެރި ލޯބި 35 seconds ago\nފާހާނާއަށް ވަދެ ފެންވަރާލުމައްފަހު ކޮޓަރިއަށް ނުކުމެ އަވަސްއަރުވާލާފާ އާދައިގެ ގޮތަކަށް ތައްޔާރު ވެލުމައްފަހު ގޭތެރެއަށް ނުކުތުމަށް އަވަސްވެގަތެވެ. ޖެހިލުންވެ ހުރެ ތެޅިތެޅި އޮތް ހިތާކާއެކު ކޮޓަރީގެ ދޮރު ހުޅުވާލުމަށް ފަހު ގޭތެރެއަށް ބޯ ދިއްކޮއްލިއެވެ. ވެރިވެފާވާ ހިމޭން ކަމުން ގޭތެރެ ސިފަވެގެންދަނީ ފަޅުގެއްގެ ގޮތުގައެވެ. ހިތްހަމަ ޖެހުމުގެ ނޭވާއެއް ބޭރުކޮއްލަމުން ކޮޓަރިން ނުކުތީ މޭގާ އަތް އަޅާލަމުންނެވެ. ބަނޑުހައި ވުމުގެ ސަބަބުން ބަނޑުން ޒާތެއްގެ އަޑެއް ގޮވާހެންވެސް ހީވެއެވެ. ބަދިގެއަށް ވަދެ ހައިހޫނުކަން ފިލުވާލުމަށް ބަދިގޭގެ އެތަން މިތަން ހާވަން ފެށީ ކާއެއްޗެއް ހޯދުމަށެވެ.\nސޯފާގާ އޮށޯވެއޮތް ރީމާ ގެއްލި ހުސްވެފާއޮތީ ޓީވީން ދައްކަމުންދިޔަ ހިންދީ ޑްރާމާ އަކަށެވެ. ގައިދަށުގާވާ ފޯނު ރިންގުވާން ފެށުމުން ފޯނު ނަގާ ޑިސްޕްލޭއަށް ބަލާލުމައްފަހު ކަންފަތުގާ ޖަހާލިއެވެ. ކޮބާ ރީމް ރެޑީތަ؟ މި ދަނީ މިހާރު ތިކޮޅަށް ދާން. އެ ކޮޅުން ވާހަކަ ދެއްކީ ނަޖުދާއެވެ. ސޮރީ ނަޖޫ. މިޔަދު ނެތް ދެވޭކަށް. ކުޑަ ކަމެއް އެބައޮތޭ މިޔަދު. ނަޖުދާއާ އެވާހަކަ ހިއްސާ ކުރަން ރީމާ ބޭނުން ނުވީއެވެ. ޒާންގެ ހަނދާންތައް އާވުމުން ރީމާގެ ތުންފަތަށް ރަކި ހިނިތުންވުމެއް ވެރިވިއެވެ. ފޯނު ކަނޑާލުމައްފަހު ސްކްރީނުން ގަޑި ބަލާލިއެވެ. ފަސްގަޑި ބައި ވަނީއެވެ. ޓީވީ ނިއްވާލުމަށް ފަހު ކޮޓަރިއާ ދިމާލަށް ހިނގައިގަތެވެ.\nލާނެ ހެދުމެއް ނޭންގި ފަހަރަކު ހެދުމެއް އަލަމާރިން ނަގާ ލޯގަނޑު ކުރިމައްޗަށް އަރާ ގައިގާ ޖައްސާލައެވެ. ދެތިން ހެދުން އެހެން ޖައްސާލުމައްފަހު ކަމުދާ ހެދުމަކާ ދިމާވިއެވެ. ކަޅުކުލައިގެ ކަކުލުން މައްޗަށް ހުރި ހެދުމުގާ ވަނީ ލޭސް ފޮތީގެ ދިގު އަތެކެވެ. ގައިގެ ބައްޓަމަށް ފަހާފާވާ އެ ހެދުމުގާ ވިދުމެއް ހުރުމުން އެ ހެދުމަށް އިތުރު ފުރިހަމަ ކަމެއް ގެނުވައެވެ. ލޯގަނޑު ކުރިމަތީ ހުރެ ރީތިވަމުން ދިޔަ ރީމާގެ މޫނުމައްޗަށް އިރު އިރު ކޮޅުން ހިނިތުންވުމެއް ވެރިވެއެވެ. ލޯގަނޑާ ކައިރިވެލުމައް ފަހު ތުންފަތުގާ ގަދަރަތް ކުލައިގެ ލިޕްސްޓިކެއް ކާއްތާލިއެވެ. ބޮލުގެ އިސްތަށިގަނޑު ނިއުޅުވާލުމައްފަހު އެއްފަރާތު ކަންފަތާ ދިމާލުން ނޫ ކުލައިގެ ދައްޗެއް ޖަހާލިއެވެ. ކޮޓަރިން ނުކުމެ ސޯފާގާ އިށީންދެލަމުން ފޯނުނަގާ ގަޑި ބަލާލިއެވެ. ހަގަޑި ފަނަރަ ވަނީއެވެ. ކޮޓަރިން ނުކުމެ ވަށައިގެން ނަޒަރު ހިންގާލީ ގޭތެރޭން މަންމަ ފެނޭތޯއެވެ. ހިމޭންކޮން އޮތް ގޭތެރެއިން އެއްވެސް މީހެއްގެ ހިލަމެއް ނުވެއެވެ. ވަގުތު ކުޑަތަން ވަމުން ދިޔަވަރަކަށް ރީމާގެ ހިތް އާދަޔާ ހިލާފަށް ބާރަށް ތެޅެމުން ދިޔައެވެ. ގޯތިން ބޭރަށް ނުކުތުމުގެ ކުރިން މަގަށް ބޯ ދިއްކޮއްލާ މަގުގެ ދެކޮޅަށް ބަލާލިއެވެ. އިރު އޮއްސެމުން ދިޔަ ވަގުތު ކަމުން މަގުމައްޗަށް ވަނީ ހަލަބޮލި ކަމެއް ވެރި ވެފައެވެ. ގޭގެ ދޮރޯށި ކައިރީ މަޑުކޮއްލައިގެން ހުރީ މަގުތަކުން މީހުން މަދުވެލަންދެނެވެ. ބަންގި ގޮވީ ވެސް ރީމާ އެތާ އެގޮތަށް ހުއްޓައެވެ.\nމަޑުހިނގުމެއްގާ އަތިރި ފަރާތަށް ހިނގަމުން ދިޔަ ރީމާ އިރު އިރު ކޮޅުން ފަހަތް ބަލާލަނީ ފަހަތުގާ މީހަކު ހުންނަ ކަމުގެ އިހުސާސެއް ކުރެވޭތީއެވެ. ދޭތެރެއަކުން މަގުމަތީ މަޑުކޮއްލަން ޖެހެނީ އަރާފާވާ ފައިވާނުގެ ކަށި ފަސްމަޑު ދިމަ ދިމާލުން އަޑިއަށް ވަދެގެން ދާތީ ހިނގަން އުނދަގޫ ވުމުންނެވެ. ވަކި ހިސާބަކުން ފައިވާން ނަގާ އަތަށް ލިއެވެ. އަތިރިއާ ގާތްވީ ވަރަކަށް ރީމާގެ ހިތް ބާރު ބާރަށް ތެޅެމުން ދިޔައެވެ. އެ ރީތި ޒުވާނާ ދެކިލުމަށް އިންތިހާއަށް ބޭނުންވެފާ ވާތީ ހިނގުން ބާރުކޮއްލިއެވެ. ކުރީ ރޭ އިށީންދެއިން ހިލަ ގޮނޑިއާ އަރާ ހަމަވުމުން އަތުގާވާ ފައިވާން ބިންމަތީ ބެހެއްޓުމަށް ފަހު ގޮޑީގާ އިށީނީ ކެތްމަދުވެފާވާ ހިތަކައި ގެންނެވެ. ދެ ނަމާދު ދޭތެރެ ކަމުން ކައިރި ހިސާބަކުންވެސް މީހެއްގެ ހިލަމެއް ނުވެއެވެ. އުޑުމަތި ސާފު ރެއެއް ކަމުން އުޑުމަތީ ވާ ތަރިތައް ސާފުކޮން ފެންނަން ހުއްޓެވެ. ޖެހިލާ މަޑު ވައި ރޯޅިތަކުން ރީމާގެ ހަށިގަނޑަށް އާރާމު ކަމެއް ގެނުވަމުން ދިޔައެވެ. ތަރިތަކަށް ނަޒަރު ހުއްޓުވާލައިގެން އިން ރީމާއަށް ކައިރީ މީހަކު ހުރި ކަމުގެ އިހުސާސެއް ކުރެވުމުން ފަސް އެނބުރި ބަލާލިއެވެ. ކުޑަ ތަންކޮޅެއް ދުރުގާ ޒާން ހެވިފާ ހުއްޓެވެ. ރީމާގެ ތުންފަތަށް ވެރިވެގެން ދިޔަ ލަދުރަކި ހިނިތުންވުމާ އެކު އެ ދޮން މޫނު މުޅިންހެން ރަތް ވެގެން ދިޔައެވެ. މަޑު ހިނގުމެއްގާ ޒާން އައިސް ރީމާގެ ގައިގާ ޖެހޭ ނުޖެހޭ ހިސާބު ގާތު އިށީންދެލިއެވެ.\nޒާންއަށް އެނގޭ ރީމް އަންނާނެކަން. ދެން އަވަހަށް ޖަވާބު ދޭންވީނު. ރީމާ ދޭނެ ޖަވާބަކަށް ކެއްމަދުވެފާވާ ޒާން ބޭނުންވީ ރީމާގެ ފަރާތުން އަވަސް ޖަވާބެކެވެ. އިސްޖަހާލައިގެން އިން ރީމާ މަޑުމަޑުން ވާހަކަ ދައްކަން ފެއްޓިއެވެ. ރީމްއަށް ވެސް ޒާން ވަރަށް ކަމުދޭ. ބޭނުން ޒާންއާ ރައްޓެހިވާން. އެކަމަކު ރިީމްގެ ޝަރުތެއް އެބަ އޮތް! ރީމް ބޭނުމެއް ނޫން އަދި މި ގުޅުން އެއްވެސް މީހަކަށް އަންގާކަށް. ރީމްއަށް ރަނގަޅީ ރީމް ބުނަންދެން މި ގުޅުން ސިއްރެއްގެ ގޮތުގާ ބާއްވަ ދިނިއްޔާ! އަހަރެންގެ އެއްވެސް މައްސަލައެއް ނެތް. ރީމާގެ ދަތްދޮޅީގާ ހިފާ އިސް އުފުލާލަމުން ޒާން ބުނެލިއެވެ. ދެ މީހުންގެ ހަތަރު ކަޅި ހަމަވި ވަގުތު ރީމާގެ މޫނު ލަދުންގޮސް ރަތްވި މަންޒަރު ފެނިގެން ދިޔައެވެ. އެމަންޒަރު ފެނި ޒާންގެ ތުންފަތަށް ވެރިވީ ލާނެއް ހިނިތުން ވުމެކެވެ. ޒާން ގޮސް މޫނާ މޫނު ޖޭހޭހާ ގާތަށް ރީމާއާ ގާތްވެލިއެވެ. ރީމާއަށް ބޭއިހްތިޔާރުގާ ލޯ މަރާލެވުނެވެ. ޒާންގެ ހޫނު ނޭވާތައް ރީމާގެ މޫނުމައްޗަށް އެޅެމުން ދިޔައިރު މޫނަށް ވެރިވަމުން ދިޔައީ އާދަޔާ ހިލާފު އަރާމު ހޫނުކަމެކެވެ. ޒާން މަޑުމަޑުން ރީމާގެ ކޮލަށް ބޮސް ދިނެވެ. ބޭއިހްތިޔާރުގާ ރީމާއަށް ޒާންގެ ހަށިގަނޑުގާ ބައްދާލެވުނެވެ. މިހާރު ދެ މީހުންގެ ހަށިގަނޑު ހީވަނީ އެކަތިގަނޑެއް ހެންނެވެ. އަހަރެން ދެން ދަނީ. އަދި މިރޭ ބައްދަލުވާނޭ ކަމަށް ބުނެ ޒާންގެ ހަށިގަނޑާ ރީމާ ދުރުކޮއްލިއެވެ. ކިހިނެތް؟ ރީމްއަށް ދެން މިރޭ ހިޔެއްނުވޭ ގޭން ނުކުމެވޭނެ ހެނެއް! ރީމާގެ ސުވާލުތަކަށް އެއްވެސް ޖަވާބެއް ނުދީ ޒާން ދާން ހިނގައިގަތެވެ. އެއްޗެކޭ ނުބުނެ ދިއުމުން ރީމާ ހިތުގާ ޖެހުނެވެ. ފެންކަޅިވެފާ ޒާން ދިޔަ ދިމާލަށް ބަލަން އިނދެވުނީއެވެ. ވެރިވެފާވާ ހިމޭންކަން ފޫއަޅުވާލީ އިޝާ ނަމާދުގެ ބަންގީގެ އަޑުންނެވެ. ދެ ލޯ ފުހެލަމުން އިށީންދެއިން ގޮނޑިން ތެދުވެ ގެއަށް ދާން ހިނގައިގާތީ ގޮނޑި ކައިރީ ބަހައްޓާފާވާ ފައިވާން އަތަށް ނަގަމުންނެވެ. ކަނު އަދިރިކޮން އޮތް މަގުތަކުން ކުރިޔަށް ދިޔަ ރީމާއަށް އެކަން އިހުސާސް ނުވާކަހަލައެވެ. ވާނީވެސް އެހެންތާއެވެ. އެޔަށްވުރެ ބޮޑަށް ރީމާ ވަނީ ހިތުގާ ޖެހިފައެވެ.\nކޮޓަރިއަށް ވަދެ ދޮރު ތަޅުލުމަށްފަހު އެނދުމައްޗަށް ވެއްޓިގަތެވެ. ވެފާވާ ދެރައަކުން ހެދުން ބަދަލު ކުރަންވެސް ބޭނުންނުވާ ކަހަލައެވެ. ފެން ވަރާލުމަށް ހިތް ގޮވަމުން ދިޔައީ ހަށިގަނޑަށް ވެފާވާ ހޫނަކުންނެވެ. ހިތާ ދެކޮޅަށް އެނދުން ތެދުވެ ފާހާނާއަށް ވަދެ އަވަސް ގޮތަަކަށް ފެންވަރާލައިގެން ނުކުމެ ނިދަންލާ ހެދުމެއް ލައިގެން އަނެއްކާވެސް އެދަށް އަރާ އޮށޯވެލީ ފޯނު ނަގާ ނަޖުދާގެ ނަންބަރަށް ގުޅާލަމުންނެވެ. ގަޑިއެއްހާ އިރު ނަޖުދާއާ ވާހަކަ ދެއްކުމަށްފަހު ފޯނު ބޭއްވިއެވެ. ޒާން އާ ބައްދަލުކުރަން ރީމާގެ ހިތް ރޮމުން ދިޔައެވެ. އެކަމަކު ބައްދަލު ކުރާނެ ގޮތެއް އެގެނީއެއް ނޫނެވެ. ގުޅާލެވޭނީ ފޯނުނަންބަރު އިންނަމައޭ ހިތާ މާޔޫސް ކަންމަތީ އޮވެ ނިދަން އޮށޯތީ އެ ހިޔާލުތަކާ ދުރަށް ދިއުމަށް މަސައްކަތް ކުރަމުންނެވެ. ޖައްސާފާވާ ހުދު ބޮކި ނިއްވާލާ ނިދާ ބޮކި ޖައްސާލުމަށް ފަހު ލޯ މަރާލިއެވެ.\nކުއްލިއަކަށް ސިއްސައިގެން ގޮސް ހޭލެވުނީ ކުޑަ ދޮރުގެ ބިއްލޫރިގަނޑުގާ އެއްޗެއް ޖެހުނު އަޑަށެވެ. ދެ ލޯ ބޮޑުކޮއްގެން އިދެ ހުޅުވިފާވާ ކުޑަ ދޮރާ ދިމާލަށް ރީމާ ބަލާލިއެވެ. ޖެހެމުންދިޔަ މަޑު ރޯޅިތަކަށް އެލުވާފާވާ ހުދު ކުލައިގެ ދޮރުފޮތިގަނޑު ނަށަމުންދާ ކަހަލައެވެ. އެނދުން ތެދުވެ ޓައިލްސްތައް މަތީ ފައިޖެހުނު ވަގުތު ފިނިކަމުން ގައިން ހީބިހި ނަގައިގެން ދިޔައެވެ. ހުޅުވިފާވާ ކުޑަ ދޮރު ލައްޕާލަން ދޮރުގާ ހިފާލި ވަގުތު މީހެއްގެ ހިޔަންޏެއް ވީކަމުގެ އިހުސާސެއް ވުމުން ކުޑަ ދޮރުން ބޭރު ބަލާލި ވަގުތު ރީމާގެ ދެ ލޯ ބޮޑުވެގެން ދިޔައެވެ. ޒާން! ދޮރު ކައިރީ ފާރުގާ ލައްވެގެން ހުރި ޒާން ފެނުމުން ހައިރާންވެ ހުރެ ޒާންއަށް ގޮވާލިއެވެ. އަހަރެން ބުނީމެއްނު މިރޭ އަދި ދިމާވާނެއޭ. އެހެން ވެގެން ރީމާ ދެކިލަން މި އައީ. ރީމާއަށް އިތުރު އެއްޗެއް ނުބުނެވިގެން އުޅެނިކޮން ޒާން ވާހަކަ ފެއްޓިއެވެ. އެކަމަކު، ކިހިނެއް މި ގެ ހޯދީ؟ ރީމް ނުވެސް ބުނަން މި ގެ ހުންނަ ތަނެއްވެސް. ހައިރާންވެ ހުރެ ރީމާގެ ހިތުގާ އުފެދެމުން ދިޔަ ސުވާލުތައް އޮއްސާލިއެވެ. ހާހަހާ. ހޯދަން އުޅޭ މީހަކަށް އެއީ ދެން މާކަ އުނދަގޫ ކަމެއް ނޫނެއްނު. ހިނިތުން ވެލަމުން ޒާން ޖަވާބު ދިނީ ރީމާގެ މޫނަށް ބަލަން ހުރެއެވެ. އެ ބެލުމުން ފާޅުވަމުން ދިޔައީ މަސްތީ ކަމެކެވެ. ދެން އެކަމަކު ޒާން، މީހަކަށް ފެނިދާނެ. މިހާ ދަން ގަޑިއެއްގަ އަންނާކަށް ނުވާނެ އެއްނު. މީހަކަށް ފެނިދާނެތީ ޖެހިލުންވެ ހުރެ ރިމާ ބުންޏެވެ. ހާސް ނުވެބަލަ. މީހަކަށް ނުފެންނާނެ. އަހަރެން ވައްދަބަލަ ކޮޓަރިއަށް. އޭރުން ހަމަ ޔަގީނުންވެސް މީހަކަށް ނުފެންނާނެ. ލާނެއް ގޮތަކަށް ޒާން ބުނެލިއެވެ.\nކުޑަ ދޮރުގާ އަތް އަޅުވާލުމަށް ފަހު ޒާން އެތެރެއަށް ދެމިގަތީ ހަލުވިކަމާ އެކުއެވެ. ދޮރު ލައްޕާ ބޭރު ނުފެންނަ ގޮތަށް ދޮރު ފޮތިގަނޑު ދަމާަލުމަށްފަހު ރީމާ ގޮސް ޒާންގެ ގައިގާ ބައްދާލިއެވެ.\nއީޝަލް (ހަތަރުވަނަ ބައި)


މިއިޢުލާނާ ގުޅިގެން މަޢުލޫމާތު ސާފުކުރެއްވުމަށް ގުޅުއްވާނީ ވ. ފުލިދޫ ޞިއްޙީމަރުކަޒުގެ 6700605 ނަންބަރު ފޯނަށެވެ. އީމެއިލް އެޑްރެހަކީ [email protected] އެވެ.


ރައީސް ވަހީދު - އެންމެ ފަސް\nރައީސް ވަހީދުގެ ކޯލިޝަންގެ ބޮޑު ޖަލްސާ މަދަމާ ރޭ 23 މެއި 2013\nރައީސް މުހައްމަދު ވަހީދާ އެކު ކޯލިޝަން ހަދާފައިވާ ޕާޓީތަކުގެ މެމްބަރުންނާ ބައްދަލުކުރުމަށް ހުކުރު ދުވަހުގެ ރޭ ދަރުބާރުގޭގައި ބޮޑު ޖަލްސާއެއް ބާއްވާގޮތަށް...\nޕީޕީއެމްގެ ރިޔާސީ ކެންޑިޑޭޓް އަބްދުﷲ ޔާމީނާ ވަރަށް ގާތް ގުޅުމެއް އޮތް ޖައުފަރު އީސާ އާދަމް (ޖައުސާ ޖައުފަރު) ރައީސް މުހަންމަދު ވަހީދުގެ ގައުމީ އިއްތިހާދު ޕާޓީ އަށް ސޮއިކުރައްވައިފި...\nކޯލިޝަން ލީޑަރުންގެ ސްޓިއަރިން ކައުންސިލެއް އެކުލަވާލައިފި\nރައީސްގެ ޕާޓީ، ގައުމީ އިއްތިހާދުން ހަދާފައިވާ ކޯލިޝަން ކުރިއަށް ގެންދިޔުމަށް ޕާޓީތަކުގެ ލީޑަރުން ހިމެނޭ ސްޓިއަރިން ކައުންސިލެއް ބުދަ ދުވަހު އެކުލަވާލައިފި އެވެ. ގައުމީ އިއްތިހާދު ޕާޓީގެ ތަރުޖަމާން އައްބާސް...\nނެޝެނަލް ޑްރަގް އެޖެންސީ (އެންޑީއޭ) އިން ހިންގާ މަސްތުވާތަކެތީގެ ފަރުވާގެ ޕްރޮގްރާމް އަލުން ދިރާސާކޮށް، މިހާރަށް ވުރެ ހަރުދަނާ...\nމިއީ ގައުމާ ދޭތެރޭ ވަރަށް ފުންކޮށް ވިސްނަން ޖެހިފައިވާ ދަނޑިވަޅެއް ކަމަށާއި ޕާޓީ އާއި ކުލައަށް ވުރެ ގައުމާ ދޭތެރޭ ވިސްނައި ގައުމަށް ހަމަޖެހުން ގެނެސްދިނުމަށް މަސައްކަތް ކޮށްދިނުމަށް ރައީސް މުހައްމަދު ވަހީދު...\nޕީޕީއެމަށް ދޭން ބުނި ވަރާ ގާތަށް ވެސް ވަޒީފާ ނުލިބޭ: ޔާމީން\nރައީސް މުހައްމަދު ވަހީދުގެ ސަރުކާރުން ޕީޕީއެމަށް ކަނޑައެޅި ކޯޓާއާ ގާތްކުރާ އަދަދަކަށް ވެސް އެ...\nސަރުކާރު ދަމަހައްޓަނީ ޕީޕީއެމުން: ޔާމީން\nރައީސް މުހައްމަދު ވަހީދުގެ ކޯލިޝަނަކީ ބޮޑު ކޯލިޝަނެއް ނޫން ކަމަށާއި ސަރުކާރު މިހާރު ވެސް ދަމަހައްޓަނީ ޕީޕީއެމުން ކަމަށް އެ ޕާޓީގެ ރިޔާސީ ކެންޑިޑޭޓުން އަބްދުﷲ ޔާމީން މިރޭ ވިދާޅުވެއްޖެ އެވެ. ޓީވީއެމްގެ...\nރާއްޖޭގައި ތައުލީމު ދެނީ 19 ވަނަ ގަރުނާ އެއްގޮތަށް: ރައީސް\nރާއްޖޭގައި މިހާރު ކިޔަވައި ދެމުން މި އަންނަނީ 19 ވަނަ ގަރުނުގައި ތައުލީމު ފޯރުވައިދިން ގޮތަށް ކަމަށާއި ކިޔަވައިދިނުމުގެ އުސޫލުތައް ބަދަލު ކުރަން ވެއްޖެ ކަމަށް...\nހޯމް މިނިސްޓަރު ކަމަށް ބޭފުޅަކު އައްޔަންކުރުން ލަހެއް ނުކުރާނެ\nހޯމް މިނިސްޓަރު ކަމުގެ މަގާމަށް ބޭފުޅަކު އައްޔަންކުރެއްވުމުގައި ރައީސް މުހަންމަދު ވަހީދު މާ ލަސްތަކެއް ދެން ނުކުރައްވާނެ ކަމަށް ރައީސް އޮފީހުން މިއަދު ބުނެފި އެވެ....\nފަހި އަލި ޕްރޮގްރާމް އިފްތިތާހުކުރުން


ޙަޤީޤީ ޙާދިޘާ: ޒިނޭކޮށްގެން ލިބުނު ދަރިއަކާމެދު މީހަކު ކަންތައް ކުރިގޮތް – Dhen.mv\nޙަޤީޤީ ޙާދިޘާ: ޒިނޭކޮށްގެން ލިބުނު ދަރިއަކާމެދު މީހަކު ކަންތައް ކުރިގޮތް\nApril 27, 2020 - 8:05 pm\nއަހަރެމެންގެ ތެރެއިން ވަރަށް ގިނަ މީހުންނަކީ އެހެން މީހުންގެ ޢަމަލުތަކާއި އެހެން މީހުން ފެންނަ ފެނުމަށް ބަސްކިޔާ އުޅޭ މީހުންނެވެ. އެފަދަ މީހުންނަށް އަބަދުވެސް އެހެން މީހުންގެ އުޅުމާއި ގުޅުމަކީ ، ތިމާގެ އަމިއްލަ ކަންކަމަށްވުރެ އިސްކަން ދެވޭ ކަންތައްތައް ކަމުގައިވެއެވެ. ނަމަވެސް ހިތަށް ހަމަޖެހުމާއި އުފާވެރިކަން ބޭނުންވާނަމަ އަދި އާޚިރަތުގައި ﷲ ތަޢާލާގެ ހެޔޮ ޖަޒާ ބޭނުންވާ ނަމަ މިކަންކަމުން ރައްކާތެރިވެ އެހެންމީހުންގެ ކަންކަމަށް "ކަނު ލޮލެއް" ދޭން ޖެހެއެވެ.\nﷲ ތަޢާލާގެ ޙަޟްރަތުގައި އެހެން މީހުންނަށްވުރެ ތިމާ މާ މަތިވެރިވެގެންވާ ކަމަށް ދުށުމަކީ ބޮޑާވެ ގަތުމެކެވެ. މީހެއްގެ ސިފައަކުން އަދި އޭނާކުރާ މަސައްކަތުން ﷲ ތަޢާލާގެ ޙަޟްރަތުގައި އެމީހަކަށް އޮތް މަޤާމަކީ އެއްވެސް މީހަކަށް ކަނޑައެޅޭނެ ނިޔާއެއް ނޫނެވެ. އަދި ކިއެއްތަ؟ އެއީ އިންސާނުންނަށް އޮތް ވަޒީފާއެއް ވެސް ނޫނެވެ.\nއަހަރެމެންގެ އަޚަކު ނުވަތަ އުޚުތަކުގެ ކިބައިން ގޯސް ޢަމަލެއް ފެނިއްޖެނަމަ އެކަމާމެދު ޢަމަލު ކުރާން އޮތް ގޮތަކީ އޭނާއަށް އިޚްލާޞްތެރިކަމާއެކު ވަކިން ނަސޭހަތްތެރިވުމެވެ. އާންމުންގެ ތެރޭގައި އެމީހަކު ފަޟީޙަތް ނުކުރުމެވެ.\nމިވާހަކައަކީ ވެސް އެފަދަ ޢިބްރަތްތެރި ވާހަކައެކެވެ. ދިމިޝްޤްގެ ބޭކަލެއް ކަމަށްވާ އަލްޚުޝޫޢީ ލިޔުއްވާފައިވާ މި ވާހަކަ ގެނެސްދީފައިވަނީ ސޯމާލިއާއަށް އުފަން އަދި އެމެރިކާގައި ދިރިއުޅުއްވާ ޝައިޚެއް ކަމަށްވާ ސަޢީދު ރަޤީއާގެ ދަރުހެއްގައެވެ.\nއަލް ޚުޝޫއީ ބަޔާންކޮށްފައިވެއެވެ. އިމާމެއް އޭނާ ގާތުގައި ބުންޏެވެ. އެއް ރެއެއްގެ ހުވަފެނުގައި އިމާމްއަށް ރަސޫލުﷲ ޢަލައިހި ވަސައްލަމްގެ މޫރިތި ސޫރަފުޅު ހުވަފެނެއްގައި ފެނުނެވެ. އަދި ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރެއްވިއެވެ. އޭ އިމާމެވެ. ތިބާގެ އަވަށްޓެރިޔާ ގާތުގައި ބުނާށެވެ. އެ އަވަށްޓެރިޔާއަކީ ސުވަރުގޭގައި ތިމަން ކަލޭގެފާނުގެ އަވަށްޓެރިއެކެވެ.\nއިމާމް އެވަގުތު ހިތަށްއެރިއެވެ. ޢާލިމަކީ ވެސް ޙާފިޡަކީ ވެސް އަދި މުފްތީ އަކީ ވެސް އޭނާއެވެ. އެހެންނަމަވެސް ރަސޫލުﷲ ޞައްލަﷲ ޢަލައިހި ވަސައްލަމް އެ ޙަދީޘްފުޅު ކުރައްވަނީ އާދައިގެ އިންސާނެއްގެ ވާހަކައެވެ. މަގުމައްޗަށް ނުކުމެ އެތިކޮޅެއް ވިއްކާލައިގެން ކައިބޮއެ އުޅޭ މީހެއްގެ ވާހަކައެވެ. އެހެންވީއިރު ރަސޫލުﷲ ޞައްލަﷲ ޢަލައިހި ވަސައްލަމްގެ އަވަށްޓެރިއެއްގެ ގޮތުގައި އޭނާ ސުވަރުގެ ޙާޞިލް ކުރާނީ ކޮން ޢަމަލެއް ކޮށްގެން ބާވައެވެ.\nމިޝައްކުގައި ރަސޫލުﷲ ޞައްލަﷲ ޢަލައިހި ވަސައްލަމްގެ ޚަބަރު އިމާމް ، އަވަށްޓެރިޔާ އަށް ނުދީ މަޑުކުރިއެވެ. ނަމަވެސް ޖެހިގެން އައިރޭ ވެސް އިމާމަށް ހަމަ މި ހުވަފެން ފެނުނެވެ. އަދި ތިންވަނަ ރޭ ވެސް މި ހުވަފެން ތަކުރާރުވިއެވެ.\nތިންވަނަ ރޭގެ ފަހުން ، ޖެހިގެންއައި ދުވަހު އިމާމު އަވަށްޓެރިޔާގެ ގާތަށް ޒިޔާރަތް ކުރިއެވެ. އަދި އޭނާއަށް މި ޚަބަރު ދިނެވެ. އޭ އަވަށްޓެރިޔާއެވެ! ތިބާއަކީ ސުވަރުގޭގައި ރަސޫލުﷲ ޞައްލަﷲގެ އަވަށްޓެރިއެއްކަމަށް އެކަލޭގެފާނު ޙަދީޘް ކުރައްވާތީ ތިމަންނައަށް ތިން ރޭ ހުވަފެނުގައި ފެނިއްޖެއެވެ. ސުވަރުގެ ޙާޞިލްވުމުގެ އިތުރުން ރަސޫލުﷲ ޞައްލަﷲ ޢަލައިހި ވަސައްލަމްގެ އަވަށްޓެރިއެއްގެ މަތިވެރި މަޤާމް ތިބާއަށް ޙައްޤުވީ ތިބާ ކޮން ޢަމަލެއް ކޮށްގެން ހެއްޔެވެ؟\nމި ސުވާލުގެ ޖަވާބުގައި އިމާމް އާއި އަވަށްޓެރިޔާ ދިގުކޮށް ވާހަކަ ދެއްކެވިއެވެ. އަވަށްޓެރިޔާ ބުންޏެވެ. އަހަރެން ކައިވެނިކުރީ ރަށުގެ އަހުލުވެރިންގެ އިހްތިރާމާއި ލޯބި ލިބިގެންވާ މީހެއްގެ ދަރިއަކާއެވެ. ކައިވެނީގެ ފުރަތަމަ ރޭ އަހަރެންގެ އަނބިމީހާ ހިތާމަކޮށް ރޮއި ހަދާ މަންޒަރު އަހަރެން ދުށީމެވެ. އެވަގުތު އަހަރެން ބުނީމެވެ. ދެރަ ނުވާށެވެ. އަހަރެމެން ދެމީހުންނަކީ ގުޅޭ މީހުން ކަމުގައި އަދި ވާނެއެވެ.\nއެހިނދު އެކަނބުލޭގެ ބުންޏެވެ. އަހަރެން ހިތާމަކޮށް މިރޮނީ އެކަމަކާއި ނޫނެވެ. އަހަރެން މި ރޮނީ ޒިނޭކޮށް އަހަރެން ބަނޑުބޮޑުވެފައިވާތީއެވެ.\nއެވަގުތު ކަންބޮޑުވެ އަހަންނަށް ހަދާނެ ގޮތް ހުސްވިއެވެ. މިވާހަކަ ދައްކައިފިނަމަ އަބުރުވެރި ގަދަރު ލިބިގެންވާ އާއިލާގެ ގަދަރު ވެއްޔާއި މޮޑެވި އެމީހުން ފަޟީލަތް ވާނެއެވެ. މި ވިސްނުމުގައި އެކަން ސިއްރުކުރަން އަހަރެން ނިންމީމެވެ. އަދި އެކަނބުލޭގެ ވަކިން ކޮޓަރިއަކަށްލާ އެކަނބުލޭގެ އަށް ފާފަ ފުއްސަވައި ދެއްވާތޯ ދުޢާ ކުރަމުން ގެންދިޔައިމެވެ.\nއެންމެފަހުން އެކަނބުލޭގެ ރީތި ފިރިހެން ކުއްޖަކު ވިހައިފިއެވެ. ދަރިފުޅު ވިހެއުމުން އެކުއްޖާ ދިނުމަށާއި އަނބުރާ ގެނެސްދޭނެ ކަމަށް އަހަރެން ބުނީމެވެ.\nއެރޭގެ ފަތިސް ނަމާދަށް ދިޔުން އަހަރެން ގަސްދުގައި ލަސްކޮށްލީމެވެ. ޖަމާޢަތް ފެށި ފަހުން އަހަރެން މިސްކިތަށް އަރާ މި ތުއްތު ކުއްޖާ މިސްކިތުގެ އެއް ފަރާތެއްގައި ބާއްވާ ޖަމާއަތުގައި ބައިވެރިވީމެވެ. ޖަމާޢަތް ނިމި މިސްކިތުން ފައިބަން ދިޔަ މީސްތަކުންގެ ނަޒަރު ކުއްޖާއަށް ހުއްޓުނެވެ. އަދި ކޮންމެ ވެސް މީހަކު މިސްކިތުގެ ތެރެއަށް ކުއްޖަކު ދޫކޮށްލާފައި ދިޔަ ވާހަކަ ދައްކަން ފެށިއެވެ. އެވަގުތު އަހަރެން އަވަސްއަވަހަށް އެމީހުންގެ ގާތަށް ގޮސް ބުނީމެވެ. ޔަތީމު ކުއްޖަކު ބެލުމަކީ އަހަރެންގެ އަނބިމީހާ އަބަދު ވެސް ބޭނުންވާ ކަމެކެވެ. ތިކުއްޖާ އަހަންނަށް ދޭށެވެ. އަހަރެންމެން ތިކުއްޖާ ބަލާނަމެވެ.\nއަހަރެން ކުއްޖާ ނަގައިގެން ގޮސް އަނބިމީހާ އަށް ދިނީމެވެ. އަދި އެކުއްޖާގެ ވާހަކަ ސިއްރެއްގެ ގޮތުގައި ބާއްވަން ބުނީމެވެ. އަހަރެން މިވާހަކަ އިމާމަށް މި ކިޔައިދެނީ ހަމައެކަނި އެންމެ ސަބަބަކަށްޓަކައެވެ. އެއީ ރަސޫލުﷲ ޞައްލަﷲ ޢަލައިހި ވަސައްލަމްގެ އަވަށްޓެރިއެއްގެ ގޮތުގައި ސުވަރުގޭގައި ވުމަށް އަހަރެން ލޯބި ކުރާތީއެވެ.\nއޭ ލޮބުވެތި އަޚުންނާއި އުޚުތުންނެވެ. އިންސާނުންނަކީ ކުށްކުރެވޭނެ ބައެކެވެ. ނަމަވެސް އެމީހުން ފަޟީޙަތްކޮށް އެވާހަކަ ފެތުރުމަކީ ނުބައިކަމެކެވެ. އެކަންކަން ސިއްރުކޮށްގެން ތިބާއަށް ވެސް ސުވަރުގޭގެ މަތީ ދަރަޖަ ޙާޞިލް ކުރެވިދާނެއެވެ.


ހިތާމަ – Page 174 – Esfiya – Dhivehi Vaahaka Site\nހަޤީޤީ / ހިތާމަ\nއެއީ އުމުރުން ސާދަ އަހަރުގައެވެ. އަހަރެމްގެ އެންމެ ގާތް ރަހުމަތްތެރިޔާގެ ގެއަށް ދިޔަ ދުވަހެވެ. އެއީ އަހރެމްގެ ފުރަތަމަ ބެސްޓު ފުރެންޑެވެ. ސަކަ މިޒާޖެއްގެ މީހެކެވެ. އަހަރެންނަށް އެ ދުވަހު ވަރަށް ބޮޑު...\nސިއްސައިގެން ގޮސް ރައިނައަށް ހޭލެވުނީ ފުރާޅު މަށްޗަށް އޮށްގާ އުކަގެންހެން ހީވާފަދަ އަޑެއް އިވުމުންނެވެ. އޭރު ރައިނާގެ މޭގަނޑު ނެގިނެގިފައި ޖެހެމުން ދިޔައެވެ. އެއިވުނީ ވާރޭ އޮއްސާލި އަޑު ކަން އެނގުމުން ހިފަހައްޓައިގެން...\nފޯނު އެލާމްވީއިރުވެސް އަހަރެން އޮތީ ހޭލައެވެ. އެލާމް ނިއްވާލުމަށްފަހު މަޑުމަޑުން އެނދުން ތެދުވީމެވެ. ގަޑިން ފަތިހު ފަސްގަޑި ބައިވީއެވެ. ޓެސްޓް އޮތީ7ޖަހާއިރުއެވެ. އޭގެ ކުރިން އަދިވެސް އެއްފަހަރު ފޮތް ކިޔަލަން...\nރޭޝަމްގެ އަތުގައި ހިފައިގެން ޝިކާ މިސްރާބު ޖެހީ ‘ފްލާވާރ ކްލިނިކް’ އާ ދިމާއަށެވެ. އެއީ އޭނާ މަސައްކަތްކުރާ ތަނަށް ވުމުން އެތަނުން ޓެސްޓު ހަދަން ފަސޭހަ ވާނެކަން އޭނާއަށް އެނގޭތީއެވެ. ޝިކާއާ އެކު...\nދޮން ދޮން މޫނެކެވެ. ހިކެގެން ގޮސް އަނަރޫފަވެފައިވާ ހަށިގަނޑެކެވެ. ދިގު އިސްކޮޅެކެވެ. ކަރުން މައްޗާއި ހަމައަށް އަރާ ފަން ފަން އިސްތަށި ކޮޅެކެވެ. މުށި ކަޅިއެކެވެ. ތުނބުޅި މަތިމަސް ވަނީ ބާލައިފައެވެ. ފެން...\nފަސްދުވަސް ފަސް…. ކްލިނިކުގެ މަސައްކަތްތައް ނިމުމާއެކު ޝިކާ އަވަސް ފިޔަވަޅުތަކެއްގައި ހިނގަމުން ދިއައެވެ. އޭނާ ދަބަހުން ފޯނު ނެގުމަށްފަހު ރައުލްގެ ނަންބަރަށް ގުޅާލުމަށްފަހު މިޔަދު ނިމެނީ ތަންކޮޅެއް ލަހުން ކަމާއި ބަލާ އަންނަންވީމަ...\nސިއްރުން މިހިތާ ކުޅެނީހޭ ދީވާނަ މިހިތް ކޮށްފާ … ސިއްރެއް ބުނެލަން ބޭނުންވީހޭ މޫނު ބަލާލާފާ … ހޫމް ހޫމް ހޫމް ހޫމް …. ހީވޭ އިޝްގީ އޮއެވަރުގާ މިހިތާ މޭ ޖެހެނީހެން...\n“އަަހަރެން މަރުވިއްޔާ މާ ރަނގަޅުވާނެ…. އަހަރެން ދެކެ ލޯބިވާ އެކަކު ވެސް ނޫޅޭ…” ލައިލާ އެހެން ބުނުމަށްފަހު ރެއިލިންގް ގައި ހިފަހައްޓައިގެން ހުރި އޭނާގެ އަތް ދޫކޮށްލިއެވެ. އެއާއެކު އެ 8 ބުރީގެ...\nރަވްޔާ ނިކުތުމުން އާރާވް ހީލަމުން ދެފަރާތަށް ބޯހޫރާލިއެވެ. އަދި އެއަށްފަހު ބެލްކަންޏަށް ނިކުތީ ވާރޭ އޮއްސާލަން އުޅޭހެން ހީވުމުން ދޮރުލައްޕާށެވެ. ނަމަވެސް އޭގެ ކުރިން ފެނުނު މަންޒަރުން ތަލިން ކުޅުހިކިގެން ދިޔައެވެ. ކުރިމައްޗައް...\n“ވަޓް؟ އެކަމު ޝިކްއެއް ނުބުނެ…. އަހަރެން ހީކުރީ ޝިކްވެސް ބޭނުންވެގެން ކަމަށް އެކައިވެނި ކުރަނީ….” އަހުސަން އެހެން ބުނުމަށްފަހު ބާރުބާރަށް އޭނާގެ ސައިކަލާ ދިމާއަށް ހިނގައިގަތެވެ. ފަހަތުން ލިވާން ވެސް ދާން ފެށިއެވެ....\nރޭގަނޑުގެ ވަގުތެވެ. ޝިކާމެންގޭ ކައިރީގައި އަހުސަން ސައިކަލު ޕާކު ކޮށްލައިގެން އޭގެ މަތީގައި އިނެވެ. އޭނާ އެއިނީ ޝިކާގެ އިންތިޒާރުގައެވެ. އޭނާ އެއިނީ ކޮންމެވެސް ކަމަކާ ވަރަށް ފިކުރު ބޮޑު ވެފައިކަން އެމޫނުމަތިން...\nވެހެމުންދިޔަ ވާރޭ ވަޔާ ވިއްސައިގެން އައިސް ކުޑަދޮރުގެ ލޯގަނޑުގައި ޖެހެމުންދިޔަ މަންޒަރު އެއްވެސް ފޫހިކަމެއް ނެތި ބަލަން ޒޯލާ ހުއްޓެވެ. ދެއަތުން ހިފަހައްޓާލައިގެން ހުރި ކޮފީތަށިން ހޫނު އާވި އަރަމުން ދިޔައިރު އޭގެ...\nތާމިން އޭނާގެ ޖީބުން ކުޑަ ފޮޓޮއެއް ނެގިއެވެ. އެއީ ކުރިން ޝިކާ އޭނާއަށް ދިން ފޮޓޮއެކެވެ. އެޖީބުގައި އެ ކުއްޖާގެ އެ ފޮޓޯ ނޯންނަ އިރެއް ނުދާނެއެވެ. ކަމަކާ ހާސްވެ ހިތްދަތިވުމުން އޭނާގެ...\nއޭގެ ހަފްތާއެއް ފަހުން އަމީން އާ ލައިލާގެ ކައިވެނި ކުޑަ ގޮތަކަށް ކުރެވިގެން ދިއައެވެ. މި ހުރިހާ ކަމެއް ވެގެން ދިޔަ އިރުވެސް މޫސަ ހުރީ ހައިރާންވެ އަންތަރީސް ވެފައެވެ. ހިނިތުންވެފައިވާ މޫނެއް...\nހަޤީޤީ / ހިތާމަ / ބިރުވެރި / ލޯބި\nހިތްތަކަށް ބިރުވެރިކަން ވައްދައިދޭފަދަ ތަފާތު އެތައް ހާދިސާ ތަކަކާއެކު….! ލޮލުން ކަރުނަ ހިލުވާލާފަދަ ފުން އަސަރު ތަކަކާއެކު…..! މިހާރުވެސް ދުނިޔޭގެ އެކި ކަންކޮޅުތަކުގައި ހިނގަމުންދާ ހަޤިޤީ ހާދިސާތަކެއްގެ މައްޗަށް ބިނާކޮށް!….. “ހިމާޔަތް” އަންނަނީ!…....


Subject: Re: \_"Top stories\_" Sat Jul 07, 2007 2:20 pm\nvaane vaane manamaves vaane.kekek dhen ma hee hee\nSubject: Re: \_"Top stories\_" Sat Jul 07, 2007 6:32 pm\nSubject: Re: \_"Top stories\_" Sat Jul 07, 2007 6:55 pm\nSubject: Re: \_"Top stories\_" Sat Jul 07, 2007 6:56 pm\nFoakaidhoo in larey ah radhdhu dheefi....\nfoakaidhoo in bunanee larey akee gengulhevey varuge meeheh noon kamah.....\nSubject: Re: \_"Top stories\_" Sat Jul 07, 2007 7:24 pm\nއިތުބާރު ފޯވާޑު "ޓޮމް" ސިޔާސީޕާޓީއަކާ ގުޅިއްޖެ\nSubject: Re: \_"Top stories\_" Sat Jul 07, 2007 7:27 pm\nNEW AH GENAI LIBERIA GE DEFENDER VILUFUTTAH .\nSubject: Re: \_"Top stories\_" Sun Jul 08, 2007 3:39 pm\nBEIRUT: Two players of AFC Cup quarterfinalists Al Nejmeh of Lebanon were killed inabomb blast which rocked the capital of Lebanon on Wednesday, killing 10 people.Defender Hussein Dokmak, 25, and playmaker Hussein Neim, 20, were driving back home afterafriendly game through downtown Beirut when the blast ripped through their car. Both were killed on the spot."Both players left the stadium afterafriendly match in Dokmak’s car and were killed on the spot,” Al Nejmeh official Asaad Seblini said. "Dokmak played for the first team while Neim was promoted in the beginning of the season from the youth to the first team."Dokmak last figured for Al Nejmeh inacrunch AFC Cup 2007 final match day game against Muscat on May 8 which the Lebanese outfit won to qualify for the last eight. Neim was on the bench for this game. Al Nejmeh were drawn on Wednesday to play Mahindra United of India in the two-legged quarterfinals of the AFC Cup on September 18 and 25.\nSubject: Re: \_"Top stories\_" Tue Jul 10, 2007 3:11 pm\nFor More info : http://www.aafathisnews.com.mv/di/stories/?section=1&story=6695\nSubject: Re: \_"Top stories\_" Tue Jul 10, 2007 4:37 pm\nFor More info : [/quote]\nmee varah ves ufaaveri habareh..cmon larey...go go..\nSubject: Re: \_"Top stories\_" Thu Jul 12, 2007 3:14 am\nއެފް އޭ އެމުން ރާވާ ހިންގާ މުބާރާތްތަކުގައި ދަނޑަށް ވަނުމަށްޓަކައި ބޭނުންކުރާ ޓިކެޓްގެ އަގު ބޮޑުކުރަން ވިސްނަމުންދާ ކަމަށާއި ކްލަބުތަކުން އެކަމަށް ތަރުހީބުދީފިނަމަ އެކަން އެގޮތަށް ކުރާނެ ކަމަށް އެފް އޭ އެމުން ބުނެފި އެވެ.\nދިރާގު ދިވެހިލީގުގެ އެގްރިމަންޓްގައި ސޮއިކުރުމަށްޓަކާ ރޭ ބޭއްވި ރަސްމިއްޔާތުގައި ވާހަކަ ދައްކަމުން އެފް އޭ އެމުގެ ޖެނެރަލް ސެކްރެޓަރީ އަބްދުލް ހަމީދު އަބްދުލް ޤަފޫރު)އައްޑޯ( ވިދާޅުވީ ދިވެހިލީގުގައި ޓިކެޓް ގަންނަން ލިބޭނީ ހަމަ ކުރިންވެސް ވިއްކި އަގުތަކަށް ކަމަށާއި އެހެން ނަމަވެސް ޓިކެޓްގެ އަގުތަކަކީ މި ސަރަހައްދުގެ ޤައުމުތަކާ ބަލާއިރުވެސް ހެޔޮ އަގުތަކެއް ކަމަށެވެ.\n”ފުޓްބޯޅަ ތަރައްޤީ ކުރުމަށްޓަކާ ކްލަބްތަކަށް އާމްދަނީ އިތުރު ކުރުމަށްޓަކާ ވިސްނަން ޖެހޭ. އެގޮތުން ބަލާއިރު ގޭޓުން ލިބޭ އެއްޗެއް އިތުރުވުމަކީ ކްލަބްތަކަށް ލިބޭނެ ވަރަށް ބޮޑު އެއްޗަކަށް ވެގެން ދާނެ.“ އައްޑޯ ވިދާޅުވިއެވެ.\nއައްޑޯ ވިދާޅުވީ މިކަމާ އެފް އޭ އެމުން ވިސްނަމުންދިޔަ ނަމަވެސް މިކަމަށް އަމަލީ ސިފައެއް ގެނެވޭނީ ކްލަބުތަކުން މިކަމަށް ތަރުހީބުދީފިނަމަ ކަމަށާއި ވަރަށް އަވަހަށް ކްލަބްތަކާ މަޝްވަރާ ކުރާނެ ކަމަށެވެ.\nLast edited by on Thu Jul 12, 2007 3:17 am; edited 1 time in total\nSubject: Re: \_"Top stories\_" Thu Jul 12, 2007 6:12 pm\nރާއްޖޭގެ އެއްމެ ގިނަ ސަޕޯޓަރުން ހިމެނޭ އެންމެބޮޑު ފުޓްބޯޅަ ކުލަބުގެ ގޮތުގައި މަޝްހޫރުވެފައިވާ ނިއުރޭޑިއަންޓް ސްޕޯޓްސް ކުލަބަށް މިއަހަރު ގެނެސްފައިވާ ވިހި ކުޅުންތެރިންގެ ސްކޮޑުގައި ހިމެނޭ ކޮންމެ ކުޅުންތެރިއަކުވެސް ނުވަދިހަ ހާސް ރުފިޔާގެ މެޑިކެލް އިންޝުއަރެންސް ސްކީމެއްގެ ދަށުން މިއަދު ކުޅުންތެރިންނާއި ދެމެދު ސޮއިކުރުމަށް ހަމަޖެހިފައިވާ ކަމަށް ޓީމުގެ މެނޭޖްމަންޓުން ހާމަކޮށްފިއެވެ.\nމިއިންޝުއަރެންސް ސްކީމްގެ ދަށުން ނިއުރޭޑިއަންޓްގެ ކުޅުންތެރިން އިންޝުއަރެންސް ކުރެވޭނީ އަމާނާ ޓަކާފުލް އިންޝުއަރެންސް ކުންފުނީގެ ދަށުން ކަމަށް ނިއުރޭޑިއަންޓު މެނޭޖުމަންޓުން ހާމަކުރެއެވެ.\nމިއަހަރުގެ ފުރަތަމަ މުބާރާތް އެފްއޭކަޕްގެ ފައިނަލްގައިވެސް ކުޅެ ދެވަނަ މުބާރާތް ކަމަށް ވާ ކަޕްވިނާސްކަޕްގެ ތަށިއުފުލާލާ އަންނަ އަހަރުގެ އޭސީކަޕުންވެސް ޖާގަ ހޯދާފައިވާ ނިއުރޭޑިއަންޓުގެ ކުޅުންތެރިން މިއިންޝުއަރެންސް ސްކީމްމުގެ ދަށުން ވަރަށް ފުޅާދާއިރާއެއްގައި ބޭސްކުރެވޭނެ ކަމަށް އެޓީމުން ހާމަކުރައްވައެވެ.\nނިއުރޭޑިއަޓްގެ ކުޅުންތެރިންނާއެކު މިއަދު ބާރަ ޖަހާއިރު އެފްއޭއެމް. ހައުސްގައި ބާޢްވާ ސޮއިކުރުމުގެ ރަސްމިއްޔާތަށްފަހު މިކަމާ ބެހޭ ގޮތުން ނޫސްވެރިންނަށް މައުލޫމާތު ދިނުމަށް ހަމަޖެހިފައިވާ ކަމަށް ނިއުރޭޑިއަންޓުގެ މެނޭޖްމަންޓުން ހާމަކުރައްވައެވެ.\nSubject: Re: \_"Top stories\_" Thu Jul 12, 2007 6:17 pm\nދިރާގު ދިވެހި ލީގުގެ މެއިން ސްޕޮންސަރ އެގްރިމަންޓްގައި ސޮއިކުރުމަށް އަންގާރަ ދުވަހުގެރޭ ޓީވީ މޯލްޑިވްސް ގައި ބޭއްވި ޚާއްސަ ހަފްލާގައި މުބާރާތުގައި ބޭނުންކުރާނޭ ޖޯޒީތައް ދައްކާލިއިރު ވީ.ބީ ސްޕޯޓްސްގެ ޖޯޒީ ބައިގެ ފަހަތުގައި ޖަހާފައިވާ ދިރާގު އިޝްތިހާރުގެ ސަބަބުން އެ ޖޯޒީތައް ލިބިފައިވާ ގެއްލުމުގެ ބަދަލު އެފް.އޭއެމް އިން ދޭން ޖެހިއްޖެއެވެ.\nSubject: Re: \_"Top stories\_" Thu Jul 12, 2007 7:34 pm\nNew Radiant insures their players\nSubject: Re: \_"Top stories\_" Tue Jul 17, 2007 12:26 am\nmihaaru sms kohgen dhiraagu dhivehi league ge habaru tha libey....\nddl news send to 401\nSubject: Re: \_"Top stories\_" Thu Jul 19, 2007 10:25 pm\ntodays top story .......... NEWRADIANT ATHUN VARUGADHA VB BALI VEJJE SUMAKUN.............dhen lalalaaaaa......\nSubject: Re: \_"Top stories\_" Thu Jul 19, 2007 10:40 pm\nkeevve varugadha VB eyy thikee.......maa reethi vaane balikashi VB eyy kiyas hehehe .....fudheyvarakah salhi dhagandey goal......ekamaku TOM ge ethi hadi\nSubject: Re: \_"Top stories\_" Fri Jul 20, 2007 10:07 pm\nCONGRATULATION ONE AND ONLY NRSC !!\nMALDIVES NO:1 CLUB "NEWRADIANT SPORTS CLUB\nSubject: Re: \_"Top stories\_" Fri Jul 20, 2007 10:44 pm\ney kaleakah neyngeyne ma kiyaafa nukiyaane ehcheh....ma beynun ehcheh ma kiyaanee...kaley beynun ehcheh kaley kiyaanee...ma konme ehchekey kiyas aeekee kaleyakaa behey kameh noon......kaley konmes ehen bayakah kiyaa dheee kiyaafa nukiyaane ehchehi ...... OK\nSubject: Re: \_"Top stories\_" Sat Jul 21, 2007 2:40 pm\nEvery member of this forum have right to comment, each and every post.\nSubject: Re: \_"Top stories\_" Sun Jul 22, 2007 4:06 am\neyy....bala galhiyaa.....bala furathamainun ves thibunanee .......thimanna ashey ingeynee thimanna kiyaane echcheh..dhen masha shey ingeynee ma kiyaane echcheh........ehen v ma kobaa massala akee..............makiyan beynun V ethi eothee ma kiyaafa..........dhen anekkaa bodu xuvaabeh kuran fattane kameh nei...sulhaverikamaai eku huttalun rangalhee\nSubject: Re: \_"Top stories\_" Sun Jul 22, 2007 4:33 am\nNational team kulhuntherin insure kureveytho balanee [More]\nSubject: Re: \_"Top stories\_" Tue Jul 24, 2007 4:41 am\nSubject: Re: \_"Top stories\_" Tue Jul 24, 2007 4:33 pm\nFURATHAMA KULHUN THERINNAH MUSAARA HAMA YAH DHEVEYTHO BELEEYAA MAA THAAHIRENNU. KEKEK DHEN MA HEE HEE HEEEHEE\nSubject: Re: \_"Top stories\_" Tue Jul 24, 2007 8:08 pm\nSubject: Re: \_"Top stories\_" Tue Jul 24, 2007 8:45 pm


އެސްޓީއޯ ގައި ހުރި ބައު ސާމާނު ތަކެއް ނީލަމުގައި ވިއްކާލުމަށް ކުރެވުނު އިޢުލާނަށް ( ނަންބަރ60/ADM/2022/110 ) އެއްވެސް ފަރާތަކުން އަގު ހުށައަޅާފައިނުވުމާއެކު އަލުން އިއުލާންކުރަމެވެ. ވީމާ މިތަކެތި ނީލަމުގައި ބައްލަވައިގަތުމަށް ބޭނުންފުޅުވާ ފަރާތްތަކުން 22 މޭ 2022 ވާ ދުވަހުގެ10:00 އަށް ސ.ހުޅުމީދޫ ފާރމާސީއަށް ވަޑައިގެން މަޢުލޫމާތު ސާފުކުރެއްވުމަށްފަހު 23 މޭ 2022 ވާ ދުވަހުގެ 10:00 އަށް ސ.ހުޅުމީދޫ ފާރމާސީއަށް ވަޑައިގެން އަގު ހުށަހެޅުއްވުންއެދެމެވެ. އަގު ހުށަހަޅުއްވާނީ ޕްރިންޓް ކުރެވިފައިވާ ކަރުދާހުގައެވެ.\nޕަބްލިޝްކުރި ގަޑި: 15:30\nސުންގަޑި: 19 މޭ 2022 12:30


Dhiraasee aharu feshun August 10 gai\nދަރިވަރުންތަކެއް ސުކޫލަކަށް ވަންނަނީ -- ފޮޓޯ: އަވަސް\nދިރާސީ އާ އަހަރުގެ ކިޔެވުން މިއަހަރުގެ އޮގަސްޓް 10 ވަނަ ދުވަހު ފެށުމަށް އެޑިޔުކޭޝަން މިނިސްޓްރީން ނިންމައިފި އެވެ.\nއެޑިޔުކޭޝަން މިނިސްޓްރީން މިއަދު އާންމުކުރި ދިރާސީ އާ އަހަރުގެ ކަލަންޑަރުގައިވާ ގޮތުން ފުރަތަމަ ޓާމުގެ މެދުން މިޑްޓާމް ބްރޭކް ލިބޭނީ އޮކްޓޫބަރު 17 ވަނަ ދުވަހުން ފެށިގެން ހަފްތާ އަކަށެވެ. ޑިސެމްބަރު 23 ވަނަ ދުވަހު ފުރަތަމަ ޓާމް ނިމޭއިރު ދެވަނަ ޓާމުގެ ކިޔެވުން ފެށުމަށް ހަމަޖައްސާފައިވަނީ ޖެނުއަރީ 16، 2022 ގައެވެ.\nދެވަނަ ޓާމުގެ މެދުން މިޑްޓާމް ބްރޭކް ދިނުމަށް ހަމަޖައްސާފައިވަނީ އަންނަ އަހަރުގެ އެޕްރީލް މަހުގެ ތިންވަނަ ދުވަހުން ފެށިގެން ހަފްތާ އަކަށެވެ. ބޮޑު ޗުއްޓީ ފެށުމަށް ހަމަޖައްސާފައިވަނީ އަންނަ އަހަރުގެ ޖޫން މަހުގެ 30 ވަނަ ދުވަހު އެވެ. އެއް މަސް ދުވަހުގެ ބޮޑު ޗުއްޓީއަކަށްފަހު 2022 ވަނަ އަހަރުގެ ދިރާސީ އާ އަހަރުގެ ކިޔެވުން ފެށުމަށް ހަމަޖައްސާފައިވަނީ އޮގަސްޓް ހަތްވަނަ ދުވަހު އެވެ.\nމި ބަދަލާއި އެކީ އޯ ލެވެލް އާއި އޭ ލެވެލް އިމްތިހާނު ބޭއްވުމަށް ހަމަޖައްސާފައިވަނީ މެއި / ޖޫން ގައެވެ. ކުރިން އޮކްޓޯބަރު / ނޮވެމްބަރުގައި އޯލެވެލް އިމްތިހާނު ބާއްވާތީ އޭލެވެލްއަށް ކިޔަވާ ދަރިވަރުންނަށް އެ ދެމެދުގައި ގާތްގަނޑަކަށް ހައެއްކަ މަސް ހޭދަ ކުރަން ޖެހެ އެވެ. އަލަށް ގެނައި މިބަދަލާއި އެކު އެ ދެމެދުގައި ދިގު މުއްދަތެއް ހޭދަކުރަން ނުޖެހޭނެ ކަމަށް އެޑިޔުކޭޝަން މިނިސްޓަރު ޑރ. އައިޝަތު އަލީ ކުރިން ވަނީ ވިދާޅުވެފަ އެވެ.\nދިރާސީ އަހަރުގެ ކިޔެވުމަށް ބޮޑެތި ބަދަލުތަކެއް ގެނެސްފައިވާއިރު މިބަދަލުގެ ސަބަބުން ދަރިވަރުންނަށް ލިބޭނެ ފައިދާތައް މިނިސްޓްރީން ބަލައި ދިރާސާ ކޮށްފައިވާނެ ކަމަށްވެސް މިނިސްޓަރު ވަނީ ވިދާޅުވި އެވެ. އެގޮތުން ބައިނަލްއަގްވާމީ ފަރާތްތަކުން ލިބޭ ފުރުސަތުތައް ދަރިވަރުންނަށް އިތުރުވެގެން ދާނެ ކަމަށާއި، މިހާރު އެކެޑެމިކް ކަލަންޑަރު އެކުލަވައިލާފައި ވާނީ އެތަންތަނުގެ ކަލަންޑަރާ އެއްގޮތަކަށް ކަމަށްވެސް މިނިސްޓަރު ވިދާޅުވެފައިވެ އެވެ.


Gellunthakun araigannan iskan dhevvaanee meehun binaakuran: Raees\nކޮވިޑް-19 އާ ގުޅިގެން އައި އިގުތިސާދީ ގެއްލުންތަކުން އަރައިގަތުމަށް މަސައްކަތްކުރާއިރު، ސަރުކާރުން އެންމެ ބޮޑު އިސްކަމެއްދޭނެ އެއްކަމަކީ، މީހުން ބިނާކުރުމަށް ކަމަށް ރައީސް އިބްރާހިމް މުހައްމަދު ސޯލިހު މިއަދު ވިދާޅުވެއްޖެ އެވެ.\nމިއަދު ފާހަގަކުރާ ޖުމްހޫރީ ދުވަހުގެ މުނާސަބަތުގައި، ގައުމާ މުހާތަބު ކުރައްވައި ރައީސް ވިދާޅުވީ މުޅި ދުނިޔެ ބަނަކުރަމުންދިޔަ ކޮވިޑް-19 އިގެ ވިލާގަނޑު، ރާއްޖެއަށް ހިޔަނި އެޅުމާ ގުޅިގެން، ހުރިހާ ކަމަކަށް ހުރަސްއެޅިގެންދިޔަ ކަމަށެވެ.\n"މީގެކުރިން މުޅި ދުނިޔެވެސް ތަޖުރިބާނުކުރާ އަދި ރާއްޖެ ދުވަހަކުވެސް ތަހައްމަލުނުކުރާފަދަ، އިގުތިސާދީ ވަރަށް ބޮޑު ކާރިސާއެއްގެ ގޮތުގައި،" މިއީ ހަމައެކަނި ބަލިމަޑުކަމެއް ނޫން ކަމަށް ސިފަކުރައްވަމުން އެމަނިކުފާނު ވިދާޅުވި އެވެ.\nރައީސް ވިދާޅުވީ ކޮވިޑް-19 އާ ގުޅިގެން އައި އިގުތިސާދީ ގެއްލުންތަކުން އަރައިގަތުމަށް މަސައްކަތްކުރާއިރު، ސަރުކާރުން އެންމެ ބޮޑު އިސްކަމެއްދޭނެ އެއްކަމަކީ، މީހުން ބިނާކުރުން ކަމަށެވެ.\nމިގޮތުން، އަންނަ އަހަރުގެ ބަޖެޓުގައި ހިމެނިފައިވާ ރާއްޖޭގެ ފަސް ސަރަޙައްދެއްގައި ފެންވަރު ރަނގަޅު، ތައުލީމީ ނިޒާމަކަށް ބޭނުންވާނެ، އިންސާނީ އަދި އުމްރާނީ ވަސީލަތްތައް ތަރައްގީކުރުމުގެ މަޝްރޫއުތައް ރައީސް ފާހަގަކުރެއްވި އެވެ.\nމީގެ އިތުރުން، މީހުން ބިނާކުރުމުގެ ގޮތުން، ރާއްޖޭގެ އެކި ސަރަޙައްދުތަކުގައި ޒަމާނީ ޓިވެޓް އިންސްޓިޓިއުޓްތައް ތަރައްޤީ ކުރުމަށާއި، ޖޫނިއަރ ކޮލެޖް ޤާއިމުކުރުމަށާއި، ޕޮލިޓެކްނިކްގެ ހިދުމަތް ފުޅާކުރުމުގެ މަސައްކަތް އަންނަ އަހަރު ފެށިގެންދާނެކަމަށް އެމަނިކުފާނު ވިދާޅުވި އެވެ.\nމި ސަރުކާރުގެ ފުރަތަމަ އަހަރު ތައާރަފުކުރި ޑިގްރީ ފެންވަރަށް ހިލޭ ކިޔަވައިދިނުމުގެ ޕްރޮގްރާމްގެ ދަށުން މިހާތަނަށް 8200 އަށްވުރެ ގިނަ ކުދިންނަށް ހިލޭ ކިޔެވުމުގެ މަގު ސަރުކާރުން ފަހިކޮށްދިނުމުގެ އިތުރުން، ސްޓޫޑެންޓް ލޯނުގެ ލުއިތަކާއެކު، 23 ގައުމެއްގައި، 1،082 ދަރިވަރަކު ތަޢުލީމް ހާސިލުކުރަމުންދާ ކަމަށް އެ ހިތާބުގައި ފާހަގަކުރެއްވި އެވެ.\n"އިގުތިސާދީ ގޮތުން، ވަރަށް ބޮޑެތި ގޮންޖެހުންތަކެއް އެބަހުރިކަން ދެނެތިބެ، ވެރިކަމުގެ ތިންވަނަ އަހަރަކާ އަޅުގަނޑުމެން މި ކުރިމަތިލަނީ، ރައްޔިތުންގެ އުންމީދުތަކާ ގުޅިފައިވާ، ވަރަށް މުހިންމު ރޭވުންތަކަކާއެކު،" ގައުމީ ތަރައްގީއާ ގުޅޭ ހުރިހާ ދާއިރާތަކުން، މަޝްރޫއުތައް ހިންގުމަށް، އަންނަ އަހަރުގެ ބަޖެޓުގައި ހިމަނާފައިވާކަން ފާހަގަކުރައްވަމުން ރައީސް ވިދާޅުވި އެވެ.\nރައީސް އިބްރާހިމް މުހައްމަދު ސޯލިހު ޒުވާނުން ޖުމްހޫރީ ދުވަސް + އިގްތިސޯދު ކޮވިޑް-19 އެކޮންމިކް ރިލީފް ޕެކެޖް


އިލެކްޓްރޯނިކް ވޯޓިން (އީ ވޯޓިން)އާ ގުޅޭ ގޮތުން އެއްވެސް ފަރާތެއްގެ ކަންބޮޑުވުމެއް އުޅޭ ނަމަ އެކަން ހައްލުކޮށްދޭން ތައްޔާރު ކަމަށް އިލެކްޝަންސް ކޮމިޝަން (އީސީ) އިން މިއަދު ބުނެފި...\nއިންތިހާބު ހަރުދަނާކުރަން ސަރަހައްދީ ފެންވަރުގެ ފޯރަމެއް\nހަރުދަނާ ގޮތެއްގައި އިންތިހާބުތައް ކުރިއަށްގެންދިއުމާ މެދު މަޝްވަރާކުރަން ސަރަހައްދީ ގައުމުތަކުގެ އިލެކްޝަންސް ކޮމިޝަންތަކުގެ ފޯރަމް ބަނޑޮސް ރިސޯޓުގައި މިއަދު ފަށައިފި އެވެ.\nއިންތިހާބީ ފޯކަލް ޕޮއިންޓު ކަނޑައެޅުން ކައުންސިލްތަކަށް\nރަށްރަށުގައި އިންތިހާބުތައް ކުރިއަށް ގެންދަން އިލެކްޝަންސް ކޮމިޝަނުން އުފައްދާ ފޯކަލް ޕޮއިންޓްތައް، ކަނޑައެޅުމުގެ ބާރު ރަށު ކައުންސިލްތަކަށް ދީފި އެވެ.\n"އީ ވޯޓިންއާ ދެކޮޅު ހަދަނީ މައުލޫމާތު ނޭނގި ތިބެ"\nއިލެކްޓްރޯނިކް ވޯޓިންއާ ދެކޮޅު ހަދައި ފާޑުކިޔުން އަމާޒުކުރަނީ އެކަމުގެ މައުލޫމާތު ރަނގަޅަށް ނޭނގި ތިބެ ކަމަށް އިލެކްޝަންސް ކޮމިޝަނުން މިއަދު ބުނެފި އެވެ.\nޕީޕީއެމްގެ އަސާސީ ގަވައިދާ އެއްގޮތަށް އަމަލުކުރުމަށް އެ ޕާޓީގެ ރައީސް މައުމޫން އަބްދުލް ގައްޔޫމަށް، އިލެކްޝަންސް ކޮމިޝަނުން މިއަދު އަންގައިފި އެވެ.\nJune 28, 2016 20\n"އޭސީސީގެ ނަޒާހަތްތެރިކަމާ ދޭތެރޭ ސުވާލު އުފެދޭ"\nJune 28, 2016 12\nއީސީގެ ރައީސް ސުލައިމާނު އޭސީސީ އަށް ހާޒިރުކޮށްފި\nލޯކަލް ކައުންސިލް އިންތިހާބުގައި އިލެކްޓްރޯނިކް ވޯޓިން (އީ ވޯޓިން) ނިޒާމު ބޭނުން ކުރާނެ ސަރަހައްދުތައް ކަނޑައަޅަން އަންނަ ހަފުތާގެ އަންގާރަ ދުވަހު ސިޔާސީ ޕާޓީތަކާ އެކު މަޝްވަރާ...\nއާ ގާނޫނުއަސާސީ އަށް ފަހު ރާއްޖޭގައި ބޭއްވި އިންތިހާބުތަކާ މެދު ގިނަ ބަޔަކު ހިތްހަމަޖެހުނަސް، އަދި އެ އިންތިހާބުތައް އިންސާފުވެރިކަމަށް ބައިނަލްއަގުވާމީ އޮބްޒާވަރުން ބުނި...\nޕާޓީތަކަށް ދޭ ފައިސާ ހޯދަން އެމްޑީޕީ ދައުވާ ކުރަނީ\nސިޔާސީ ޕާޓީތަކަށް ދައުލަތުން ދޭން ޖެހޭ ފައިސާ ނުދީ ލަސްކުރާތީ އެ ފައިސާ ހޯދަން އިލެކްޝަންސް ކޮމިޝަނާ ދެކޮޅަށް ދައުވާ ކުރަން ނިންމާފައިވާ ކަމަށް އެމްޑީޕީން މިއަދު ބުނެފި އެވެ.\n"އީވޯޓިންއާ ދެކޮޅުހަދަނީ އެކަން ފަށަން އުޅުން މީހުން"\nއިންތިހާބުތަކުގައި އީ-ވޯޓިންއާ ދެކޮޅަށް މިހާރު އެންމެ ގިނައިން ވާހަކަ ދައްކަނީ އެކަން އެންމެ ފުރަތަމަ ތައާރަފް ކުރަން އުޅުނު މީހުން ކަމަށާއި އެ ވާހަކަތަކުގައި އެއްވެސް ހަގީގަތެއް ނެތް ކަމަށް އިލެކްޝަންސް ކޮމިޝަނުން މިރޭ ބުނެފި އެވެ.\nއިދިކޮޅު ސިޔާސީ ޕާޓީތަކަށް ހަރަކާތްތައް ހިންގަން ހުރަހެއް ނެތް ކަމަށް އިލެކްޝަންސް ކޮމިޝަން (އީސީ)ން ބުންޏަސް އެ ފުރުސަތެއް ނެތް ކަމަށާއި އީސީން ހަދަނީ ދޮގު ކަމަށް އެމްޑީޕީން މިއަދު ބުނެފި އެވެ.\nޕާޓީތަކުގެ ވެރިންނާ ދެކޮޅަށް ފިޔަވަޅު އެޅޭ ގޮތަށް ސިޔާސީ ޕާޓީތަކުގެ ގާނޫނަށް ބަދަލު ގެންނަން އުޅެނީ ޕާޓީ ނިޒާމް ހަލާކުކޮށްލަން ވެގެން ކަމަށް އިދިކޮޅު އެމްޑީޕީން މިއަދު ބުނެފި އެވެ.\nއީ ވޯޓިން ބޭނުންކުރާނީ ތިން ފޮއްޓެއްގައި: އިލެކްޝަންސް\nއަންނަ ޖެނުއަރީ މަހު ބާއްވާ ލޯކަލް ކައުންސިލް އިންތިހާބުގައި އިލެކްޓްރޯނިކް ވޯޓިން (އީ ވޯޓިން) ތައާރަފްކުރަނީ އެންމެ ތިން ފޮއްޓެއްގައި ކަމަށް އިލެކްޝަންސް ކޮމިޝަނުން މިއަދު ބުނެފި...


ޙައްޖު ނުވަތަ ހަމަ އެކަނި ޢުމްރާ ކުރާމީހާ – Haftha\nޙައްޖު ނުވަތަ ހަމަ އެކަނި ޢުމްރާ ކުރާމީހާ\nޙައްޖު ނުވަތަ ހަމަ އެކަނި ޢުމްރާ ކުރާމީހާ މައްކާއަށް ދިޔުމަށްފަހު އެންމެ ފުރަތަމަ ކުރަންވީ ކަމަކީ ޠަވާފު ކުރުމަށްޓަކައި އަލްމަސްޖިދުލް ޙަރާމަށް ދިޔުމެވެ.\nޠަވާފުގައި ހިމެނެނީ ހަތްބުރެވެ. ޠަވާފު ފަށާނީ އަލްޙަޖަރުލް އަސްވަދާދިމާއިންނެވެ. އަލްޙަޖަރުލް އަސްވަދާދިމާވާ ގޮތަށް ޞަފާމަރުވާއާއި ވީފަޅީގެ މަތީގައި ފެހި ކުލައިގެ އިޝާރާތެއް ދިއްލިފައިވާނެއެވެ.\nޠަވާފުގައި އޭނާގެ ފޮށާގެ މެދުބައި ކަނާތު ކިހިލި ފައްޗަށް މަހާލައިގެން އޭގެ ދެކޮޅު އޭނާގެ ވާތު ކޮނޑުމައްޗަށް އެއްލާފައި ބެވުމަކީ ސުންނަތެކެވެ. އަލްޙަޖަރުލް އަސްވަދުގައި ބޮސްދެވެން ނެތްނަމަ އަލްޙަޖަރުލްއަސްވަދަށް އިޝާރަތްކުރާނީއެވެ. އިޝާރަތްކުރާއިރު “بسم الله أكبر” ކިޔަންވާނެއެވެ. ބާރުހިނގުމެއްގައި ޠަވާފުގެ ފުރަތަމަ ތިންބުރު ޖެހުން ސުންނަތް ވެއެވެ. އެކަމަކު އަންހެނުންނަށް މިއީ ސުންނަތް ކަމެއް ނޫނެވެ.\nޠަވާފުކުރަމުންގޮސް ޔަމާނީ ރުކުނާ ހަމައަށް ދެވުމުން އެރުކުނުގައި އަތް ބީއްސުމަކީ ކުޅަދާނަ ވެގެންވާ މީހާއަށް ސުންނަތްކަމެކެވެ. ޔަމާނީ ރުކުނާ ޙަޖަރުލް އަސްވަދާ ދެމެދު ކިޔާނީ ” رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ“މިހެންނެވެ. މިގޮތަށްގޮސް ޙަޖަރުލް އަސްވަދާ ހަމައަށް ދެވުމުން ފުރަތަމަ ބުރު ނިމުނީއެވެ. އެއަށްފަހު الله أَكبرُ ކިޔާ ދެވަނަބުރު ފަށާނީއެވެ.ފުރަތަމަ ބުރުގައި ކަންތައްކުރި ގޮތަށް ހަތްބުރު ނިމެންދެން ޢަމަލު ކުރާނީ އެވެ.\nނަމާދަށް ބަންގި ގޮވައިފިނަމަ ޖަމާޢަތުގައި ނަމާދުކުރުމަށްޓަކައި ޠަވާފުކުރުން ހުއްޓާލާނީއެވެ. ނަމާދުކޮށް ނިންމާފައި ޠަވާފު ހުއްޓާލެވުނު ހިސާބުން ފަށައިގެން ފުރިހަމަ ކުރާނީއެވެ. ޠަވާފުގެ ބުރުތަކުގެ އަދަދާމެދު ޝައްކުވެއްޖެނަމަ އެންމެ މަދު މިންވަރެއްގެ މައްޗަށް ބަލައިގެން ޠަވާފު ފުރިހަމަ ކުރާނީއެވެ.\nޠަވާފުކޮށް ނިމިގެން ގައިގައިލާ ފޮށާ އަލުން ދެކޮނޑުމައްޗަށް އެއްލާނީއެވެ. އެއަށްފަހު މަޤާމް އިބްރާހީމްގެ ފަހަތުގައި ހުރެގެން ޠަވާފުގެ ސުންނަތުގެ ދެރަކްޢަތް ކުރާނީއެވެ. ފުރަތަމަ ރަކްޢަތުގައި އަލްޙަމްދަށްފަހު ކިޔަވާނީ ސޫރަތުލް ކާފިރޫންއެވެ. ދެވަނަ ރަކްޢަތުގައި އަލްޙަމްދަށްފަހު ކިޔަވާނީ ސޫރަތުލް އިޚްލާޞްއެވެ.\nމަޤާމްފުޅުގެ ފަހަތުގައި މީހުން ގިނަނަމަ އަލްމަސްޖިދުލް ޙަރާމްގެ ކޮންމެ ތަނެއްގައިވެސް މިނަމާދު ކުރެވިދާނެއެވެ. އެއަށްފަހު ދާނީ ޒަމްޒަމް ފެން ބުއިމަށެވެ. ޒަމްޒަމް ފެން ބުއިމަށްފަހު އެދޭކަމަކަށްދުޢާ ކުރާނީއެވެ.\nއެއަށްފަހު ދެންދާނީ ޞަފާ މަރްވާގައި ހިނގުމަށެވެ. ޞަފާ އާ ހަމައަށް އާދެވުމާއެކު ޤިބްލައަށް ކުރިމަތިލައި ހުއްޓިކިޔާނީ ކިޔާނީ إِنَّ الصَّفَا وَالْمَرْوَةَ مِنْ شَعَائِرِ اللَّهِ ۖ فَمَنْ حَجَّ الْبَيْتَ أَوِ اعْتَمَرَ فَلَا جُنَاحَ عَلَيْهِ أَنْ يَطَّوَّفَ بِهِمَا ۚ وَمَنْ تَطَوَّعَ خَيْرًا فَإِنَّ اللَّهَ شَاكِرٌ عَلِيمٌ ( البقرة١٥٨)\nމާނަ: ” ހަމަކަށަވަރުން، صفاއާއި مروة ވަނީ اللَّهގެ شعائر (އެބަހީ: ފާޅުގައި އަޅުކަން ކުރުމަށް ލައްވާފައިވާ ތަންތަން) ގެ ތެރެއިންނެވެ. ފަހެ، ގެފުޅަށްގޮސް حجވާ މީހާ ނުވަތަ عمرةވާ މީހާ، އެ ދެތާނގައި ހިނގައި سعىކުރުމަކުން އެމީހާގެ މައްޗަކަށް ކުށެއްނެތެވެ. އަދި (فرضގެ އިތުރަށް) ހެޔޮކަމެއްކޮށްފިމީހާ (ދަންނާށެވެ!) ފަހެ، ހަމަކަށަވަރުން اللَّهއީ، (އެފަދަ މީހުންނަށް) شكرވެރިވެވޮޑިގެންވާ (އެބަހީ: އެއުރެންނަށް ހެޔޮ ޖަޒާދެއްވާ) މޮޅަށް ދެނެވޮޑިގެންވާ ރަސްކަލާނގެއެވެ.”\nއެއަށް ފަހުގައި ސުންނަތްވެގެންވަނީ ޤިބްލައަށް ކުރިމަތިލައި މާތްﷲއަށް ޙަމްދުކޮށް ތަކްބީރު ކިޔުމަށްފަހު “لا إلهَ إلاّ اللهُ وَاللهُ أَكْبرُ لا إِلهَ إِلاَّ اللهُ وَحْدَه لا شَريكَ لَه له المُلْكُ، وَلَه اْلحَمدُ يحُي وَيميتُ وَهُوَ عَلى كُلِّ شَيءٍ قَدير لاإله إِلاَّ اللهُ وَحْدَه أَنْجِزْ وَعدَه وَنَصَرَ عَبْدَه وَهَزَمَ اْلاَحْزابَ وَحْدَه” ކިޔުމެވެ. އެއަށްފަހު ދުޢާ ކުރާނީއެވެ. ކުރިން ދެންނެވި ޛިކްރާއި ދުޢާ ތިންތިންފަށްކޮށް ކިޔާނީއެވެ.\nޞަފާއިން ހިނގާފައި މަރްވާއާ ހަމައަށް ދެވުމުން އެއްބުރުޖެހުނީއެވެ. ޞަފާ މަރްވާގައި ހިނގާއިރު ގިނައިން ޛިކްރު ކުރުމާއި ދުޢާ ކުރުމަކީ ސުންނަތް ކަމެކެވެ. މިތާނގައި ހިނގާއިރު ޠާހިރު ކަންމަތީގައި ހުރުންވެސް ސުންނަތްވެގެންވެއެވެ. ކުޑަ ޙަދަޘްވެރިޔާއަށް ޞަފާ މަރްވާގައި ހިނގިދާނެއެވެ. ޠަވާފު ކުރުމަށްފަހު އަންހެންމީހާ ޙައިޟު ވިޔަސް ނުވަތަ ނިފާސް ވިޔަސް ޞަފާ މަރްވާގައި ހިގުން ހުއްދަވާނެއެވެ. އެހެނީ ޞަފާ މަރްވާގައި ހިނގުމަށްޓަކައި ޠާހިރުކަމަކީ ޝަރްޠެއް ނޫނެވެ. ނަމަވެސް އެއީ މުސްތަޙައްބު ކަމެކެވެ. ޞަފާ މަރްވާގައި ހިނގަމުންގޮސް ފެހި ހޮޅިބުރި ތަކާ ހަމަވުމުން ހިނގުން ބާރުކޮށްލަން ޖެހޭނެއެވެ. އަންހެނުންނަށް ބާރަށް ހިނގުން ސުންނަތް ވެގެންނުވެއެވެ.\nޞަފާއިން މަރްވާއަށް ދިޔުމަކީ ބުރެކެވެ. މަރްވާއިން ޞަފާއަށް ދިޔުމަކީވެސް ބުރެކެވެ. ބުރުގެ އަދަދާމެދު ޝައްކުވެއްޖެނަމަ ބިނާކުރާނީ އެންމެ މަދު ޢަދަދެއްގެ މައްޗަށް ބަލައިގެންނެވެ.އިޙްރާމް ބަނދެގެންވާ މީހާ ޞަފާ މަރްވާގައި ހިނގާ ނިންމާފައި ބޯ ބާލާނީއެވެ. ނުވަތަ ބޯ ކޮށާނީއެވެ. ފިރިހެނުންނަށް އިތުރުވެގެންވަނީ ބޯބޭލުމެވެ. ޢުމުރާވެފައި ބޯ ކުރުކޮށްލާފައި ޙައްޖުވެފައި ބޯ ބާލަން ބެހެއްޓުން އިތުރުވެގެންވެއެވެ. އެކަމަކު އަންހެނުންނަށް ސުންނަތްވެގެންވަނީ ބޯ ކޮށުމެވެ. އޭނާގެ އިސްތަށިގަނޑުގެ ނުވަތަ ބަޔަކުން އިނގިއްޔެއްގެ ބަދައެއްގެ މިންވަރު ކޮށާލާނީއެވެ. ނުވަތަ އެއަށްވުރެ މަދު މިންވަރެއް ކޮށާލާނީއެވެ. މިގޮތަށް ކަންތައް ކުރުމުން ޢުމުރާ ނިމުނީއެވެ. މިހާހިސާބުން އިޙްރާމް ބަނުމުން ކުރުން މަނާވި ހުރިހާ ކަމެއްކުރުން އޭނާއަށް އަލުން ހުއްދަ ވާނެއެވެ.\nޙައްޖުވެރިޔާ އޭނާގެ ޢުމުރާ ނިންމުމަށްފަހު މައްކާގައި ހުންނާނީ މާތްﷲއަށް އަޅުކަން ކުރުމަށާއި ޛިކްރުކުރުމަށް ޓަކައެވެ. ޙައްޖަށްގޮސް އުޅޭއިރު ޖަމާއަތުގައި މިސްކިތުގައި ނަމާދުކުރުމަށް ރައްކާތެރިވާންވާނެއެވެ. މާތްﷲ ޙަރާމް ކުރައްވާފައިވާ ކަންތައްތަކާ ދުރުހެލިވާން ޖެހޭނެއެވެ. ޙައްޖުގައި ފާޙިޝްކަމެއް އަދި އުރެދުމެއް ނުކޮށް ޙައްޖުވި މީހާ އޭނާގެ މަންމަގެ ބަނޑުން ވިހޭ ދުވަހު އޮތް ސާފު ތާހިރުކަމަށް އެނބުރި ހިނގައްޖެއެވެ.


އިންޑިއާގައި ބޭއްވޭ ތަމްރީނު ޕްރޮގްރާމުގައި ބައިވެރިވާ ސިވިލް ސަރވަންޓުން އިންޑިއާއަށް ފުރައިފި | Civil Service Commission Maldives\nއިންޑިއާގައި ބޭއްވޭ ތަމްރީނު ޕްރޮގްރާމުގައި ބައިވެރިވާ ސިވިލް ސަރވަންޓުން އިންޑިއާއަށް ފުރައިފި\n02 ފެބްރުއަރީ 2020\nއިންޑިއާގައި މުވައްޒަފުންނަށް ތަމްރީނު ދީ، ޤާބިލްކަން އުފެއްދުމަށް މަސައްކަތްކުރާ މުއައްސަސާއެއް ކަމުގައިވާ "ނެޝަނަލް ސެންޓަރ ފޯރ ގުޑް ގަވަރނަންސް" އިން ކުރިއަށް ގެންދާ ތަމްރީނު ޕްރޮގްރާމުގައި ބައިވެރިވާ ދިވެހި ސިވިލް ސަރވިސްގެ އެކި އިދާރާތަކުގެ 28 މުވައްޒަފަކު އިންޑިއާއަށް މިއަދު ހެނދުނު ފުރައިފިއެވެ.\nމިމަހުގެ 02 އިން 16 ވަނަ ދުވަހުގެ ނިޔަލަށް ކުރިޔަށްގެންދިއުމަށް ހަމަޖެހިފައިވާ މި ޓްރެއިނިންގް ޕްރޮގްރާމްގައި، އިންޑިއާގެ ސިވިލް ސަރވިސް އާ ބެހޭގޮތުންނާއި، އިޤްތިޞާދީ، އިޖްތިމާޢީ، ތިމާވެށި އަދި އެކި އެކި ސިޔާސަތުތަކާ ބެހޭގޮތުން ވަފުދުގެ ބައިވެރިންނަށް މަޢުލޫމާތުދިނުމަށް ހަމަޖެހިފައިވެއެވެ. މި ތަމްރީނު ދަތުރުގެ ފުރަތަމަ ހަފުތާ މި ބައިވެރިން ހޭދަކުރުމަށް ހަމަޖެހިފައިވަނީ މަސޫރީ، އުއްތަރުކަންޑުގައި ހުންނަ ޝަރަފުވެރި ލާލް ބަހާދުރް ޝާސްތްރީ ނޭޝަނަލް އެކެޑަމީގައެވެ. މި އެކެޑަމީ އަކީ އިންޑިއާގެ ސިވިލް ސަރވިސް މުވައްޒަފުން ތަމްރީނު ކުރުމުގެ މަސްޢޫލިއްޔަތު އަދާ ކުރައްވާ މައި މަރުކަޒެވެ. މިއީ އެން.ސީ.ޖީ.ޖީ ގެ މި ޓްރެއިނިންގ ޕްރޮގްރާމުގައި ބައިވެރިވާ5ވަނަ ބެޗެވެ.\nމި ވަފުދުގެ އިސްފަރާތެއްގެ ގޮތުގައި ހަރަކާތްތެރިވަނީ މަދަރުސަތުލް އިފްތިތާހުގެ ޕްރިންސިޕަލް އަލްފާޟިލް ޒިޔާދު ރަޝާދު އެވެ.


Mohan ah elhunee lha eche: Suzain | Mihaaru\nކުޅިވަރު / އަލީ ސުޒޭން\n21 އޮކްޓޯބަރ 2017 - 07:01\nވިކްޓަރީ އާއި މާޒިޔާއާ އެކު ލީގު ކާމިޔާބުކޮށްފައިވާ ސުޒޭނާއި ނިއު ރޭޑިއަންޓާ އެކު ލީގު ކާމިޔާބުކޮށްފައިވާ މޯހަން މިނިވަން ޗެމްޕިއަންޝިޕުގެ ދެ ޓީމު ގޮވައިގެން ނުކުންނައިރު ހާލަތު ތަފާތެވެ. ސުޒޭނުގެ ތިނަދޫ ޓީމަށް ފުރަތަމަ ޑިވިޝަނުގެ ގިނަ ކުޅުންތެރިން އިތުރުކޮށްފައިވާއިރު މޯހަންގެ ކުޑަހުވަދޫ ޓީމަށް ބަދަލެއް ނާދެ އެވެ. ތިނަދޫ 10 ޕޮއިންޓާ އެކު ފަސް ވަނައިގައި އޮތްއިރު ކުޑަހުވަދޫ އޮތީ އެންމެ ޕޮއިންޓަކާ އެކު ފުލުގަ އެވެ.\nދެ ވަނަ ބުރުގައި ތިނަދޫ ޓީމާ ހަވާލުވި ސުޒޭން ބުނީ ލީގުގައި ކުޑަހުވަދޫގެ ނަތީޖާތައް ރަނގަޅު ނޫން ނަމަވެސް، މޮޅުވާން މަޖުބޫރު މެޗެއްގައި މޯހަން ފަދަ ތަޖުރިބާކާރު ކޯޗަކާ ދެކޮޅަށް ނުކުތުމަކީ ޕްރެޝަރެއް ކަމަށެވެ.\n"ފުރަތަމަ ބުނާނެ އެއްޗަކީ މޯހަން ކުޑަހުވަދޫއާ އެކު ފަހުން މި ނެގި ޑިސިޝަނަކީ ރަނގަޅު ޑިޒިޝަނެއް ނޫން ކުޅުންތެރިން އިތުރުނުކުރަން. އެހެން ނޫން ނަމަ އޭނާ މި މުބާރާތުގައި ބައިވަރު ރަނގަޅު ނަތީޖާތަކެއް ނެރުނީސް،" ސުޒޭން ބުންޏެވެ. "އެހެން ނަމަވެސް ހަމަ ކޮންމެ މެޗަކީ ވެސް މުހިއްމު މެޗެއްކަން ބަލައިގެން އޭނާ ވެސް އެންމެ ފަހުން މެޗުގައި ވަރަށް ރަނގަޅު ފައިޓެއް ދީފައިވަނީ. ދެން އެހެންވީމާ އެއަށް ބަލާއިރު ތިނަދޫ މި މެޗުން މޮޅުވާން މަޖުބޫރު މެޗެއްގައި މިއީ ހަމަ ވަރަށް ޕްރެޝަރު މޯހަން ކަހަލަ ތަޖުރިބާކާރު ކޯޗަކާ ވާދަކުރަން ނުކުތުން."\nސުޒޭނާއި މޯހަން އަކީ ކުރިން ވާދަވެރި ދެ ކޯޗުންނެވެ. ހާއްސަކޮށް ސުޒޭން ވިކްޓަރީގައި މަސައްކަތްކުރިއިރު އަދި މޯހަން އެފްއޭއެމާއި ގައުމީ ޓީމުގައި މަސައްކަތްކުރި ދުވަސްވަރެވެ. އެކަމަކު ސުޒޭން ބުނީ ފަހުގެ ބަޔަށް ބަލާއިރު އޭނާ އާއި މޯހަންގެ ކުރީގައި އޮތް ވާދަވެރިކަމުގެ 75 ޕަސެންޓް އޮތީ ނިމިފައި ކަމަށެވެ.\n"އެއީ އަޅުގަނޑުމެން ދެ މީހުންނަކީ މިހާރު ހަމަ ކޮންމެ ދުވަހަކު މާލޭގައި އުޅެންޏާ ކޮފީން ވެސް ދިމާވެލާ ވާހަކަދައްކާލާ ދެ މީހުންނަށް ވީމާ ކުރީގައި އެއޮތް ބަޔެއް ނޯންނާނެ. އެއްއިރެއްގައި ވެސް އަޅުގަނޑަކީ އެއްވެސް މީހަކާ އެއްވެސް އިރެއްގައި ޒާތީކަމެއް އޮންނަ މީހެއް ނޫން. އަޅުގަނޑު ޕްރެސްއެއްގައި ބުނެލާ އެއްޗަކީ އެއްވެސް ޒާތީ ކަމެއް އެއްވެސް ކްލަބަކާ އެއްވެސް މީހަކާ ވެސް އޮވެގެން ބުނާ އެއްޗެއް ނޫން. އެ ބުނާ އެއްޗަކީ އަޅުގަނޑުގެ ހިތުގައި އޮންނަ އެއްޗެއް. އަޅުގަނޑު ވަރަށް ސްޓޯކުރުމުގެ ބައި ދަށް ވާނެ ހިތުގައި. އެ އޮންނަ އެއްޗެއް ބުނެލެވޭނެ ވަރަށް އަވަހަށް. އެހެންވީމާ އެގޮތުން ބުނެލާފައި ހުރި އެއްޗެހި ފަހުން އެއްވެސް މީހަކާ ދޭތެރޭ ޕާސަނަލް ކަމެއް ނޯންނާނެ،"\nސުޒޭން ބުނީ އެއްވެސް މީހަކާ އޭނާ ޒާތީވާން ޖެހޭ ސަބަބެއް ވެސް ނެތް ކަމަށާއި ފުޓްބޯޅައިގައި އެއްވެސް މީހަކު އޭނާ އަށް ހަދިޔާއަކަށް ދިން އެއްޗެއް ނޯންނާނެ ކަމަށެވެ. ތަބަކަކަށްލާފައި ދިން މަގާމެއް ވެސް ނޯންނާނެ ކަމަށައި ފުޓްބޯޅައިގައި ހޯދި ހުރިހާ އެއްޗެއް ހޯދީ ބުރަ މަސައްކަތުން ކަމަށް ސުޒޭން ބުންޏެވެ.\n"އެހެންވީމާ އެއަށް ބަލާއިރު އަޅުގަނޑާ މޯހަންއާ މި ފަހަރު ދިމާވުން ކުރީގައި އެހުންނަ ހައިޕް ނުހުރެދާނެ. އަޅުގަނޑުމެން ދެ މީހުން ކުރިއަށް ވުރެ މާގާތް ދެ މީހުން ގޮތަށް މި ދިމާވަނީ. އެކަމަކު ކޮންމެ ގޮތެއް ވިޔަސް ވާދަވެރި މެޗެއްގައި ނުކުތީމާ އެ ހުންނަ ހުރިހާ ކަމެއް ހަމަ ހުންނާނެ،" ސުޒޭން ބުންޏެވެ.\nސުޒޭން ބުނީ ފުޓްބޯޅައިގައި އޭނާ ހޯދާ ކާމިޔާބީތައް މީޑިއާ އިން ގުނައި އޭގެ ރެކޯޑްސްތައް ބަލަހައްޓާ ކަމަށާއި އެހެންވެ ގެޔަށް މެޑަލްތައް ގެންގޮސް އެތަކެތި ފޮހެ ސާފުކޮށް ބަލަހައްޓައި އެ ގުނަން ގޭގައި ހުންނަން ޖެހޭ ސަބަބެއް ނެތް ކަމަށެވެ.\n"އަޅުގަނޑު ހަނދާންވާ ގޮތުން އެންމެ ފަހުން މާޒިޔާގައި އަޅުގަނޑު އެޅި މެޑަލް ވެސް އެތަނުން ކުއްޖަކު ފޮޓޯ ނަގަން ބުނީމާ އެ ކުއްޖާ އަށް ދިނިން އޭތި. އެ ފަހަކުން އޭތި އަތުލާކަށް ހަނދާނެއް ނެތް. މީގައި ވާގޮތަކީ އަޅުގަނޑަށް ވުރެ ބޮޑަށް އަޅުގަނޑުގެ ރެކޯޑްސް އެކަހަލަ އެއްޗެހި ބަލަހައްޓާނެ މީޑިއާ އިން. އެހެންވެ އެ މެޑަލްތައް ގޭގައި ބަހައްޓައިގެން ކޮންމެ ދުވަހަކު ފޮހެގެން ބެލެހެއްޓުމުގެ ބަދަލުގައި މީޑިއާއާ އެކަން ހަވާލުކޮށްލިއްޔާ އަޅުގަނޑަށް އެނގޭނެ. (ކުޅިވަރު ނޫސްވެރިޔާ) އަޒްމީނަށް ގުޅާލާފައި މިހާރު ކިތަށް ތަށި ހޭ ހަމަވީ (އަހާލަން ޖެހޭނީ)؟ އެ މީހުން ބުނާނެ މިހާރު ބާރަ ވަރަކަށް ތަށި ވެއްޖެއްޔޭ. ދެން އަދި ކުރިއަށް ތިއޮތީ ތޭރައޭ. އަޅުގަނޑު ގޭގައި މެޑަލް ގުނަން އިނުމަށް ވުރެ ފަސޭހަ ވާނެ ކަންނޭގެ އެ ގޮތަށް އެ އަދަދު ގުނާލަން،" ސުޒޭން ބުންޏެވެ.\nމިއަދުގެ މެޗާ ބެހޭގޮތުން ވާހަކަދައްކަމުން ސުޒޭން ބުނީ ތިނަދޫގައި ކުރިން ހުރި ސްޕެއިން ކޯޗު ވެސް ރަނގަޅު މަސައްކަތްތަކެއްކޮށްފައިވާ ކަމަށާއި އެ މަސައްކަތުގެ ތެރެއަށް އޭނަގެ ވިސްނުން އިތުރުކޮށް ރަނގަޅަށް ތައްޔާރުވެފައިވާ ކަމަށެވެ.\nއެ ކޯޗާ ހިތްހަމަނުޖެހިގެން ބައެއް ކުޅުންތެރިން ޕްރެކްޓިހަށް ހާޒިރުނުވެ ވެސް ދިޔަ އެވެ. ސުޒެއިން ބުނީ އެއީ ކުޅުންތެރިން ގޯސް ވިސްނުމެއްގައި ކޮށްފައިވާ ކަމެއް ކަމަށާއި ކޮންމެ ކަމެއް ދިމާވިޔަސް ޕްރެކްޓިހަށް ގޮސް ރަނގަޅަށް މަސައްކަތްކުރަން ރާއްޖޭގެ ހުރިހާ ކުޅުންތެރިންނަށް ގޮވާލާ ކަމަށެވެ. އަދި ތިނަދޫ ޓީމަށް އޭރު ދިމާވި މައްސަލަތައް މެނޭޖްމަންޓުންގެ މަސައްކަތާ އެކު މިހާރު ހައްލުވެފައިވާ ކަމަށް އޭނާ ބުންޏެވެ.\nގަދަ ހަތަރަކަށް ތިނަދޫ އިން ވާދަކުރާ ގްރީންސްޓްރީޓްސް ވަނީ އެންމެ ފަހުން ކުޅުނު ދެ މެޗުން ބަލިވެފަ އެވެ. އެ ޓީމު 12 ޕޮއިންޓާ އެކު ހަތަރު ވަނައިގައި އޮތްއިރު ތިނަދޫ މިއަދު މޮޅުވެއްޖެ ނަމަ އެއް ޕޮއިންޓުގެ ލީޑަކާ އެކު ހަތަރު ވަނަ އަށް އެރޭނެ އެވެ. ސުޒޭން ބުނީ ގްރީންސްޓްރީޓްސް ބަލިވުމަކީ އޭނާގެ ޓީމަށް ލިބުނު ފުރުސަތެއް ކަމަށާއި އޭގެ ބޭނުން ވީހާ ވެސް ބޮޑަށް ހިފަން ބޭނުންވާނެ ކަމަށެވެ.\nއަލީ ސުޒޭން މުހައްމަދު ޝިޔާޒު (މޯހަން) އުރީދޫ ދިވެހި ޕްރިމިއާ ލީގު\nހާދަ ފޮނި ކަޑާ މީހެއް\nސުޒޭނު ބުރަ މަސައްކަތުން ކާމިޔާބުހޯދިކަމަށް ބުނާއިރު ހީވަނީ އެހެން ކޯޗުން ކާމިޔާބުހޯދީ ތަބަކަށްލާފަ ދިނީމަހެން. ސުޒޭނު ކިތަމެ ކާމިޔާބެއް ހޯދާފަ އޮތަސް މޯހަން ހޯދާފަވާކަހަލަ ޔުނީކް އަދި މުހިއްމު ކާމިޔާބީއެއް އަދި ސުޒޭނަކަށް ނުހޯދޭ. މޯހަން ވަނީ ގައުމީޓީމާއެކު ރަންމެޑަލް ކަރުގަ އަޅުވާލާފަ، އަދި އެއްވެސް މެޗަކުން ބަލިނުވެ ނިއުރޭޑިއަންޓަށް ލީގު ކާމިޔާބުކޮށްދީފަ. މެޗަކުން ބަލިނުވެ ނިއުއަށް ލީގު ކާމިޔާބުކޮށްދިން ފަޚުރުވެރި ރެކޯޑަކީ ސުޒޭން ކީއްކުރަން ރާއްޖޭގެ އެހެން ކޯޗަކަށްވެސް އަދި މިހާތަނަށް ހޯދިފަވާ ރެކޯޑެއްނޫން. މިރެކޯޑް މިހާތަނަށް މުގުރާލީވެސް ނިއުރޭޑިއަންޓްގެ ފަޚުރުވެރި ކޯޗް ބަލްގޭރިއާގެ ވެލޭޒިއާ ޕޮޕޯވް. އޭނާވަނީ ކުޅުނު ހުރިހާ މެޗަކުން މޮޅުވެގެން މޯހަންގެ ގައުމީ ރެކޯޑް މުގުރާލައި އެއީ އިންޓަރނޭޝަނަލް ރެކޯޑަކަށް ބަދަލުކޮށް އެހެން މީހަކަށް އެރެކޯޑް މުގުރާލުން އެއީ މުސްތަހިއްލު ކަމަކަށްވެސް ހަދާލާފަ. ކުޅުނު ހުރިހާމެޗަކުން މޮޅުވެގެން ގައުމެއްގެ ލީގު ހޯދިހަމައެކަނި ޓީމަކީ ނިއުރޭޑިއަންޓް.\nކޮންމެސް އެއްޗެކޭ ކިޔައިގެން ނިއުއާ ބެހިނުލާ މިސޮރަށް ހަމަނިދިވެސް ނުލިބޭނެ، އެކަމަކު ރޯދަވީއްލުމެއް ދިންފަހުން މިހާރު ތަންކޮޅެއް މައިތިރިކަމަށް ފެންނަނީ\nކޮބާ ސުޒޭން ކިހިނެއްމިވީ.. ކާކު މި ޅައެއްޗެއް މި އެޅީ... މާ ބޮޑަށް ހަރު ވީމަވެސް މިހެން ވެދާނެ ދޯ.. ކުޑަހުވަދޫ ޓީމް ކުރި ހިތްވަރަށް ހަމަ ސާބަސް.. މި މުބާރާތުގައި އެންމެ ވިސްނުންތެރި ކަމާ އެކު ޓީމް އެކުލަވާލި އެއްޓީމަކީ ކުޑަހުވަދޫ ޓީމް... ޒުވާން އެތައް ކުޅުންތެރިންނަކާ އެކު ދެވަނަ ބުރުގަ ތި ދައްކާ ކުޅުމަށް ހަމަ ސާބަހޭ ބުނެވޭނީ... ތިބުނާ ހަރަދު ތަކެއް ކޮއްފަ ކުޅޭ ޓީމްތަކަށް ވަކި މޮޅުތަކެއް ވޭބާ... ސުޒޭނައް ވަރައް ސަލާމް.... މޯހަން ކޯޗައް ހަމަ ޝުކުރިއްޔާ... ތި އަޅާ ޅަ އެއްޗިއްސަށް....\nސުޒޭންގެ ކާމިޔާބު ތަކާއި ދޭތެރޭ އެއްޗެއް ދަންނަވާކަށް ނޭނގެ. އެހެން ނަމަވެސް ސުޒޭނަށް ވުރެން މާ ބޮޑަށް ޓްރެއިންޑް ކޯޗެއް މޮހަން އަކީ.\nމޯހަނު ހަނުތަ ހުރީ...މުޅިން ސުޒޭނުގެފޮނި\nފުރަތަމަ ނަތީޖާ ރަނގަޅު ކުރަން ވީއެވެ.\nމީނަގެ ކަމަކީ ހަމަ ފޮނިކެނޑުން... މޯހަން އަށްވުރެ މީނަ ކާމިޔާބު ތަށްގިނަވެފަ މީޑިއާ އިން އެވާހަކަތަށް ނުދައްކާތީ، އިޝްތިހާރު ކޮށްލީހެން ހީވަނީ... ވަރަށް ގަޓް ހުރި ކޯޝެއްމީ އަސްލުވެސް\nމަހަށް އިނގޭތޯ މަހަށް.\nތަމެން ކުޅިވަރުގެ ކޯޗުންގެ ވެސް އެޓިޓިއުޑް ތިޠާ ހުންނަނީ ކެނެރީގެ ނަޝީދުގެ ހުންނަ ގޮތަށް އީގޯ ސިންޑްރޯމް އަށް ބަދަލުވެފައިތޭ މަމެން ބުނަން ނެތީމުދޯ. ތަމެން ގޮވައިގެން ރާއްޖެ ލިޓިލް ސިންގަޕޯރ އަށް ނެހެދޭނެއެވެ. ޔުބެޓަރ ފިކްސް އިޓް ބިފޯރ ވީ ޑިޑެކްޓް. އެލްސް ވީ އާރ ގޮނާ ރޮކްޔޫ...\nކޯޑިނޭޓަރޫ..... މީ ސިޔާސީ އާރޓިކަލް އެއްނޫނޭ.\nތިބޭފުޅާ ތިހުންނެވީ ކެނެރީގޭ ނަޝީދު ސިންޑްރޯމް ޖެހިފާ. ހުރިހާ ނޫހެއްގައި އެކިނަންނަމުގާ އިރުއިރުކޮޅާ ކޮންމެ ކޮމެންޓެއް ކުރިޔަސް ނަޝީދު ނަޝީދު ނަޝީދު ނޫނީ ރަންރީދޫ ބޮޑޭ މިނޫން އެއްޗެއް ނޭގޭ ލިޔާކަށް. މާގޯސް ނުވަނީސް ނަފްސާނީ ޑޮކްޓަރަކަށް ދައްކަން ފެނޭ


ދިވެހިން އެއްވެސް ގައުމަކަށް ދަތުރުނުކުރެވޭ ގޮތަށް ފިޔަވަޅެއް ނާޅާ\nކޮރޯނާވައިރަހާ ގުޅިގެން ދިވެހިންނަށް ދަތުރުނުކުރެވޭ ގޮތަށް އެއްވެސް ގައުމަކުން އަދި ފިޔަވަޅެއް އަޅާފައިނުވާ ކަމަށް ސަރުކާރުން ބުނެފިއެވެ.\nވައިރަހާ ގުޅިގެން ސަރުކާރުން ވަނީ އިޓަލީ އާއި ބަންގްލަދޭޝް އާއި އިރާން އަދި ދެކުނު ކޮރެޔާގެ ދެ ސަރަހައްދަކުން ރާއްޖެ އަށް މީހުން އައުން މަނާކޮށްފައެވެ. އަދި ޗައިނާ އިން ފުރައިގެން ސީދާ ރާއްޖެ އަންނަ މީހުންނާއި ޗައިނާގައި މަޑުކުރުމަށް ފަހު ރާއްޖެއަށް މީހުން ނާދެވޭ ގޮތް ހެދުމާއި ޗައިނާ އިން ސީދާ ރާއްޖެ އަށް ފްލައިޓުތައް އައުން ވެސް ވަނީ މަނާކޮށްފައެވެ.\nކޮރޯނާ ވައިރަސްއާ ގުޅޭ ގޮތުން މިއަދު ބޭއްވި ނޫސްވެރިންގެ ބައްދަލުވުމެއްގައި ރައީސް އޮފީހުގެ ކޮމިއުނިކޭޝަން ޑިޕާޓްމަންޓުގެ އަންޑަ ސެކްރެޓަރީ މަބްރޫކް އަބްދުލްއަޒީޒް ވިދާޅުވީ ސަރުކާރުން މިފަދަ ފިޔަވަޅުތަކެއް އެޅި ނަމަވެސް އެއްވެސް ގައުމަކުން ދިވެހިންނަށް ދަތުރު ނުކުރެވޭ ގޮތަށް ފިޔަވަޅެއް އަޅާފައިނުވާ ކަމަށެވެ.\nމަޖިލީހުގެ 22 މެންބަރުން މިއަދު ސަލާމުގައި\nމިހާތަނަށް ރާއްޖެއިން ކޮވިޑް19 އަށް ހަތަރު މީހަކު ވަނީ ޕޮޒިޓިވް ވެފައެވެ. އެއީ ކުރެއްދޫ އައިލޭންޑް ރިސޯޓުގައި މަސައްކަތްކުރާ ބިދޭސީ ދެ މުވައްޒަފުންނާއި ބަތަލާ އައިލޭންޑް ރިސޯޓުގައި ތިބި ދެ ފަތުރުވެރިއެކެވެ.


BREAKING NEWS: Aanmu Kuri Video In Fehnanee Fuluhun Kan Kashavareh Noon - Fuluhun - Vaguthu\nއާންމު ކުރި ވީޑިއޯ އިން ފެންނަނީ ފުލުހުންކަން ކަށަވަރެއް ނޫން – ފުލުހުން\nދިވެހި ގައުމީ ފުލުހުން ކަމަށް ބުނެ ޔޫޓިއުބް އަށް އަޕްލޯޑް ކޮށްފައިވާ ވީޑިއޯ އިން ފެންނަނީ ފުލުހުން ކަން ކަށަވަރު ނުވާ ކަމަށް ފުލުހުން ވިދާޅުވެއްޖެއެވެ.\nފުލުހުން ވިދާޅުވީ ޔޫޓިއުބަށް އަޕްލޯޑް ކޮށްފައިވާ ވީޑިއޯގެ މައްސަލަ ފުލުހުން ދަނީ ބަލަމުންނެވެ.\n"މިހާ ހިސާބަށް ބެލި ބެލުމުން އެވީޑިއޯ އިން ފެންނަނީ ފުލުހުން ކަން ޔަގީން ކުރެވިފައެއް ނުވޭ. ތަޙްޤީޤު ކުރިއަށްދާ މިންވަރަކުން މިކަމުގެ މައުލޫމާތު ހާމަކުރާނެ ކަމުގައި ދަންނަވަން." ފުލުހުން ވިދާޅުވިއެވެ.\nމާޗް 14, 2018 23:54\nޔަގީން އެއީކީ ފުލުހުންނެއްނޫންކަން. ބަޔަކުމީހުން މީސްކޮޅުމަދުކަމުން މީހުންނެރެން ޖެއްސި ސްޓަންޓެއް. ތި ޝޫޓުކުރީ ތިލަފުށީގައި\nމާޗް 15, 2018 00:04\nމާޗް 15, 2018 08:22\nމުޒާހަރާތެރޭ ވަރަށް "މީހުން" ވެއްޓުން\nމާޗް 15, 2018 01:16\nޅޮސްބެ ހުރެގެންތަ ، ވީޑިއޯ ކުރީ ކޮންތާކުކަން އެނގުނީ...\nމާޗް 15, 2018 02:17\nފުލުހުން ނޫންކަން އެގޭ. ހަހަ.\nމާޗް 15, 2018 02:48\nޔާމީނުގެ ދިފާއުގަ ވާހަކަ ދެއްކޭކައް ނެތް. އެއީ ހަމަ ފުލުހުން.. ފުލުހުންވެސް ހައްްްގުބަސް އެބުނަނީ.. ޔާމީން އިސްތިއުފާ...\nމާޗް 15, 2018 05:46\nހޯހޯ މިއީ ޒަމާނީ ފޭކް، ފުލުހުންނަކީ މިކަން ކުރާނެ ބަޔެއްނޫން.7ފެބްރުއަރީގައި ފުލުހުންގެ މިއުޓިނީއަކީ އިސްލާމްދީން ދިފާއުކުރުމަށް ކުރި ޖިހޙދެއް. މިހާރު އިދިކޮޅުމީހުން ޤައުމު ނީލަން ކިޔަނީ ވީމާ ފުލުހުން މިމީހުންގެ ދިފާއުގައި އަޅެފަހެ ތެދުވާނެ ހެއްޔެވެ. ފޭކް.. ވީޑިއޯ\nމާޗް 15, 2018 06:12\nއިސްތިއުފާ ދީފަ ފިލިމީހާގެ ޑައިލޮގަކުން ފަށާފަ ތިއޮތީވެސް. ތީ ފުލުހުންގެ އަގު ވައްޓާލާ ފުލުހުންގެ މެދުގައި ހަމަނުޖެހުން އުފައްދަންވެގެން ވެރިކަމާހެދި ހޭބަލިވެފަ ހުރި ފިލި ކަލޭގެ ޖައްސައިގެން އުޅޭ ގޭމެއް.\nމާޗް 15, 2018 08:02\nފޭކް!! ގޮތް ހުސްވެގެން ފޭކް ޖައްސަން ފެށީ އިދިކޮޅޭ މިކިޔާ ގުންޑާއިން!!!\nމާޗް 15, 2018 10:35\nމިމީހުންގެ ބޭނުމަކީ ފުލުހުންނާ ސިފައިން ޖައްސުވާގެންވެސް7ފެބްއަރީ ޖައްސަން އޭރާ މިހާރާއި ވަރަށް ތަފާތު. މީމިމީހުންގެ ފަހުކާޑު


Minivan kamakeeemeehaku hithu hurihaa gothakah ulhumeh noon: Raees | Mihaaru\n26 ޖުލައި 2016 - 00:35 36 comments\n"ގައުމުގެ އިގްތިސާދާއި ކުރިއެރުމަށް ލޮޅުން އަރާނެ. އަޅުގަނޑުމެން ކަހަލަ ކުޑަ ގައުމަކަށް މިކަހަލަ ކަމެއްގެ އަސަރާ ނިކަމެތިކަން މާބޮޑުވާނެ،" ރައީސް ވިދާޅުވި އެވެ.\n"މިއީ، ސީދާ ކީރިތި ގުރުއާނުގެ ސާފު ނައްސުން ބަޔާންކުރެވިފައިވާ ކަމެއް. އެހެންކަމުން، ގާނޫނީ އޮނިގަނޑު ތަންފީޒުކުރުމަށް މަރުގެ އަދަބު ތަންފީޒުކުރުމަކީ ކުރަންޖެހިފައި އޮތްކަމެއް،" ރައީސް ވިދާޅުވި އެވެ.\nއިތުރު ލިޔުންތައް މިނިވަން ދުވަސް މުޒާހަރާ ޚިޔާލުފާޅުކުރުމުގެ މިނިވަންކަން ރައީސް އަބްދުﷲ ޔާމީން މިނިވަން 50